
MOTTO: 


Şamanul este marele specialist în 
materie de suflet omenesc; numai 
şamanul îl poate “vedea ”, căci el 
îi cunoaşte şi “forma” şi ’funcţiile. ” 


Mircea Eliade 



PREFAŢĂ 


Şamanul: mare specialist în materie de 
suflet omenesc 

A scrie astăzi, în România, o carte despre psihologia 
transei şamanice reprezintă o cutezanţă, o aventură, o erezie. 
Acest volum face parte dintr-un orizont tematic mai larg 
referitor la psihologia orientală, un domeniu foarte puţin 
explorat în psihologia românească. 

După cincizeci de ani (prima jumătate a acestui secol) de 
dominare a behaviorismului şi pavlovismului şi apoi, imediat 
după al doilea război mondial, de dezumanizare prin 
cibernetizare, factorializare şi programatizare exagerată, cam 
după 1960, psihologia începe să se trezească ‘'din somnul său 
dogmatic” şi aleargă cu speranţă în căutarea umanului 
pierdut. Şcolile şi curentele psihologice s-au multiplicat şi s-au 
diversificat. Psihologia trece de la behaviorism (prima forţă) şi 
psihanaliză freudiană (a doua forţă) la psihologia umanistă (a 
treia forţă) care începe să se preocupe mai intens de descifrarea 
misterelor Self-ului (sinelui) şi de realizarea potenţialului său 
creator (“selfactualization”, A. Maslow), prin experienţe de vârf 
(“peak experience”, A. Maslow) care propulsează psihismul 
uman în orizontul transcenderii şi cosmizării. 

în ultimele două decenii ia amploare psihologia 
transpersonală (a patra forţă), prin cercetările iniţiate din 1969 
de către psihiatrul ceh (emigrat în SUA) Stanislav Grof, care 
demonstrează că experienţa transpersonală depăşeşte capacitatea 
cogniţiei şi avansează până la transcenderea continuum-ului 
spaţio-temporal de către supraconştiinţa umană în expansiune. 
Transpersonalistul american John Lilly (1972) introduce 
conceptul the deep Seif (Self-ul adânc) pe care îl compară cu 
“central ciclonului” - o zonă de linişte şi asigurare faţă de 
furtuna din jur. La polul opus se dezvoltă psihologia cognitivă, o 
orientare pozitivistă (neobehavioristă şi neoconexionistă), care 
repune în drepturi “analiza exactă” dar nu poate aborda 
problemele subtile şi hipercomplexe: motivaţia, afectivitatea, 
atitudinea, credinţa, speranţa, intuiţia etc. Au luat mare amploare 
psihologia informaţională şi studiul inteligenţei artificiale. 
Psihologia artei sau psihologia credinţei religioase, psihologia 
mentalului, psihoarhetipologia, psihosimbologia sunt încă 
rarităţi 

Prin multitudinea acestor discipline şi orientări 
psihologice parapsihologia, atât de mult explorată şi totuşi încă 
mult controversată, ar putea fi încadrată în psihologia 
neconvenţională. Aşa cum există o tehnologie neconvenţională, 
o medicină şi o artă neconvenţională, de ce nu s-ar putea vorbi şi 
de o psihologie neconvenţională? Psihologia paranormalului 
sau metapsihica - cum o numea C.G. Jung - poate avea o 
perspectivă luminoasă, cu condiţia să nu renunţe la 
ştiinţificitate şi să evite spiritismul, magia, salvarea prin sex. Ea 
ar putea fi acceptată de către comunitatea ştiinţifică dacă 
reuşeşte să realizeze o renovare, poate chiar o schimbare de 
paradigmă în câmpul metodologiei de cercetare, fără a ceda de 
la rigorile ştiinţei. 

a Marii psihologi ai secolului al XX-lea (Cari Gustav Jung, 

5 Abraham Maslow, Erich Fromm, Cari Ransom Rogers, 

e Stanislav Grof, John Lilly, H. Lindzey, Charles Tart, Anthony 

a Sutich, Viktor Frankl) au constituit teorii şi paradigme 

t j promiţătoare inspirându-se din tehnicile orientale: taoism, 

. confucianism, lamaism, yoga, budism, şamanism, budism Zen 

e etc. 

4 j Este foarte important ca europenii să asimileze unele din 

» tehnicile amintite. Trebuie însă să avem în vedere că mentalul 

w 

european este deosebit de cel oriental, cu toate punţile posibile 

5 între cele două culturi. Cari Gustav Jung este printre primii 
a savanţi occidentali care construieşte puntea. Psihologia orientală 

poate fi generatoare de noi teme şi metodologii dacă este 
» asimilată critic, selectiv, dozat şi nuanţat. Psihologia românească 
a întârziat în această încercare. Dintre toate activităţile mele de 
t cercetare ştiinţifică şi proiectele redacţionale, cea mai dificilă 

i este munca pe care o desfăşor de peste doi ani referitor la studiul 

critic al diverselor orientări şi tehnici ale psihologiei orientale şi 
i redactarea unui tratat ştiinţific pe această temă 

Cercetătorul care studiază şamanismul din punctul de 
vedere al psihologului va fi tentat să-l vadă ca manifestare a 
unui psihism în criză sau în regresie. El îi va atribui 
comportamente psihice aberante sau îl va încadra în clasa bolilor 
mentale de tip isteroid sau epileptoid. Dar asimilarea 
şamanismului cu o boală mentală este inacceptabilă. 

Prin investigarea transei şamanice psihologia are ocazia 
să pătrundă în interiorul unui univers spiritual, care deşi este 
diferit de al nostru, nu îi este cu nimic inferior. 

Mircea Eliade (1997) defineşte şamanismul ca tehnică 
arhaică a extazului. Nu orice extatic este un şaman. El este 
specialistul în materie de suflet omenesc care în timpul unei 
transe specifice reuşeşte să-şi despartă temporar sufletul de trup 

pentru ca sufletul său să părăsească trupul pentru a întreprinde 
ascensiuni cereşti sau coborâri în Infern. 

Un şaman se deosebeşte de un “posedat”: el stăpâneşte 
“spiritele” adică, făptură umană fiind, reuşeşte să comunice cu 
morţii, cu “demonii” şi “spiritele Naturii”, fără să se transforme 
în instrument al acestora. Se întâlnesc, desigur, şi şamani 
“posedaţi” care constituie excepţii. Şamanul are grijă de “soarta 
imediată a sufletului”, de salvarea sa în cazurile în care, prin 
boală, se anunţă “pierderea sufletului”, el încearcă să alunge 
boala şi moartea sau nenorocul. Toate acestea el le săvârşeşte 
prin sacrificiu care presupune o experienţă extatică şi o asceză 
foarte dură. După cum vom vedea şamanul este un psiholog 
practician, un mânuitor al sufletului. El îşi începe viaţa sa de 
şaman printr-o “despărţire”, adică printr-o criză spirituală din 
care nu lipsesc nici frumuseţea, nici o anumită grandoare 
tragică. 

Tehnica extazului este numitorul comun al tuturor 
religiilor orientale, dar ea se realizează la şamani, cu o evidentă 
specificitate. Transa şamanică este foarte apropiată de abordările 
moderne ale psihologiei umaniste americane: fenomenele “peak 
experience” şi “plateau experience” studiate de Abraham 
Maslow (1964) sau relaţia dintre budismul Zen şi psihanaliză 
cercetată de Erich Fromm, D. T. Suzuki şi R. De Martino 
(1970). Psihologia transpersonală prin cercetările realizate de 
Stanislav Grof (1983), John Lilly (1972, 1977) sau de către 
Charles Tart (1969) care abordează primul “stările modificate 
ale conştiinţei”, sau investigaţiile referitoare la supraconştiinţă 
ale lui Anthony Sutich (1969) sau Robert Omstein (1973) au 
toate multe elemente comune cu tehnica extazului. Există multe 
corespondenţe şi cu cercetările care, pornind de la meditaţia 
transcendentală, caută “a patra stare de conştiinţă” (B. Wolman 
şi M. Ullman, 1986; D. Goleman, 1977). Menţionăm şi studiile 


10 



efectuate de către Rune E. Johansson (1970) în domeniul 
psihologiei nirvanei sau ale lui H. V. Guenther (1976) 
referitoare la psihologia din Abhidhamma. 

Cel mai răspândit este şamanismul în Asia 
Septentrională şi Siberia. în această regiune există mai multe 
credinţe referitoare la cauza bolilor, însă cea a “răpirii 
sufletului” este predominantă. Boala este atribuită faptului că 
sufletul s-a rătăcit sau a zburat, iar “tratamentul” se reduce la 
căutarea şi prinderea sufletului şi aducerea sa înapoi, în trupul 
bolnavului. Boala poate avea două cauze: “zborul sufletului” şi 
“posedarea” de către spiritele rele, iar vindecarea presupune atât 
căutarea sufletului cât şi alungarea demonilor. 

în ceea ce priveşte iniţierea toate experienţele extatice 
care decid vocaţia viitorului şaman se desfăşoară după aceeaşi 
schemă tradiţională: suferinţă, moarte, înviere. Din această 
perspectivă, orice “boală-vocaţie” are rolul unei iniţieri, căci 
suferinţele pe care aceasta le produce corespund chinurilor 
iniţiatice, însingurarea psihică a unui “bolnav ales” este 
contraponderea izolării şi însingurării rituale din ceremoniile 
iniţiatice; iminenţa morţii simţită de bolnav (agonie, inconştienţă 
etc.) aminteşte de moartea simbolică din majoritatea 
ceremoniilor de iniţiere. 

Cei mai mulţi specialişti îl consideră pe şaman ca pe un 
mare psiholog practician, spontan. Boaia şamanică este un 
model arhetipal cu fimcţia de tehnică de iniţiere. “Candidatul” 
devine meditativ, caută singurătatea, doarme mult, pare absent, 
are vise profetice, uneori chiar crize nervoase. Toate aceste 
“simptome” reprezintă, din unghiul de vedere al psihologiei, un 
montaj interior, o stare psihică de pregătire, intrarea într-un 
cadru şi într-o atmosferă nouă care să-i prilejuiască transpunerea 
într-o altă dimensiune spirituală, este o transformare 
transpersonală. Se pregăteşte psihologic intrarea într-o altă 

existenţă. Este un antrenament şi un exerciţiu psihologic pentru 
o transcendere într-un alt plan existenţial care posedă noi 
caracteristici ale timpului, ale spaţiului, ale cauzalităţii şi ale 
trăirilor psihice. Extazele patogene pot fi trăite sau doar 
imaginate şi în acest caz se realizează o transcendere din real în 
posibil, din profan în sacralitate. 

Francezul Mario Mercier (1993), care relatează 
experienţe şamanice trăite din interior, arată că ar trebui să ne 
îndepărtăm de ştiinţa tradiţională prea mult legată de 
fenomenele vizibile care se repetă pentru a încerca să înţelegem 
şi să acceptăm şamanismul ca “ştiinţă a naturii şi a sufletului, 
mai profundă decât psihanaliza”. Şamanul este receptacolul unei 
ştiinţe care ar merita să influenţeze psihologia care ar trebui să 
se intereseze de el în loc să-l dispreţuiască. 

Asimilând şamanismul cu o formă de fetişism iar pe 
şamani cu vrăjitorii de duzină, ştiinţa - şi mai ales psihologia - 
se lipseşte de un câmp de studii şi de experienţe pasionante. 
Ştiinţa nu şi-ar pierde nimic din prestigiul ei dacă ar accepta să 
se intereseze, fără prejudecăţi, de psihologia transei şamanice. în 
spiritul şamanului s-au condensat cunoştinţe multimilenare şi 
tradiţii arhetipale referitoare la suflet şi la manifestările 
misterioase ale naturii vii. Şamanul a dezvoltat puterile omeneşti 
şi a cercetat puterile supraomeneşti prin suferinţă şi spaimă, prin 
sacrificiu şi asceză. 

Probele iniţiatice au făcut din şaman o fiinţă viguroasă a 
cărei stabilitate psihică este într-atât de puternică încât poate 
rezista la toate suprasolicitările. Depăşind limitele omenescului 
el ştie cum să menţină sau să restabilească echilibrul celorlalţi. 
De nevoie, un mare şaman este un remarcabil psiholog al 
bunului simţ. El nu ignoră nimic din firea omenească la care se 
pricepe, iar pe planul psihologiei uneori poate sta alături de 
psihiatri. El este în stare să ghicească gândurile celuilalt, ştie să 

practice telepatia dirijând visele, trezind anumite presentimente 
şi emoţii. 

Şamanul practică empiric parapsihologia. Fără a avea 
pregătire academică în psihiatrie sau psihopatologie şamanul se 
dovedeşte a fi performant în psihologia paranormalului. 
Precogniţia este una din prerogativele sale. 

Şamanul siberian are facultatea de a se vedea pe sine ca 
schelet. El ajunge la această viziune în urma unui lung şi dificil 
antrenament. El asistă pasiv la propria sa rupere în bucăţi de 
către fiinţe mistice. Menţionăm şi accentuăm în mod deosebit că 
“reducerea la schelet”, ca cea mai înaltă performanţă şamanică, 
se întâmplă numai în stare de transă şi în nici un caz 
realmente. “Reducerea la schelet” simbolizează o depăşire a 
condiţiei umane profane şi pătrunderea în zona plină de mistere 
a sacrului. 

In orizontul spiritual al şamanului vânător osul 
simbolizează însăşi sursa vieţii, atât a vieţii omeneşti cât şi a 
celei animale. A fi redus la schelet echivalează cu o reintegrare 
în matricea vieţii, cu o înnoire totală, cu o renaştere mistică. 

Am studiat simbolismul arhetipal (I. Mânzat şi M P. 
Craiovan, 1996) în mistica şamanică: 

- costumul şamanului este o hierofanie care 
simbolizează o cosmogonie, întrucât el cuprinde nu numai o 
prezenţă sacră ci şi unele simboluri arhetipale şi itinerarii 
metafizice, 

- simbolismul scheletului este confirmat de prezenţa, 
pe costumul şamanic, a unor obiecte de fier care imită oasele şi 
care sugerează un schelet care rezumă şi actualizează drama 
iniţierii, adică drama morţii şi a învierii, scheletul omenesc 
reprezintă arhetipul şamanului pentru că este menit să 
simbolizeze familia din care s-au născut strămoşii-şamani; 

masca şamanică reprezintă de asemenea strămoşii, 
iar purtătorii de măşti sunt cei care îi întrupează pe strămoşi; 

- toba şamanică este un simbol arhetipal cu multiple 
funcţii magice, sacre, mitice: prin tobă şamanul poate stabili, 
peste veacuri, legături intime cu strămoşii mitici 

Se pare că şamanismul este generatricea (matricea 
generatoare) tuturor tehnicilor orientale, având în vedere 
vechimea practicilor şamanice. Ioan Petru Culianu (1994) 
lansează ideea că filosofia greacă antică a fost rezultatul mai 
vechilor speculaţii şamanice asupra sufletului: platonismul este 
o “sinteză plină de forţă a credinţelor şamanice greceşti”. Există 
ideologii şi tehnici şamanice în India antică (zborul magic, 
căldura interioară, căsătoria iniţiatică cu un spirit). S-au 
descoperit simbolisme şi rituri şamanice în Tibet (funcţia rituală 
a frânghiei) şi în China taoistă (dansul extatic). După cum 
confirmă antropologul Carlo Castaneda arhetipurile şamanilor şi 
ale mexicanilor tolteci se întâlnesc pe tărâmul “artei de a visa”. 

în partea a doua a acestei cărţi am cutezat să conturăm o 
schiţă de portret (profil) psihologic a personalităţii 
şamanului. Extazul fiind principala tehnică arhaică a şamanului, 
care este practicată frecvent, favorizează formarea unor trăsături 
ca: imobilitatea, idei fixe, exaltarea imaginativă, stare excesivă 
de însufleţire, admiraţie, adoraţie, veneraţie, frenezie intens 
colorată afectiv care poate ajunge până la delir, delirul produce o 
transformare a activităţii psihice, în special a gândirii care 
generează idei şi imagini aberante, chiar o destructurare a Eului. 
Extazul mistic al şamanului este o stare psihică dominată de 
sentimentul pierderii identităţii personale în fuziune totală cu 
natura, o stare cognitivă supremă ca expresie a “cunoaşterii 
nemijlocite” a realităţilor divine. în cazul şamanului, extazul 
este cufundarea în încântare. 

Visul şamanic dovedeşte setea de transcendere care se 
dezvoltă ca o trăsătură de personalitate. Cercetătorii au relevat 
că şamanii sunt inteligenţi, câteodată şireţi, având o mare tărie 
de caracter. 

O trăsătură distinctivă a personalităţii şamanului este, fără 
nici o îndoială, misticismul său accentuat: el crede în spirite, în 
puteri supranaturale. Experienţa sa mistică este trăită 
necondiţionat, fără cenzură. Din vocaţia mistică a şamanului 
derivă o serie de trăsături: singurătatea, înclinaţia spre visare şi 
reverie, plăcerea de a hoinări prin pădure etc. 

Şamanul este un tip de om agresiv dar numai faţă de 
biologicul său. El este un autoagresiv care consideră că 
biologicul ţine prizonier spiritul, de aceea el face tot ce-i stă în 
putinţă să scape de limitele cărnii şi să acceadă la spiritul pur. 

Cunoaşterea şamanică este un tip de cunoaştere 
superioară deşi nu ajunge niciodată la teoretizare metafizică. 
Şamanul nu este un teoretician al cunoaşterii (ca budistul Zen), 
ci un practician al celor trei trepte ale cunoaşterii superioare: 
cunoaşterea imaginativă, cunoaşterea prin inspiraţie şi 
cunoaşterea intuitivă. Acestea sunt cele trei forme fundamentale 
ale cunoaşterii oculte (R. Steiner, 1993, p. 211-250), care fac 
posibilă clarviziunea. 

Şamanul este un om înzestrat cu capacităţi paranormale, 
cu o conştiinţă intuitivă remarcabilă. Posedând puterea 
supranormală a telepatiei, a clarviziunii şi claraudiţiei, el este 
un psiholog în cel mai înalt grad, cu o putere psihică şi un 
dinamism sinergetic de invidiat. Şamanul, prin atingerea acestui 
echilibru psihic, prin dominarea parametrilor senzoriali, prin 
trăirea într-un timp cosmic, în armonie cu energiile cosmice 
superioare, se pare că a depăşit limitele umanului convenţional. 

Am scris această carte de psihologie neconvenţională şi 
pentru a mai atenua “complexul de inferioritate” al psihologiei 


15 



româneşti care este parţial justificat dacă avem în vedere 
pedepsirea psihologilor români care au participat la meditaţia 
transcendentală (1981). Psihologii se feresc să abordeze deschis 
fenomenele paranormale, evită să comenteze şi să promoveze 
virtuţile psihologiei existenţiale (V. Frankl) şi ale psihologiei 
transpersonale (S. Grof, J. Lilly). Ei pierd din vedere că în 
psihologia actuală “miraculosul” şi “pozitivul” nu mai sunt 
incompatibile. încercând să vadă mai limpede şi pentru a 
convinge, cercetătorii au redus psihismul uman hipercomplex la 
un sistem. Astfel, psihismul devine în psihologia cibernetică 
sistem psihic uman (SPU) în care totul este perfect şi clar 
organizat. De fapt este o exagerare: psihismul uman, atât de 
dinamic şi atât de complex, nu poate fi un autentic sistem 
cibernetic, întrucât trăsătura sa definitorie este transformativita- 
tea mai mult decât sistemicitatea. El este, mai curând, un “sistem 
în devenire”, deschis şi incomplet (G.W. Allport). “Complexul 
de inferioritate” se transformă uşor în “complex de 
superioritate” în psihologia cognitivă, care crede că se apropie 
de perfecţiune inginerească şi în psihologia transpersonală care 
încearcă depăşirea tuturor limitelor persoanei. Psihologia se 
teme, mai mult decât alte ştiinţe, să nu fie acuzată iar de 
ocultism, ezoterism, misticism. Dar nu se sfieşte să facă o religie 
din selfism sau cognitivism. 

Psihologia paranormalului rămâne încă în opoziţie 
conflictuală faţă de cercetarea bazată pe experimentul pozitiv. O 
prea mare încredere în ştiinţa experimentală şi în cunoaşterea 
pozitivistă poate bloca însăşi conştiinţa integrării omului în 
cosmos, poate conduce la o ecranare a intuiţiei, la tocirea 
simţului universalităţii, la limitarea creaţiei. 

Fără gândire metafizică şi metapsihică, fără revelaţie şi 
intuiţie creatoare omul nu poate descifra misterele şi esenţele 
ascunse. Pentru o astfel de gândire şi imaginaţie meta - (“de 

gradul doi”) pledează autorul; nu curgerea ca de râu 
caracterizează lumea, ci rotirea, spirala, cercul cu centrul peste 
tot şi circumferinţa nicăieri (Blaise Pascal). 

Fizicianul Fritjof Capra (1983) militează pentru 
integrarea conceptului de sănătate spirituală, pe de o parte, cu 
achiziţiile ştiinţei de până acum şi pe de altă parte, cu formele 
transpersonale ale percepţiei şi experimentului. I se pare 
deplasată rezumarea la “forma carteziană” a ştiinţificităţii. Omul 
de tip cartezian “stă în afară” şi premisa sa, precum şi raţiunea 
sa de a fi este “starea în afară”, ek-sistenţa alienată. Acest tip de 
om vădeşte infirmitatea de a nu înţelege decât ceea ce stă în 
legătură cu percepţia grosieră şi cu reprezentarea spaţio- 
temporală. Pentru “realitatea după realitate”, pentru experienţa 
transpersonală, pentru percepţia extrasenzorială el nu dispune de 
valenţe comprehensive, nici măcar într-o formă rudimentară. Fr. 
Capra crede că adevărata sănătate psihică cere o echilibrare a 
celor două forme de cunoaştere, adaptarea unui nou “stil 
cognitiv” caracterizat prin dăruire faţă de clipă şi profunda 
sesizare a dimensiunii spirituale a existenţei. 

Pentru ajutorul pe care ni l-au acordat, într-o formă sau 
alta, ne exprimăm sincera noastră gratitudine asistenţilor 
universitari M P. Craiovan, Lucian Radu, Mariana Tănase şi 
studenţilor Silviu Moraru şi Andreea Neacşu. 

Ne exprimăm speranţa că această carte, ca o primă 
încercare în psihologia românească, îi va interesa pe psihologi, 
medici, filosofi şi sociologi, pe toţi cei atraşi de misterele 
paranormalului şi transpersonalului. 


Prof univ dr. Ion Mânzat 

CAPITOLUL I 

Perspectiva psihologică 

în cadrul acestui volum vom încerca să selectăm teme, 
probleme şi metode care au tangenţă cu problematica 
psihologiei şi psihopatologiei. în această dificilă şi riscantă 
operaţie de selecţie ne vom folosi mai ales de lucrările avizate şi 
celebre ale lui Mircea Eliade - “Le chamanisme et Ies 
techniques archaîques de l'extaze” (Ed. Payot, Paris, 1951, 1968, 
1974, 1978, 1983, trad. rom. 1997), “Naissances Mystiques” 
(Gallimard, Paris, 1959, trad. rom. 1995), “Mephistopheles et 
l'androgyne” (Gallimard, Paris, 1962, trad. rom. 1995),“Traite 
d'Histoire des Religions” (Paris, 1949, trad. rom. 1992) - şi 
lucrări ştiinţifice (studii, monografii, tratate) ale unor cercetători 
străini: G.M. Ksenofontov, A.A. Popov, W. Sieroszewski, S. 
Şirokogorov, Mario Mercier, V.M. Mikhailowski, Uno Harva 
(Holmberg), W. Ruben, Adolf Friedrich şi G.Buddruss, K.F. 
Karjalainen, Âke Ohlmarks, Knud Rasmussen, Georg Nioradze, 
J.L. Maddox, Kai Donner, Jaime de Angulo, Edward B. Harper, 
A. Waley, H. Remsmayer, P.H. Dore, W.P. Fairchild, Kamata 
Hisaki, G. Roheim, Lucile Fi. Charles, S.F. Nadei, Willard Z. 
Park, J. Castagne, T. Lehtisalo ş.a. 

Intenţionăm să tratăm următoarele teme: 

* Şamanism şi psihologie (boală-iniţiere); 

- Extaze şi viziuni iniţiatice la: iakuţi, samoiezi, tunguşi, 
buriaţi, eschimoşi, ş.a.; 

- Sufletele morţilor şi rolul lor; 

- Chemarea şi căutarea sufletului; 

- Şamanul psihopomp; 

- Simbolismul şamanic: costumul, măştile, toba; simbo¬ 
lismul scheletului etc.; 

- ‘"Barca morţilor” şi barca şamanică; 

- “Limbaj secret” - “limbajul animalelor”; 

- India antică: rituri de înălţare: zborul magic; căsătoria 
cu un spirit; 

- Simbolisme şi tehnici şamanice în Tibet şi China; 

- O schiţă de portret psihologic a personalităţii şamanu¬ 
lui; 

- Şamanul a contribuit la cunoaşterea morţii, dorind să se 
comporte ca un spirit. 

Etnosemiotica atribuie o origine şamanică picturilor 
rupestre siberiene arhaice (circa 1000 î.d. Hr.). Cercetarea 
etnosemiotică este confirmată de sursele greceşti din secolul al 
Vl-lea î.d. Hr. (cf. I.P. Culianu, 1994, p. 67-68). 

In «Cuvânt înainte» la monumentala lucrare “Şamanis¬ 
mul şi tehnicile arhaice ale extazului” (trad. rom., 1997, de 
Cezar Baltag şi Brânduşa Prelipceanu) Mircea Eliade (1997, p. 
7-8) arată că cercetătorul care abordează şamanismul din punct 
de vedere al psihologului va fi tentat să-l vadă ca manifestare a 
unui psihism în criză sau în regresie, el nu va pierde ocazia să-i 
atribuie comportamente psihice aberante sau să-l încadreze în 
clasa bolilor mentale de tip isteroid sau epileptoid. 

Mircea Eliade, ca şi alţi autori, vor susţine că asimilarea 
şamanismului cu o boală mentală este inacceptabilă. Rămâne 
însă un aspect asupra căruia psihologul va fi în drept să atragă 
atenţia: vocaţia şamanică, ca orice vocaţie religioasă, se 

manifestă printr-o criză, printr-o ruptură provizorie a 
echilibrului spiritual- al viitorului şaman. Toate observaţiile şi 
analizele psihologice şi psihiatrice care s-au acumulat cu referire 
la această temă sunt foarte preţioase. Ele dezvăluie pe viu, 
consecinţele în interiorul psihismului uman, a ceea ce Mircea 
Eliade a numit “dialectica hierofaniilor”: separaţia radicală 
dintre sacru şi profan, ruptura care rezultă de aici în planul 
realului şi al imaginarului. 

Şamanismul este una din tehnicile arhaice ale extazului, 
dar şi mistică, nrgie, religie. Mircea Eliade (1997, p. 14) s-a 
străduit să-l prezinte în diferitele sale aspecte istorice şi culturale 
şi a încercat să schiţeze o istorie a formării şamanismului în Asia 
Centrală şi Septentrională. Dar cel mai mare accent Eliade l-a 
pus pe dezvăluirea misterelor fenomenului şamanic, pe analiza 
riguroasă a ideologiei sale, pe explicarea tehnicilor sale, pe 
simbolismul şi mitologiile sale. Savantul român întreprinde o 
adevărată aventură ştiinţifică pătrunzând cu pasiune şi cutezanţă 
“într-un univers mental atât de vast şi frământat, cum este acela 
al şamanismului în general şi al tehnicilor extazului pe care 
fenomenul şamanic le implică”. Este atacat frontal un întreg 
univers spiritual care, deşi diferit de al nostru (al europenilor), 
“nu îi este mai prejos nici sub aspectul coerenţei, nici ca 
interes”. Eliade îndrăzneşte să creadă că studierea - sa se impune 
oricărui umanist de bună-credinţă întrucât, de câtva timp, s-a 
ajuns să nu se mai identifice umanismul cu tradiţia spirituală 
occidentală (declaraţia era făcută de Mircea Eliade, la Paris, în 
1951). 

Prin vocabula “şaman” se înţelege magician, vrăjitor, 
medicine-man sau persoană extatică. Şamanul este socotit 
vindecător, asemeni tuturor vracilor, şi fachir, asemeni tuturor 
magicienilor, primitivi sau moderni. Dar el este - precizează 
Mircea Eliade (1997, p. 19) -, în plus, psihopomp, şi poate fi şi 

preot, mistic şi poet. Şamanismul stricto sensu este un fenomen 
religios siberian şi central-asiatic, prin excelenţă. Cuvântul vine, 
prin rusă, din cuvântul tungus, şaman. în toate zonele 
geografice în care experienţa extatică este considerată experienţa 
religioasă prin excelenţă, şamanul este marele maestru al 
extazului. “O primă definiţie a acestui fenomen complex, şi 
poate cel mai puţin hazardată, ar fi: şamanism = tehnica 
extazului” (Mircea Eliade, 1997, p. 20). Gingis Han avea mari 
puteri şamanice, conform istoricilor islamici. 

Nu orice extatic poate fi considerat şaman. El este 
specialistul unei transe, în timpul căreia sufletul său părăseşte 
trupul pentru a întreprinde ascensiuni cereşti sau coborâri 
în Infern. Mircea Eliade (1997, p. 21) găseşte că o astfel de 
distincţie este necesară pentru a preciza relaţia şamanului cu 
“spiritele”. în societăţile primitive ca şi în cele moderne apar 
indivizi care mărturisesc că întreţin relaţii cu “spiritele”, fie că 
sunt “posedaţi” de către acestea, fie că le “stăpânesc”. Noţiunea 
de “spirit” este polisemantică, pentru că se poate referi la 
sufletul unui răposat, la un “spirit al Naturii”, sau la un animal 
mitic etc. Un şaman se deosebeşte de un “posedat”: el stăpâneşte 
“spiritele”, în sensul că, făptură umană fiind, reuşeşte să 
comunice cu morţii, “demonii” şi “spiritele Naturii”, fără să se 
transforme în instrument al acestora. Se întâlnesc, desigur, şi 
şamani “posedaţi”, dar ei constituie mai degrabă excepţii. 

Mircea Eliade (1977, p. 22-23) ne explică clar că şamanii 
sunt nişte “aleşi” şi, în această calitate, ei au acces la o zonă a 
sacrului rămasă inaccesibilă celorlalţi membri ai comunităţii. 
Şamanii sunt fiinţe care se singularizează în mijlocul societăţilor 
respective prin anumite trăsături care în societăţile europene 
sunt simptome al unei “vocaţii” sau al unei “crize religioase”. Ei 
sunt oameni care s-au separat de restul comunităţii prin 
intensitatea propriei lor experienţe religioase. De aceea, Mircea 

Eliade (1997 p.23) consideră că este mai corectă plasarea 
şamanilor în rândul misticilor decât în “religie”. Şamanii sunt 
aceia care, prin transele lor, îi vindecă pe oameni, le conduc 
morţii în “împărăţia umbrelor” şi slujesc drept mijlocitori între 
zeii lor, celeşti sau infernali, mari sau mici, şi membrii 
comunităţii. “Această elită mistică, restrânsă, nu doar călăuzeşte 
viaţa religioasă a comunităţii, ci, întrucâtva, veghează la 
«sufletul» ei Şamanul este marele specialist în materie de 
suflet omenesc (subl. a.); numai şamanul îl poate «vedea», căci 
el îi cunoaşte şi «forma» şi funcţiile” (M. Eliade, 1997, p. 23). 
Şamanul are grijă de “soarta imediată a sufletului,” de salvarea 
sa în cazurile în care, prin boală, se anunţă “pierderea 
sufletului”, încearcă să alunge boala şi moartea sau nenorocul. 
Toate acestea el le săvârşeşte prin sacrificiu (“sacrum facere”) 
care implică o experienţă extatică, o călătorie mistică în Cer sau 
în Infern. După cum vom vedea şamanul este un psiholog 
practician, spontan, fiind un mânuitor al sufletului. El îşi începe 
noua, adevărata sa viaţă printr-o “despărţire”, adică printr-o 
criză spirituală din care nu lipsesc nici frumuseţea, nici o 
anumită grandoare tragică. 

Oricare ar fi metoda de recrutare (există o mare varietate 
de metode, după etniile sau comunităţile implicate), un şaman 
nu este recunoscut ca atare decât după ce a primit o dublă 
instruire: prima, de ordin extatic (vise, transe extatice etc), şi a 
doua, de ordin tradiţional (tehnici, nume şi funcţii ale diferitelor 
spirite, mitologie, limbaj secret etc.). Această dublă sarcină, 
asumată de spirite şi de bătrânii şamani, echivalează cu o 
iniţiere. Uneori iniţierea este publică şi constituie un ritual 
autonom. 

Tehnica extazului este numitorul comun al tuturor 
religiilor orientale, dar ea se realizează; la şamani, cu o anumită 
specificitate. După al doilea război mondial, psihologia 

occidentală (americană şi europeană) a început să iniţieze o 
adevărată revoluţie paradigmatică, prin apropierea tot mai mare 
de intimitatea psihismului uman, de problemele referitoare la 
conştiinţa de Sine, supraconştiinţa. Seif şi meditaţie. Tehnica 
şamanică a extazului este foarte apropiată de abordările modeme 
ale psihologiei umaniste americane: fenomenele ”peak 
experience” şi “plateau experience” studiate de Abraham 
Maslow (1964), sau relaţia dintre budismul Zen şi psihanaliză 
cercetată de Erich Fromm (în colab. Cu D.T. Suzuki şi R. De 
Martino, 1970). Psihologia transpersonală prin studiile realizate 
de Stanislav Grof (1983), John Lilly (“the deep Seif’ - 1977; “în 
centrul ciclonului” - 1972) sau Charles Tart (1969) care 
abordează primul “stările modificate ale conştiinţei”, sau 
cercetările asupra conştiinţei ale lui Anthony Sutich (1969) sau 
Robert Ornstein (1973) au toate multe elemente comune cu 
tehnica extazului. Există multe tangenţe şi cu investigaţiile care, 
pornind de la meditaţia transcendentală, caută “a patra stare de 
conştiinţă” (B. Wolman şi M. Ullman, 1986; K. Pelletier, 1974; 
D. Goleman, 1977 ş.a.). Amintim, de asemenea, cercetările 
efectuate de către Rune E. Johansson (1970) în domeniul 
psihologiei nirvanei sau ale lui H.V. Guenther (1976) referitoare 
la psihologia în Abhidhamma. Gardner şi Lois Murphy (1968) 
scriu un tratat de psihologie asiatică, iar T. Hali şi H. Lindzey 
(1978) într-un volum dedicat teoriilor personalităţii consacră un 
capitol (cap. 10, cca. 35 pagini) psihologiei orientale. Această 
enumerare, fatal incompletă, ne atrage atenţia asupra apropierii 
unor psihologi occidentali (încă puţini la număr) de orizontul 
tematic al tehnicilor de meditaţie şi extaz, de tip oriental. 

CAPITOLUL II 

Şamanism şi psihopatologie 
(boală - iniţiere) 

Principala funcţie a şamanului în Asia Centrală şi 
Septentrională este vindecarea magică. Există, în această 
regiune, mai multe credinţe referitoare la cauza bolilor, însă cea 
a “răpirii sufletului” este predominantă (cf. Forrest E. Clements, 
1932, p. 185-254). Boala este atribuită faptului că sufletul s-a 
rătăcit sau a zburat, iar ‘‘tratamentul” se reduce la căutarea şi 
prinderea sufletului şi aducerea sa înapoi în trupul bolnavului. In 
unele regiuni ale Asiei, cauza bolii poate fi pătrunderea unui 
obiect magic în trupul bolnavului ori “posedarea” acestuia de 
către spiritele rele. In acest caz, vindecarea constă în extragerea 
obiectului răufăcător sau în alungarea demonilor. Uneori, boala 
poate avea două cauze: zborul sufletului la care se adaugă 
“posedarea” de către spiritele rele, iar vindecarea şamanică 
presupune atât căutarea sufletului cât şi alungarea demonilor. 

Se complică foarte mult totul din cauza existenţei mai 
multor suflete. Popoarele nord-asiatice, ca atâtea alte popoare 
“primitive”, cred că omul poate avea de la trei până la şapte 
suflete (Ivar Paulson, 1958). La moarte, unul dintre ele rămâne 
în mormânt, altul coboară în împărăţia Umbrelor, iar cel de-al 
treilea se înalţă la Cer. în credinţa anumitor popoare asiatice, cel 

puţin un suflet dispare la moarte ori este devorat de demoni etc. 
Garma Sandschejew (voi. 23, 1928, p. 578 şi urm., 933 etc.) a 
descoperit câ buriaţii cred în trei suflete: primul se află în oase; 
al doilea se află în sânge şi poate părăsi trupul circulând sub 
formă de viespe sau de albină: al treilea, asemănător întru totul 
omului, este un fel de fantomă. La moarte, primul suflet rămâne 
în schelet, al doilea este devorat de spirite, iar al treilea se arată 
celor vii sub înfăţişarea unei fantome. Numai şamanul poate 
vindeca, pentru că este singurul care “vede” spiritele şi ştie să le 
alunge; numai el recunoaşte fuga sufletului şi îl poate ajunge din 
urmă, în timpul extazului, după care îl prinde şi îl aduce înapoi 
în trup. 

Tot ceea ce este legat de suflet şi de existenţa sa, pe 
pământ sau pe lumea cealaltă, ţine numai de puterile şamanului. 
Datorită propriilor sale experienţe preiniţiatice şi iniţiatice, 
şamanul cunoaşte drama sufletului omenesc, instabilitatea şi 
precaritatea sa, el cunoaşte, de asemenea, primejdiile care îl 
ameninţă şi ţinuturile unde poate fi dus. Dacă vindecarea 
şamanică implică extazul, este tocmai pentru că boala este 
socotită o alterare sau o înstrăinare a sufletului (Mircea Eliade, 
1997, p. 206-207). 

Mircea Eliade (1997, p. 28) arată că documentele de care 
dispune cu privire la visele şamanilor demonstrează 
convingător că este vorba de o iniţiere şi nu de halucinaţii 
anarhice sau de o afabulaţie strict individuală. Acest fapt, crede 
Eliade, pune pe o temelie mai sigură problema psihopatiei 
şamanilor. Psihopat sau nu, viitorul şaman trebuie să treacă 
anumite probe iniţiatice şi să primească o instruire complicată. 
Numai această dublă iniţiere - extatică şi didactică - este aceea 
care îl transformă pe neofit dintr-un eventual psihotic sau 
nevrotic într-un şaman recunoscut de grupul social. 

în foarte multe lucrări (Âke Ohlmarks, 1939, Georg 

Nioradze, 1925; M.A. Czaplika, 1914 ş.a.) s-a insistat asupra 
fenomenologiei psihopatologice a şamanismului siberian. 
Ultimul partizan al explicării şamanismului prin fenomenul 
isteriei arctice, Âke Ohlmarks (1939, p. 20) ajunge chiar să 
facă deosebire între un şamanism arctic şi un şamanism 
subarctic, după intensitatea maladiei mentale a reprezentanţilor 
lor. După opinia acestui autor, şamanismul ar fi fost la origine 
un fenomen exclusiv arctic, datorat influenţei mediului cosmic 
asupra labilităţii nervoase a locuitorilor din regiunile polare. 
Frigul excesiv, nopţile lungi, pustietatea şi singurătatea lipsa 
vitaminelor etc. ar influenţa funcţiile neuropsihice a populaţiilor 
arctice provocând fie maladii mentale (isteria arctică, meryak, 
menerik etc.), fie transe de tip şamanic. Singura deosebire 
dintre un şaman şi un epileptic - după Ohlmarks (1939, p. 11%- 
ar fi aceea că ultimul nu-şi poate provoca transa printr-un act de 
voinţă. In zona arctică extazul este un fenomen spontan şi 
organic; numai în această zonă se poate vorbi de un “şamanism 
major”, despre ceremonia care se termină cu o transă cataleptică 
reală, în cursul căruia se crede că sufletul părăseşte trupul şi 
călătoreşte în sferele cereşti sau în regiunile infernale subterane. 
In regiunile subarctice, şamanul nemaifiind victima opresiunii 
cosmice, nu dobândeşte spontan o transă reală şi se vede silit 
să-şi provoace o semitransă cu ajutorul drogurilor sau să 
simuleze o “călătorie” a sufletului (Â. Ohlmarks, 1939, p. 100 şi 
urm., 122 şi urm.; apud M. Eliade, 1997, p. 37-38). 

Au fost remarcate şi asemănările izbitoare care par să 
existe între dezechilibrul mental şi diversele forme de şamanism 
sud - asiatic şi oceanian. După E.M. Loeb (1924, p. 393-402), 
şamanul populaţiei niue este fie epileptic, fie atins de 
nervozitate extremă provenind din familii în care instabilitatea 
nervoasă este ereditară. 

Ulterior, chiar Â. Ohlmarks (1939, p. 24, 35) recunoaşte 

că şamanismul nu trebuie considerat doar ca o maladie mentală, 
fenomenul fiind mult mai complex. M. Eliade (1997, p. 41) 
susţine că pretinsa origine arctică a şamanismului nu rezultă 
necesarmente din labilitatea nervoasă a populaţiilor care trăiesc 
aproape de pol sau din epidemiile specifice nordului. Faptul că 
asemenea maladii apar întotdeauna în legătură cu vocaţia 
vracilor - vrăjitori (medicine - men) nu este deloc surprinzător. 
Ca şi bolnavul, omul religios este proiectat la un nivel vital 
capabil să-i reveleze datele esenţiale ale existenţei omeneşti, 
adică singurătatea, precaritatea, ostilitatea lumii înconjurătoare. 
Dar vrăjitorul primitiv, vraciul sau şamanul, nu este doar un 
bolnav: “el este, înainte de toate, un bolnav care a reuşit să se 
vindece singur” (M. Eliade, idem). De multe ori, când vocaţia 
şamanului sau a unui medicine-man se dezvăluie printr-o 
maladie sau printr-un atac de epilepsie, iniţierea candidatului 
echivalează cu o vindecare. Celebrul şaman iakut Tusput 
(numele înseamnă “căzut din ceruri”) a fost bolnav timp de 20 
de ani, apoi a început să cânte şi de atunci s-a simţit bine. Când 
l-a întâlnit W. Sieroszewski (1902, p. 310) avea 60 de ani şi 
dădea dovadă de o energie neobosită 

După cum susţine M. Eliade (1997, p. 42) “întotdeauna 
este vorba despre o vindecare, o înstăpânire, un echilibru, 
realizate prin însuşi exerciţiul şamanic”. Nu faptul că este supus 
atacurilor de epilepsie îşi datorează şamanul eschimos sau 
indonezian puterile şi prestigiul, ci faptului că ajunge să-şi 
stăpânească epilepsia. Din afară, eşti îndreptăţit să remarci 
numeroase asemănări între fenomenologia stării patologice de 
meryak sau menerik şi transa şamanului siberian, dar faptul 
esenţial rămâne capacitatea lui de a-şi putea procura voit “transa 
epileptoidă”. Şamanii, aparent atât de asemănători epilepticilor 
şi istericilor, dau dovadă de o constituţie nervoasă mai mult 
decât normală: ei reuşesc să se concentreze cu o intensitate 

neatinsă de restul oamenilor, rezistă la eforturi istovitoare, îşi 
pot controla mişcările extatice etc. (ibid.). 

După cum a remarcat W. Sieroszewski (1902, p. 317- 
318), potrivit iakuţilor, şamanul desăvârşit “trebuie să fie serios, 
să aibă tact, să ştie să-şi convingă anturajul: el trebuie, mai 
presus de orice, să nu se arate mândru, îngâmfat, mânios. 
Trebuie să se facă simţită în el o forţă interioară care nu 
şochează, dar care, dimpotrivă, are conştiinţa puterii pe care o 
posedă”. După Kai Donner (1946, p. 223) “se poate susţine că la 
samoiezi, la ostiaci şi la alte triburi, şamanul este îndeobşte un 
ins sănătos şi că, adesea, sub raport intelectual, depăşeşte 
media”. S.F. Nadei (1946, p. 36) susţine şi el şi că nu se poate 
spune că “şamanismul absoarbe anormalitatea mentală difuză în 
colectivitate, nici că el se întemeiază pe o predispoziţie 
psihopatică marcată şi răspândită. Fără îndoială, şamanismul nu 
se poate, explica doar ca un mecanism cultural menit să 
compenseze anormalitatea sau să exploateze o predispoziţie 
psihopatologică ereditară”. M. Eliade (1997, p. 44-45) insistă 
arătând că trebuie să se ţină seama şi de faptul că iniţierea nu 
comportă numai experienţă extatică ci şi o instruire teoretică şi 
practică prea complexă ca să poată fi accesibilă unui bolnav. 
Chiar dacă mai sunt sau nu expuşi unor atacuri de epilepsie, 
şamanii, vrăjitorii, toţi vracii, în general, nu trebuie să fie 
consideraţi simpli bolnavi: experienţa lor psihopatologică are un 
conţinut teoretic. Căci, dacă s-au vindecat şi pot să-i vindece şi 
pe ceilalţi, aceasta se întâmplă deoarece, printre altele, ei cunosc 
mecanismul - sau, mai exact, teoria - bolii. 

Mircea Eliade (1997, p. 46) ne informează că toate 
experienţele extatice care decid vocaţia viitorului şaman 
comportă schema tradiţională: suferinţă, moarte şi înviere. Din 
această perspectivă, orice “boală-vocaţie” are rolul unei iniţieri, 
căci suferinţele pe care acesta le produce corespund torturilor 

iniţiatice, însingurarea psihică a unui “bolnav ales” este 
contraponderea izolării şi însingurării rituale din ceremoniile 
iniţiatice; iminenţa morţii simţită de bolnav (agonie, inconştienţă 
etc.) aminteşte de moartea simbolică din majoritatea 
ceremoniilor de iniţiere. Se poate vorbi de o paralelă boală - 
iniţiere. Unele suferinţe fizice îşi vor găsi o transpunere exactă 
sub forma unei morţi (simbolice) iniţiatice, cum este, de 
exemplu, sfârtecarea trupului candidatului (bolnavului), 
experienţă de tip extatic care se poate realiza fie prin suferinţele 
provocate de “boala-vocaţie”, fie prin intermediul anumitor 
ceremonii rituale, fie, în fine, în timpul viselor. 

în privinţa conţinutului acestor experienţe extatice 
iniţiale, el comportă - după relatarea lui Mircea Eliade (1997, p. 
47) - aproape întotdeauna una sau mai multe din următoarele 
teme: sfârtecarea trupului urmată de o regenerare a viscerelor şi 
organelor interne; ascensiunea la Cer şi convorbirea cu zeii şi cu 
spiritele; coborârea în Iad şi dialogarea cu spiritele şi sufletele 
şamanilor decedaţi; diverse revelaţii de ordin religios şi şamanic. 
Toate aceste teme, după cum se poate uşor remarca, sunt teme 
iniţiatice. 

Ioan Petru Culianu (1994, cap. 2, p. 68-69), realizând o 
schiţă a şamanismului arată: “Vizitat de spirite, şamanul trece 
iniţial printr-o perioadă de profundă depresie psihică şi boală; 
acestea scad în intensitate numai atunci când, după ce a traversat 
deşertul morţii, el revine la viaţă şi învaţă să stăpânească 
spiritele personale, pentru a efectua călătorii extatice al căror 
scop este, de regulă, vindecarea prin exorcism”. în timpul 
executării ritualului, şamanul foloseşte mai multe obiecte care 
simbolizează aptitudini supranaturale şi care îl ajută să rămână 
în tărâmul spiritelor. Astfel de obiecte sunt: o tobă făcută dintr- 
un copac simbolizând copacul cosmic, un acoperământ de cap şi 
un costum, care îl asociază pe cel care-1 poartă cu spiritele şi 

aminteşte totodată de un schelet - simbol al morţii iniţiatice. 
Ritualul începe cu invocarea de către şaman a spiritelor sale 
auxiliare; apoi, într-o stare de transă (care este obţinută uneori 
prin intermediul unor substanţe halucinogene sau toxice), 
şamanul călătoreşte către tărâmul spiritelor. 

“Ritualul de vindecare - explică I.P. Culianu (1994, p. 
69-70) - practicat de şaman constă într-o reprezentare dramatică 
a unei călătorii la ceruri sau în lumea de jos (localizată, în cazul 
inuiţilor, pe fundul mării), călătorie ale cărei etape pot fi 
urmărite de cei care asistă la ceremonie. Acest ritual presupune 
cel puţin două niveluri de înţelegere: unul al spectatorului şi 
altul al celui care îl execută. Din punctul de vedere al acestuia 
din urmă, boala este provocată de pierderea unuia dintre 
sufletele pacientului; în consecinţă, un suflet al şamanului 
trebuie să plece în căutarea sufletului pierdut, să-l 
redobândească şi să-l aducă înapoi...” 

Potrivit lui Ivar Paulson (1958, p. 331 şi urm.), sunt 
patru cazuri posibile de urmărire a sufletului, constând în 
diferite combinaţii ale celor două suflete ale omului: sufletul 
liber şi sufletul corporal. Cazul clasic al unui ritual de vindecare 
şamanică poate fi definit astfel: sufletul liber caută suflet liber, 
adică sufletul liber al şamanului pleacă în căutarea sufletului 
liber pierdut al bolnavului. Celelalte trei cazuri sunt: sufletul 
liber caută sufletul corporal, sufletul corporal caută sufletul liber 
şi sufletul corporal caută suflet corporal. în “Naşteri mistice” 
Mircea Eliade (1995, p. 121) ajunge la concluzia: “Prin urmare, 
putem să interpretăm Haosul psihic al viitorului şaman ca pe un 
semn că omul profan «se dizolvă» şi că se pregăteşte naşterea 
unei noi personalităţi”. 

CAPITOLUL III 

Extaze şi viziuni iniţiatice: reducerea la 
schelet este o depăşire a condiţiei 
umane profane 

3.1. Răspândirea şamanismului pe Terra 

Şamanismul “a găsit în Asia Centrală şi Septentrională 
locul de elecţiune” (Jean - Paul Roux, 1984, p. 61). Dar, după 
cum afirmă Mircea Eliade şi Ioan Petru Culianu în “Dicţionar al 
religiilor” (1993, p. 252-255), şamanismul se manifestă în 
religiile de pe toate continentele şi la toate nivelurile culturale. 

a. Şamanismul asiatic. Turcii, mongolii şi tunguzii - 
manciu aparţin familiei lingvistice altaice, din care făceau parte 
şi finlandezii, ungurii, estonienii şi alte popoare asiatice. 
Instituţia şamanismului trebuie căutată fie în trecutul lor istoric, 
fie în supravieţuiri dezavuate de dată mai recentă. 

b. La popoarele din Siberia septentrională şamanii au 
o funcţie clanică (la yukaghiri, evenci), locală (nganasani) sau 
fără suport social (ciucci, koriaci). în Sudul agricol (yakuţi, 
buriaţi, tuvini, khakazi, evenci, etc.) instituţia şamanismului este 
mai complexă şi statutul şamanului diferă în funcţie de puterile 
sale personale. Şamanul siberian, chiar când moşteneşte 
secretele de la tatăl său, trebuie să treacă printr-o iniţiere 

individuală ale cărei elemente sunt parţial supranaturale 
(dobândirea de spirite ajutătoare). Bântuit de spirite, şamanul 
este mai întâi pradă bolii psihice, care dispare după ce, 
străbătând teritoriul deşertic al morţii şi revenind la viaţă, el 
învaţă să se folosească de spiritele care-1 vizitează ca să facă 
călătorii extatice al căror scop va fi, cel mai ades, terapeutic. în 
Siberia centrală şi de răsărit (la yukaghiri, evenci, yakuţi, 
manciu, nanai, orotci), şamanul este adeseori posedat de spiritele 
care vorbesc prin el. 

c. Popoarele arctice. Complexul şamanic există la toate 
popoarele arctice: uralic, cuprinzând pe saami sau laponi, komi 
(zirieni), samoyezi (neneţ - iurak şi nganasani - tavghi) şi cele 
două popoare ugrice, hanţii (ostiaci) şi mansii (voguli); tunguz, 
cuprinzându-i pe evenci şi eveni; turcie, cuprinzând în primul 
rând pe yakuţi (şi dolganii, trib tunguz); yukaghir (yukaghirii, 
înrudiţi cu fino - ugricii); paleosiberian, cuprinzându-i pe 
ciucci, coriaci şi itelmeni; inuit (eschimos), cuprinzând pe 
alentini. Mai puţin complexe decât în Siberia de Sud, şedinţele 
şamanice la arctici sunt însă mai intense. La unele dintre 
acestea, precum la indienii algonkini din America de Nord, 
şamanul se leagă strâns de un cort, cortul este violent scuturat de 
spirite (“Shaking - tent ceremony”), care în cele din urmă îl 
vor elibera de legături. Majoritatea inuiţilor trăiesc în 
Groenlanda, în Canada şi în Alaska. Dobândirea puterilor 
şamanice la ei se caracterizează printr-o experienţă extrem de 
intensă a morţii iniţiatice. Ei practică vindecarea bolilor prin 
succiunea bolii şi tehnica ghicitului numită qilaneq, prin variaţia 
greutăţii unui obiect ţinut în mână când se pune o întrebare 
spiritului. Quamaneq sau vizualizarea scheletului este o tehnică 
foarte răspândită, care caracterizează stadiul dobândirii puterilor 
şamanice. 

d. în Coreea şi în Japonia “şamanismul este practicat în 

general de femei. Orbirea este semn de elecţiune. în nordul 
Coreei, femeia - şaman este căutată de spirite, în Sud ea 
moşteneşte darurile şamanice prin ereditate, nefiind scutită de 
boala iniţiatică. Ea poate fi vizitată de spiritul amant şi, în acest 
caz, viaţa conjugală devine intolerabilă. 

e. în zonele situate la frontierele dintre Tibet, China şi 
India (miaus, na khis, naga, luşei-kuki, khasee etc.) şi printre 
popoarele din Indochina (hmong, khmeri, laoţieni etc.), din 
Indonezia şi din Oceania şamanismul este prezent în diverse 
forme. 

f. Şamanismul nord - american, ca şi cel arctic, nu 
cunoştea iniţial substanţele halucinogene. Puterile şamanice se 
dobândesc în felurite moduri, cele mai obişnuite fiind 
singurătatea şi suferinţa. în mai multe arii geografice şamanii 
tind să formeze confrerii profesionale. Membrii Marii Confrerii 
Vindecătoare (Midewiwin) a triburilor de la Marile Lacuri îl 
iniţiază pe un novice “omorându-1” (sau împuşcându-1 cu scoici 
cauris sau alte obiecte-simbol considerate a-i pătrunde în trup) 
şi îl “învie” în cabana vindecătorilor. O tehnică de vindecare 
foarte răspândită este şi scoaterea spiritului bolii prin succiune. 

g. Şamanismul sud - american cunoaşte toate motivele 
prezente în alte arii culturale: boala iniţiatică, vizualizarea 
scheletului, căsătoria cu un spirit, vindecarea prin succiune etc. 
în plus, şamanismul sud-american se caracterizează prin 
folosirea substanţelor halucinogene (banisteriopsis caapi sau 
yage) sau toxice (tutunul) şi prin prezenţa ceremoniilor colective 
de iniţiere. Spiritele sunt adeseori omitomorfe. Şamanul se poate 
transforma în jaguar. 

h. Şamanism european. Italianul Carlo Ginzburg (1989) 
susţine că vrăjitoria europeană nu este altceva decât şamanism. 
El crede că şamanismul a fost răspândit în Europa prin sciţi, 
triburi indo-europene care practicau extazul şamanic cu 

ajutorul marihuanei şi, probabil, al ciupercilor, precum muscari- 
ţa (Amanita muscaria). Un alt halucinogen folosit de vrăjitoare 
este Claviceps purpurea (denumirea populară românească a 
acestei ciuperci parazite este “cornul secarei”), un parazit al 
secarei, (din care în 1943 chimistul elveţian Albert Hofmann a 
extras acidul lisergic pe care l-a numit LSD 25.) şi care, încă 
din' secolul al XVIII-lea era cunoscut ca provocator al 
epidemiilor mistice din Olanda. Acestea erau moşteniri ale unei 
lungi tradiţii şamanice, care o fost eronat interpretată de 
inchizitori şi puritani drept cunoaştere diavolească. 

George Dumezil (“Mythes et dieux des Germains”, 
Paris, 1939, p. 19-30, 79 şi urm.), Otto Hofler (“Kultische 
Geheimbunde der Germanen”, I, Frankfurt am Mein, 1934, p. 
234 şi urm.) şi Hilda R. Ellis (“The Road to Hei: a Study of 
the Conception of the Dead în Old Norse Literature”, 
Cambridge, 1943, p. 74-90, 122 şi urm., 128, 152, 156, 105-108 
etc.) (apud M. Eliade, 1997, p. 349-355) demonstrează că în 
religia şi mitologia vechilor germani există unele elemente care 
pot fi comparate cu anumite credinţe şi tehnici din şamanismul 
nord-asiatic. Figura şi mitul lui Odin sau Odhin (principalul zeu 
asen din mitologia germanică: zeul al războinicilor, al morţilor, 
al poeziei, al magiei, al runelor). Suveranul aspru şi Marele 
Magician, prezintă mai multe trăsături ciudat de şamanice. 
Pentru a-şi însuşi înţelepciunea ocultă a runelor, Odin rămâne 
nouă zile şi nouă nopţi atârnat de creanga unui copac. Unii 
germanişti au socotit acest rit ca fiind unul de iniţiere. Otto 
Hofler (op. cit.) îl compară chiar cu căţăratul iniţiatic în copaci 
al şamanilor siberieni. Copacul de care Odin s-a atârnat nu poate 
fi decât Arborele Cosmic, Yggdrasil; numele său înseamnă, de 
altfel, “calul lui Ygg”. Arborele cosmic este un simbol arhetipal 
cu caracter universal, întâlnit şi la şamani şi la indieni etc. 

In tradiţia nordică, spânzurătoarea mai poartă numele de 

“calul spânzuratului” (Otto Hofler, 1934, p. 224), iar unele rituri 
de iniţiere germanice cuprindeau “spânzurarea” simbolică a 
candidatului. Odin îşi leagă şi calul de Yggdrasil, răspândirea 
acestei teme mitice arhetipale fiind cunoscută la şamanii Asiei 
Centrale şi Septentrionale. 

Calul lui Odin, Sleipnir, are opt picioare şi el este acela 
care îşi duce stăpânul şi chiar alţi zei (de ex., Hermodhr) în 
Infern. Or, calul cu opt picioare este calul şamanic prin 
excelenţă; este întâlnit la siberieni, dar şi în alte părţi, tot în 
legătură cu experienţa extatică a şamanilor. Otto Hofler (1934, 
p. 46-52) presupune că Sleipnir este arhetipul mitic al unui cal 
polipod care îndeplineşte un rol de seamă în cultul secret al 
societăţilor de bărbaţi. Acesta este însă un fenomen arhetipal 
magico-religios care depăşeşte sfera şamanismului. 

Vorbind despre puterea lui Odin de a-şi schimba 
înfăţişarea după plac, Snorri scrie: “trupul său zace ca şi cum ar 
fi mort dar se preface în pasăre ori în fiară sălbatică, în peşte ori 
în dragon, şi ajunge într-o clipită în ţinuturi îndepărtate” 
(Ynglinga Saga, VII, cf. Hilda R. Ellis, 1943, p. 122-130). 
Mircea Eliade (1997, p. 350) apropie această călătorie extatică a 
lui Odin, sub chipul unor animale, de preschimbarea şamanilor 
în animale pentru că, tot aşa cum aceştia se luptau unul cu altul 
luând înfăţişarea unor vulturi sau a unor tauri, tradiţiile nordice 
relatează multe lupte între magicieni, cu chip de morse ori alte 
animale; iar în timpul luptei, trupurile lor rămâneau nemişcate, 
fără simţire, ca şi cel al lui Odin în timpul extazului. 

Alte credinţe scandinave se referă la spirite ajutătoare 
sub chipul unor animale pe care doar şamanii le pot vedea 
(Hilda Ellis, 1943, p. 128), ceea ce ne aminteşte şi mai bine de 
ideile şamanice. Se pare că cei doi corbi ai lui Odin, unul numit 
Huginn (Gândul) şi celălalt Muninn (“Mintea”) ar putea 
reprezenta cumva două spirite “ajutătoare”, puternic mitizate, cu 

chip de păsări, pe care Marele Magician le trimite (precum 
şamanii!...) în cele patru zări. 

Tot Odin este cel care întemeiază necromanţia (ştiinţa 
ocultă care aspiră ca, prin evocarea morţilor, să obţină de la 
aceştia revelaţii privind viitorul). Călare pe calul său Sleipnir, 
pătrunde în cer şi porunceşte unei profetese moarte să se ridice 
şi să iasă din mormânt pentru a-i răspunde la întrebări (Hilda 
Ellis, op. cit., p. 152). Acest gen de necromanţie deşi nu este 
şamanism stricto sensu, face parte dintr-un orizont spiritual 
foarte apropiat. Ar mai trebui amintită divinaţia cu capul 
mumificat al lui Mimir (Hilda Ellis, op. cit., p. 156-160) care 
trimite la divinaţia iukaghinilor cu craniile strămoşilor şamani. 

în Gyifaginning (XLVIII), Snorri istoriseşte coborârea 
lui Hermodohr în Hei, călare pe calul lui Odin, pentru a aduce 
înapoi sufletul lui Balder. Hermodohr străbate călare “văi adânci 
şi întunecoase” vreme de nouă nopţi şi trece peste puntea 
Gjallar, care este podită cu aur. Acest tip de coborâre în Infern 
este clar şamanic. 

Mitologia şi folclorul germanic păstrează şi alte povestiri 
ale coborârilor în Infern, în care se mai pot regăsi “încercările 
iniţiatice”. După cum o atestă Chronicon Norvegiae, acest tip 
era cunoscut de magicienii nordici iar, dacă avem în vedere 
celelalte puteri ale lor, putem remarca o asemănare destul de 
mare cu şamanii siberieni. 

Cu privire la tradiţiile extatice de tip şamanic în Grecia 
antică găsim interesante referiri în cartea lui loan Petru Culianu 
“Călătorii în lumea de dincolo” (1994, p. 144-155). El insistă 
asupra unei categorii speciale de şamani greci, iatromanţii (de 
la cuvintele greceşti iatros = “tămăduitor” şi niantis = “profet”). 
Numele unor iatromanţi celebri au fost menţionate într-un pasaj 
din lucrarea Stromata (I, 21; cca 200 d. Hr.) scrisă de Clement 
din Alexandria. Aceştia sunt Pitagora, Abaris din Hyperboreea, 

Epimenide din Creta, Zoroastru din Media, Empedocle din 
Agrigent, Socrate din Atena, ş.a. Este interesant că pentru 
Clement, Socrate era un şaman grec. Aceşti iatromanţi greci 
îndeplinesc câteva, rareori pe toate, din rolurile următoare, care 
împreună formează portretul ideal al şamanului grec: vraci 
(iatros), prezicător (mantis), purificator (Kathartes), autor de 
oracole (chresmologos), călător prin aer (aithrobates) şi 
făptuitor de miracole (thaumatourgos). 

în legătură cu iatromanţii abundă o serie de povestiri 
privind deprivarea senzorială, spre deosebire de entheoi 
(posedaţi) ca Menadele care foloseau printre metodele lor 
extatice diverse forme de bombardament senzorial, cum ar fi 
dansul şi vinul. Un maestru al deprivării senzoriale a fost 
Epimenide din Creta, care în copilărie s-a dus în peştera din 
muntele Ida (locul de naştere al* lui Zeus) şi a dormit acolo 
vreme îndelungată: unii autori apreciază că el ar fi dormit între 
patruzeci de ani (Pausanias, “Călătorie în Grecia”) şi şaizeci de 
ani (Hesychius). Potrivit lui Hesychius, Epimenide putea să-şi 
trimită sufletul în afara corpului şi să-l cheme înapoi (o 
performanţă tipic şamanică). în timp ce se afla în peştera din 
Creta el şi-a suspendat senzaţia de foame cu ajutorul unei plante 
miraculoase numită alimos (engl. hungerbare - “fără foame”). 

Şi alţi iatromanţi se abţineau de la mâncare: Abaris evita 
mâncarea, în timp ce Pitagora se presupune că ar fi murit de 
foame. Abaris, Aristeas, Hermotimus şi Pitagora erau 
prezicători, capabili să prevadă viitorul. Epimenide a prezis 
războiul persan cu zece ani înainte şi a fost ucis de către spartani 
pentru că profeţise dezastru. 

Iatromanţi ca Pitagora, Abaris şi Empedocle puteau 
controla fenomenele meteorologice prin vrăji. Conform lui 
Heraclide din Pont, Pitagora era fiul lui Hermes şi primise de la 
tatăl său darul de a-şi reaminti încarnările anterioare. De 

asemenea, Pitagora putea să spună altor oameni şi chiar 
animalelor ce au fost în vieţile lor anterioare şi putea să 
vorbească cu morţii. Empedocle avea cea mai completă 
memorie a încarnărilor sale, cuprinzând plante şi animale. El îşi 
amintea că a fost un tânăr, o tânără, un arbust, o pasăre, un peşte 
de mare. 

După cum relatează W.K.C. Guthrie (“Orpheus and 
Greek Religion: a Study of the Orphic Movement”, Londra, 
1935, p. 31-40) mitul lui Orfeu prezintă mai multe elemente 
care îl apropie de ideologia şamanică. Cel mai important este 
coborârea în Infern, în căutarea sufletului soţiei sale Euridice. 
Posibilitatea de a smulge pe cineva din Infern este confirmată de 
legenda lui Alcesta. însă Orfeu mai are şi alte trăsături de “Mare 
Şaman”: priceperea sa de tămăduitor, dragostea pentru muzică 
şi pentru animale, “farmecele”, puterea divinatorie. Până 
şi caracterul său de “erou civilizator” se încadrează în cea 
mai autentică tradiţie şamanică; “primul şaman” nu era oare 
un erou arhetipal trimis de Zeu să apere omenirea de boli şi 
să o civilizeze? în fine, un amănunt din mitul lui Orfeu este 
evident şamanic: tăiat de bacante şi aruncat în Hebron, capul lui 
Orfeu a plutit pe apă, cântând, până la insula Lesbos. Apoi a 
slujit drept oracol precum capul lui Mimir. Or, şi craniile 
şamanilor iukaghiri au un rol în divinaţie (apud M. Eliade, 
1997, p. 359), 

Existau la grecii iatromanţi tărâmuri ale lumii de 
dincolo cum ar fi: Leuke (un ţinut din altă lume, unde trăiesc 
eroii morţi; unii scriitori antici i-au dat o localizare concretă: în 
Marea Neagră, în dreptul vărsării Dunării, probabil Insula 
Şerpilor) sau Hyperboreea, Aithiopis şi Insulele Preafericiţilor; 
toate erau considerate ca accesibile morţilor, dar nu şi 
muritorilor de rând. Dacă o persoană în viaţă voia să facă o 
călătorie într-un astfel de loc, ea trebuia, într-un fel sau altul, să 

treacă prin experienţa iniţiatică a morţii. După aceea, ca un 
adevărat şaman, persoana putea vizita lumea cealaltă în căutarea 
unei fantome, cu scopul de a o vindeca. Aici însă rolurile 
şamanice obişnuite sunt răsturnate: în loc să ia drumul lumii 
celeilalte, pentru a găsi sufletul pierdut al unui pacient, şamanul 
merge mai curând în căutarea unui tămăduitor din lumea 
cealaltă, care poate vindeca propria boală a şamanului (I.P. 
Culianu, 1994, p. 151). 

Elveţianul Karl Meuli (1935, p. 121-176) a evaluat cu 
perspicacitate trăsăturile comune multora dintre vraci şi le-a 
explicat ca fiind fenomene şamanice. El credea că acest 
şamanism, pe de o parte, a fost împrumutat de la sciţi, cu care 
grecii fuseseră în contact în secolul al Vll-lea î.d. Hr. şi, pe de 
altă parte a fost rezultatul unui proces de dezvoltare culturală 
prin care grecii, ca şi toate celelalte grupuri etnice, au trebuit să 
treacă. 

După cum menţionează I.P. Culianu (1994, p. 153) 
termenul de “iatromant” îl datorăm lui Eric R. Dodds (“The 
Greeks and the Irrational”, 1951), iar lui F.M. Comford 
(“Principium Sapientiae”, 1952) îi datorăm ideea că filosofia 
greacă a fost rezultatul mai vechilor speculaţii şamanice asupra 
sufletului. I.P. Culianu (ibid.) afirmă: “Şi cu cât cercetăm mai 
îndeaproape sâmburele platonismului, cu atât mai mult 
descoperim măsura în care au influenţat iatromanţii credinţele 
lui Platon privind viaţa de apoi, reîncarnarea şi călătoriile pe 
lumea cealaltă”. Platonismul este, după I.P. Culianu (ibid.), “o 
sinteză plină de forţă a credinţelor şamanice greceşti”. 

Psihanalistul şi etnologul Geza Roheim (1954) a pus în 
evidenţă existenţa unui şamanism maghiar de origine asiatică. 

Geza Roheim a dat o explicaţie ffeudiană zborului şi 
ascensiunii şamanice: .. un vis de zbor este un vis de erecţie”. 
Concluzia sa ipotetică este că visul de zbor este elementul 

central al şamanismului. Roheim susţine că nu există nici o 
dovadă directă a faptului că tâltos (şamanul maghiar) cade în 
transă. Afirmaţia este contrazisă direct de V. Dioszegi (1958, p. 
97-135) care arată cât de mult se deosebeşte şamanul maghiar 
(tâltos) de figurile, aparent asemănătoare, din ţările vecine cu 
Ungaria, adică de solomonarul român, de planetnik-ul polonez, 
de garabancias de la sârbi şi croaţi. Tâltos este singurul care 
trăieşte experienţa unei “boli şamanice”, a “somnului de veci” 
(adică a morţii rituale) sau a “sfârtecării iniţiatice”; doar tâltos 
este supus unei iniţieri, are un costum special şi o tobă şi intră în 
extaz. Cum toate aceste elemente se regăsesc la popoarele 
turcice, fino-ugrice şi siberiene, Dioszegi conchide că 
şamanismul este un element magico-religios care aparţine 
culturii originare a ungurilor. Ungurii au adus şamanismul când 
au venit din Asia, stabilindu-se pe teritoriul Ungariei de astăzi 
(apud M. Eliade, 1997, subsol 16, cap. VII, p. 214). 

Aşadar, din acest scurt excurs al variilor forme de 
şamanism, de pe toate continentele, reiese că el este o adevărată 
ideologie (cf. M. Eliade, 1977, p. 14) care a invadat aproape 
toate culturile şi religiile lumii. Şamanismul este un fenomen 
magico-religios cu caracter mondial care porneşte din Siberia şi 
probabil că reprezintă izvorul esenţial al culturilor orientale care 
au ca fundament transa extatică şi meditaţia. Transa şamanică se 
apropie de experienţele vechii mistici creştine şi de tehnicile 
spirituale indiene. în cele ce urmează vom supune analizei doar 
şamanismele orientale. 

3.2. Şamanii iakuţi: “Pasărea - Mamă” cloceşte 
sufletul şamanului pe creanga unui brad 

M. Eliade (1997, p. 48-50) ne prezintă analize de caz la 
şamanii iakuţi. Boala şamanică are funcţia de tehnică de iniţiere 

şi este un model arhetipal. “Candidatul” devine meditativ, caută 
singurătatea, doarme mult, pare absent, are vise profetice, 
uneori chiar crize nervoase. Toate aceste “simptome” reprezintă, 
din punct de vedere psihologic, un montaj interior, o stare 
psihică de pregătire, intrarea într-un cadru şi într-o atmosferă 
nouă care să-i permită transpunerea într-o altă dimensiune 
spirituală, este o transformare transpersonală. Se pregăteşte 
psihologic preludiul unei noi existenţe care îl aşteaptă pe 
candidat. Este un gen de antrenament psihologic pentru o 
transcendere într-un alt plan existenţial care posedă noi 
caracteristici ale timpului, ale spaţiului, ale cauzalităţii şi ale 
trăirilor psihice. Comportamentul acesta ne aduce aminte de 
primele semne ale vocaţiei mistice, aceleaşi în toate religiile 
lumii (Jean Delumeau, 1996). Există însă şi “boli”, crize, vise şi 
halucinaţii care hotărăsc cariera unui viitor şaman. Aceste extaze 
patogene pot fi trăite cu adevărat sau doar imaginate şi în acest 
caz se realizează o transcendere din real în posibil, din profan în 
sacru. Esenţială este “adeziunea candidatului la aceste 
experienţe, faptul că ele decid vocaţia şi forţa magico - 
religioasă a unui şaman şi faptul că au fost invocate drept 
singura validare posibilă a unei radicale schimbări de regim 
religios” (M.Eliade, 1997, p. 48). 

Să urmărim, în continuare, mărturiile unor şamani iakuţi 
culese de diverşi cercetători şi redate şi comentate de Mircea 
Eliade (1997, p. 48-50). Un şaman iakut, Sofron Zateiev afirmă 
că viitorul şaman moare şi zace trei zile în iurtă, fără să bea şi 
fără să mănânce. Odinioară el trebuia să se supună de trei ori 
unei ceremonii în cursul căreia era tăiat în bucăţi. Un alt şaman, 
Piotr Ivanov, ne informează mai pe larg cu privire la această 
ceremonie: membrele candidatului sunt detaşate şi smulse cu un 
cârlig de fier; oasele sunt curăţate, carnea răzuită lichidele 
corpului aruncate şi ochii smulşi din orbite. După aceea, oasele 

sunt adunate din nou şi îmbinate cu fier. După un alt şaman, 
Timofei Romanov, ceremonia tăierii în bucăţi durează trei zile 
până la şapte zile; în acest timp, candidatul aproape nu respiră, 
zace ca mortîntr-un loc singuratic, necercetat de oameni. 

Iakutul Gavriil Alekseiev afirmă că fiecare şaman are o 
Mamă - Pasăre - de Pradă, care se aseamănă cu o pasăre 
uriaşă, cu cioc de fier, cu gheare încârligate şi coadă lungă. 
Această pasăre mitică se arată numai de două ori: la naşterea 
spirituală a şamanului şi la moartea sa. Ea îi ia sufletul, îl duce 
în Iad şi îl lasă să se coacă pe creanga unui brad. Când sufletul 
s-a copt, pasărea se reîntoarce pe pământ, taie trupul viitorului 
şaman în bucăţi pe care le împarte spiritelor bolilor şi morţii. 
Fiecare mănâncă bucata de corp care îi revine şi acest fapt îi dă 
viitorului şaman facultatea de a putea vindeca boala respectivă. 
După ce i-au devorat tot trupul, spiritele rele se îndepărtează. 
Pasărea Mamă pune bucăţile la loc şi viitorul şaman se trezeşte 
ca după un somn adânc. 

După o altă sursă iakută, cercetată de G.M. Ksenofontov 
(1930, p. 44 şi urm.), spiritele malefice duc sufletul viitorului 
şaman în Iad şi îl închid într-o casă vreme de trei ani (numai un 
an pentru şamanii de rang inferior). în această casă are loc 
iniţierea şamanului; spiritele îi taie capul pe care îl pun deoparte 
(căci candidatul trebuie să vadă cu ochii săi propria-i sfâşiere) şi 
îi sfârtecă trupul în bucăţi pe care le distribuie duhurilor 
(feluritelor boli). Numai în acest fel viitorul şaman capătă 
puterea de a vindeca. Oasele lui sunt reacoperite apoi cu o came 
nouă şi, în unele cazuri, el primeşte chiar sânge nou. 

Potrivit altei legende iakute, culeasă tot de către rusul 
G.M. Ksenofontov (1930, p. 60 şi urm.), şamanii se nasc în 
Nord. Acolo creşte un brad uriaş cu mii de cuiburi între crengile 
sale. Marii şamani stau atârnaţi de ramurile cele mai înalte, cei 
mijlocii pe ramurile din mijloc, cei mici pe la poale. După Uno 

Harva (Holmberg), Mama - Pasăre - de Pradă, care are cap de 
vultur şi pene de fier, se aşează pe Arbore, face ouă şi le 
cloceşte; pentru şamanii mari sunt necesari trei ani de incubaţie, 
pentru şamanii mijlocii este nevoie de doi ani, iar micilor şamani 
le trebuie numai un an. Când sufletul iese din ou, Mama- 
Pasăre îl încredinţează unei diavoliţe-şaman ca să-i dea 
învăţătură. Această diavoliţă nu are decât un singur ochi, o 
singură mână şi un singur os. Ea leagănă sufletul viitorului 
şaman într-un leagăn de fier şi îl hrăneşte cu sânge închegat. 
Apar apoi trei draci care îi taie trupul în bucăţi. îi înfig o suliţă în 
cap şi aruncă părţi din trup, ca ofrandă, în toate direcţiile. Alţi 
trei draci îi taie mandibula: câte o părticică pentru fiecare boală 
pe care şamanul va fi chemat să o vindece. Dacă nu iese la 
socoteală un singur os, un membru al familiei şamanului trebuie 
să moară ca să-l înlocuiască. Se întâmplă uneori să moară câte 
nouă rude ale şamanului la rând. 

După o altă legendă iakută, relatată de G.M. 
Ksenofontov (1930, p. 63), sufletele şamanilor se nasc într-un 
brad de pe muntele Dzokuo. în sfârşit, o altă credinţă vorbeşte 
despre Copacul Yjîk-Mar, al cărui creştet atinge al Nouălea Cer. 
Copacul acesta nu are ramuri; sufletele şamanilor sălăşluiesc în 
nodurile sale. Evident, este vorba despre Arborele Lumii care se 
înalţă în centrul Universului şi leagă cele trei zone cosmice: 
Infernul, Pământul şi Cerul. Arborele cosmic este fundamental 
pentru şaman. Din lemnul său îşi face toba. Iakuţii cred că în 
“buricul de aur al Pământului” se înalţă un arbore cu opt crengi: 
este un fel de Paradis primordial, pentru că aici s-a născut 
primul om, hrănit cu laptele unei Femei pe jumătate ieşită din 
trupul Arborelui (Uno Harva, “Die religiosen Vorstellungen”, p. 
75 şi urm.). 

în toate aceste exemple se întâlneşte tema centrală a unei 
ceremonii de iniţiere: tăierea în bucăţi a neofitului şi înnoirea 

mădularelor sale, moartea rituală urmată de o reînviere şi 
câştigarea unei plenitudini mistice, dobândirea unui nou Eu. 
De reţinut este motivul Păsării Uriaşe care cloceşte şamanii în 
crengile Copacului Lumii (nu putem să nu ne gândim la 
analogia cu Gaia, o altă pasăre măiastră din cultura arhaică 
europeană, este cunoscută expresia “te mănâncă Gaia”). 

3.3. Şamanii samoiezi află de Ia făpturile divine leacul 
tuturor bolilor 

Iniţierea începe, după relatările lui T. Lehtisalo (1927, p. 
146), cu învăţatul cântecului de tobă: este operaţia prin care 
“candidatul” ajunge să vadă spiritele. Şamanul Ganykka a 
povestit cum, în timp ce bătea toba, într-o zi, spiritele au coborât 
şi l-au tăiat în bucăţi, retezându-i mâinile. El a zăcut la pământ, 
fără cunoştinţă, şapte zile şi şapte nopţi. în tot acest timp, 
aflându-se în Cer, sufletul său se plimba însoţit de Spiritul 
Tunetului şi îl vizita pe zeul Mikkulai. 

A. A. Popov (1936, p. 84 şi urm.) povesteşte următoarea 
experienţă trăită de un şaman al avam-samoiezilor (popor 
arctic). Fiind bolnav de vărsat, acesta a rămas trei zile fără 
cunoştinţă, aproape mort, astfel încât era cât pe ce să fie îngropat 
a treia zi. Iniţierea sa a avut loc în acest timp. îşi aminteşte că a 
fost purtat până în mijlocul unei mări. Acolo a auzit glasul Bolii 
sale (al vărsatului) spunându-i: “Ai să primeşti de la Stăpânul 
Apelor puterea de a şamaniza. Numele tău de şaman va fi 
huottaric (i.e., Scufundătorul)”. Apoi, Boala a tulburat apele 
Mării. El a ieşit şi a început să urce un Munte. Pe munte a 
întâlnit o femeie goală la sânul căreia a început să sugă. Femeia 
care era Stăpâna Apelor i-a spus: “Tu eşti copilul meu; de aceea 
te las să sugi la sânul meu. Vei avea de întâmpinat mari greutăţi 
şi vei obosi foarte tare”. Bărbatul Stăpânei Apelor, Stăpânul 
Infernului, i-a dăruit două călăuze, o hermină şi un şoarece, care 

îl vor duce în Infern. Ajunşi pe o ridicăturâ de pământ, călăuzele 
i-au arătat şapte corturi cu acoperişurile rupte. El a intrat în 
primul cort unde s-a găsit faţă în faţă cu locuitorii Lumii 
infernale şi cu agenţii marii Boli. Aceştia i-au smuls inima şi 
i-au aruncat-o într-o oală încinsă. în alte corturi a făcut 
cunoştinţă cu Stăpânul Nebuniei şi cu Stăpânul tuturor bolilor 
psihice. A putut astfel să cunoască diferitele boli care chinuiesc 
oamenii şi a învăţat să le vindece. 

“Candidatul”, precedat mereu de călăuzele sale, a sosit 
apoi în tărâmul şamanilor, unde aceştia i-au întărit vocea şi 
laringele. El a fost dus apoi peste Nouă Mări. în mijlocul uneia 
din ele se afla o insulă, în mijlocul insulei un mesteacăn tânăr cu 
creştetul până în Cer. Era Arborele Stăpânului Pământului care 
i-a strigat: “Ia ramura care mi-a căzut, fa-ţi din ea o tobă care te 
va sluji toată viaţa”. După aceea, a ajuns la ţărmul unei mări fără 
sfârşit, de unde cele două călăuze, şoarecele şi hermina, l-au 
condus către un munte înalt. Apoi viitorul şaman a ajuns într-un 
pustiu şi a zărit la mare depărtare un munte în care a pătruns 
printr-o gaură de peşteră unde un fierar i-a sfârtecat trupul şi i 
l-a fiert timp de trei ani. Apoi, candidatul s-a pomenit pe un vârf 
de munte şi, în sfârşit, s-a trezit în iurta de acasă. De acum 
înainte, el va putea să cânte şi să şamanizeze întruna fără să 
obosească (apud M. Eliade, 1997, p. 53-54). 

Am văzut din această poveste că extazul iniţiatic 
urmează îndeaproape anumite motive paradigmatice: candidatul 
întâlneşte mai multe făpturi divine (Stăpânul Apelor, Zeul 
Infernului, Stăpâna Animalelor) înainte de a fi dus de animale - 
călăuze în Centrul Lumii, în vârful Muntelui Cosmic, acolo unde 
se află Arborele Lumii şi Stăpânul Universului; el primeşte din 
Arborele Cosmic, din mâna Stăpânului, lemnul din care îşi va 
fauri toba; făpturi demonice îi dezvăluie natura şi leacul 
tuturor bolilor; în fine, alte creaturi demonice îi taie corpul în 

bucăţi pe care le pune la fiert şi i le schimbă cu mădulare mai 
nobile. 

M. Eliade (1997, p. 54-54) observă că întreg ansamblul 
constituie o variantă bine articulată a temei universale a morţii şi 
învierii mistice a candidatului prin intermediul unei coborâri în 
infern şi al unei suiri la Cer 

3.4. Iniţierea ia tunguşi şi buriaţi - sufletul lor este 
dus de spiritele strămoşilor în faţa “Adunării 
Şaitanilor” în Cer 

Şamanul tungus Ivan Ciolko spune, după relatarea lui 
Ksenofontov (1930, p. 102-103), că un viitor şaman trebuie să se 
îmbolnăvească, să i se taie trupul în bucăţi şi sângele să-i fie 
băut de duhurile rele (saargi). Acestea - care sunt, de fapt, 
suflete de şamani morţi, îi azvârlă capul într-un cazan, apoi îl 
forjează, apucându-1 cu tot felul de piese metalice care vor face 
apoi parte din costumul ritual. Un alt şaman tungus povestea că 
a fost bolnav un an întreg. în tot acest timp, el cânta ca să poată 
rezista. Şamanii strămoşi veneau şi-l iniţiau: l-au străpuns cu 
săgeţile până şi-a pierdut cunoştinţa şi a căzut la pământ; atunci 
i-au tăiat carnea, i-au smuls oasele şi i le-au numărat; dacă i-ar fi 
lipsit vreun os, n-ar fi putut ajunge şaman. în timpul acestei 
operaţii, n-a mâncat şi n-a băut timp de un an. 

Ksenofontov (1930, p. 101) descrie experienţele unui 
şaman Mihail Stepanov. Acesta ştie că, înainte de a deveni 
şaman, candidatul trebuie să fie bolnav mai multă vreme; 
sufletul strămoşilor îl înconjoară, îl chinuiesc, îl lovesc, îl 
taie cu cuţitul etc. în tot acest timp, viitorul şaman zace lipsit 
de cunoştinţă; faţa şi mâinile lui sunt vinete, inima abia îi mai 
bate. 

Potrivit altui şaman buriat, Bulagat Buciatceev spiritele 

strămoşilor duc sufletul candidatului în faţa “Adunării 
Şaitanilor” în Cer şi acolo îi dau învăţătură. După iniţiere i se 
fierbe carnea ca să poată şamaniza. în timpul acestor torturi, 
şamanul zace ca şi mort vreme de şapte zile şi şapte nopţi. Cu 
această ocazie rudele se apropie de el şi cântă: “Şamanul nostru 
învie şi o să vindece!” Când trupul lui este sfâşiat de strămoşi şi 
fiert în cazan, nici un străin nu-1 poate atinge. 

Şamanul Kazak-Kirghiz (baqca) afirmă: “Am în cer 
cinci duhuri care mă taie cu 40 de cuţite, mă străpung cu 40 de 
cuie etc. 

3.5. Şamanii eschimoşi dobândesc lumina lăuntrică 

La eschimoşii iglulik, după relatările ilustrului 
explorator Knud Rasmussen (1929, p. 111 şi urm.), când un 
tânăr sau tânără doresc să ajungă şamani, ei se prezintă cu un 
dar la maestru pe care l-au ales şi îi declară: “Am venit la 
tine pentru că doresc să văd”. în aceeaşi seară, şamanul îşi 
cheamă spiritele “pentru ca să îndepărteze orice piedică”. 
Aspirantul (ca şi familia lui) îşi mărturisesc păcatele (încălcările 
tabuurilor) şi prin aceasta se purifică în faţa spiritelor. 
Aspirantul după o instruire de cinci zile îşi va continua 
pregătirea în singurătate. 

Iniţierea începe cu o operaţie misterioasă şi sinistră: din 
ochii, creierul şi măruntaiele discipolului, bătrânul angâkok 
(maestrul instructor) scoate sufletul, pentru ca spiritele să afle 
ce este mai bun în viitorul şaman. în consecinţă, candidatul va 
putea să-şi scoată el însuşi sufletul din trup şi să întreprindă 
lungi călătorii în spaţiu şi timp. 

După aceea, bătrânul şaman îi face rost discipolului de 
quamanek, adică “fulgerul” sau “iluminarea ucenicului”, “o 
lumină misterioasă pe care şamanul o percepe dintr-o dată în 

trupul său, în cap, înăuntrul creierului, un far tainic, un foc 
inexplicabil, care îl face să vadă în întuneric, atât la propriu cât 
şi la figurat, căci, din acest moment, el este în stare, chiar şi cu 
ochii închişi, să vadă prin. beznă şi să zărească lucrurile şi 
întâmplările viitoare imperceptibile pentru ceilalţi oameni; în 
acest fel el poate să cunoască atât viitorul cât şi tainele altora” 
(Knud Rasmussen, 1929, p. 112-113). 

Candidatul dobândeşte această lumină mistică după ce 
a invocat, timp de multe ore, spiritele, stând pe o bancă în coliba 
sa. După cum ne povesteşte exploratorul Rasmussen (ibid.), 
când are pentru prima oară experienţa aceasta, este “ca şi cum 
casa în care stă s-ar înălţa deodată în aer; el vede până foarte 
departe în faţa sa, peste munţi, ca şi cum pământul întreg ar fi o 
câmpie întinsă iar ochii lui i-ar vedea graniţele. Nimic nu-i 
rămâne ascuns. Şi nu numai că este în stare să vadă până foarte 
departe, ci poate descoperi şi sufletele furate, fie că sunt ascunse 
şi păzite în locuri îndepărtate, fie că au fost răpite în cer, sau jos, 
în tărâmul morţilor”. 

Mircea Eliade (1997, p. 71) observă că aici este vorba 
despre experienţa urcuşului şi a înălţării, chiar şi a levitaţiei, 
specifice şamanismului siberian şi a şamanismului în general. 
M. Eliade în “Mefistofel şi androginul” (1955, p. 18 şi urm.) ne 
aminteşte că “lumina lăuntrică” (antor jvotih) defineşte, în 
“Upanişade”, însăşi esenţa lui âtman. în tehnicile yoga, în 
special acelea ale şcolilor budiste, lumina diferit colorată indică 
reuşita anumitor meditaţii (M. Eliade, “Yoga. Nemurire şi 
libertate”, 1997, p. 171 şi urm ). Tot aşa, “Cartea tibetană a 
morţilor” acordă o mare importanţă luminii în care, se pare, se 
scaldă sufletul muribundului în cursul agoniei şi imediat după 
moarte: de fermitatea cu care aleg lumina orbitoare depinde 
soarta de după moarte a morţilor (eliberarea sau reîncarnarea) 
(W.Y. Evans - Wentz (ed.), 1957, p. 102 şi urm.). Mircea Eliade 

(1995, p. 53 şi urm.) ne îndeamnă să nu uităm rolul enorm pe 
care îl are lumina interioară în mistica şi teologia creştină. 

3.6. Şamanul siberian şi facultatea de a se vedea pe 
sine ca schelet 

• 

Knud Rasmussen (1929, p. 113) arată că quamanek este 
o facultate mistică pe care maestrul o dobândeşte în beneficiul 
discipolului de la Spiritul Lunii. Ea poate fi dobândită şi direct 
de către discipol cu ajutorul spiritelor morţilor, al Mamei 
caribu, sau al urşilor. Este vorba însă întotdeauna de o 
experienţă personală, aceste fiinţe mistice sunt doar sursele de 
la care, dacă s-a pregătit cum se cuvine, aspirantul este 
îndreptăţit să aştepte revelaţia. 

înainte chiar de a încerca să câştige de partea lui spiritele 
ajutătoare, care sunt un fel de noi “instrumente mistice” ale 
oricărui şaman, neofitul eschimos trebuie să treacă o grea probă 
iniţiatică. Această experienţă cere un îndelungat efort de asceză 
fizică şi de contemplaţie având ca scop dobândirea facultăţii 
de a se vedea pe sine ca schelet. Şamanul eschimos ajunge la 
această viziune în urma unui îndelung şi'greu antrenament. 
Şamanul siberian este, de obicei, “ales” şi asistă pasiv la propria 
sa rupere în bucăţi de către fiinţele mistice. “Dar în toate aceste 
cazuri - remarcă M. Eliade (1997. p. 73) - reducerea la schelet 
marchează o depăşire a condiţiei umane profane (subl. a.) şi, 
plecând de aici, o eliberare a acestuia”. 

în orizontul spiritual al vânătorilor şi păstorilor, osul 
reprezintă însăşi sursa vieţii, atât a vieţii omeneşti cât şi a celei 
animale. “A fi redus la starea de schelet echivalează cu o 
reintegrare în matricea acestei Mari Vieţi, cu o înnoire totală, cu 
o renaştere mistică. Dimpotrivă, în anumite tipuri de meditaţie 
din Asia centrală, de origine... budistă sau tantrică, reducerea la 

starea de schelet are o valoare mai degrabă ascetică şi 
metafizică: ea înseamnă a anticipa lucrarea timpului, a reduce, 
cu ajutorul gândirii, Viaţa la ceea ce este ea în fapt: o iluzie 
trecătoare în perpetuă schimbare” (M. Eliade, ibid. şi p. 397 
urm.). , 

Eliade (ibid.) remarcă faptul că astfel de contemplări 
sunt încă vii în cadrul misticii creştine, ceea ce demonstrează că 
situaţiile-limită imaginate de primele treziri la conştiinţă ale 
omului arhaic au rămas neschimbate. Este o deosebire de 
conţinut între aceste experienţe religioase, aşa cum se poate 
observa în cazul reducerii la starea de schelet la călugării budişti 
din Asia Centrală. Dar, toate aceste experienţe contemplative 
seamănă între ele: peste tot ne aflăm în faţa voinţei de a depăşi 
condiţia profană, individuală şi de a atinge o perspectivă trans 
- temporală; fie că este vorba de o re-imersie în viaţa originară 
(vezi: psihologia transpersonală occidentală: Stanislav Grof, 
John Lilly etc.) cu scopul de a dobândi o înnoire spirituală a 
întregii fiinţe sau (ca în mistica budistă şi în şamanismul 
eschimos) de o eliberare de iluzia carnală, rezultatul este 
acelaşi: a regăsi însăşi sursa vieţii spirituale care este “adevăr” 
şi “viaţă” deopotrivă (M. Eliade, 1997, p. 73-74). 

M. Eliade (1997, p. 74-76) îndrăzneşte să realizeze o 
analogie între iniţierile tribale ale şamanilor şi ceremoniile de 
intrare în “societăţile secrete”. El evidenţiază esenţa iniţiatică a 
“morţii” candidatului urmată de “învierea” sa, orice formă ar lua 
acestea: vis extatic, boală, întâmplări neobişnuite sau ritual. Intr- 
adevăr, ceremoniile pe care le implică trecerea de la o clasă de 
vârstă la alta sau intrarea într-o “societate secretă” oarecare 
presupun întotdeauna o serie de rituri care se rezumă la: 
moartea şi învierea candidatului. M. Eliade (1997, p. 74) le 
aminteşte pe cele mai obişnuite: 

a) Perioadă de recluziune în pădure sau în hăţiş (imagine 

a lumii de dincolo) şi existenţa larvară, aidoma morţilor. 

b) Faţa şi corpul mânjite cu cenuşă sau cu substanţe 
calcaroase ca să se obţină efectul de paliditate al spectrelor; 
măşti funerare; 

c) îngropare simbolică a aspirantului în templu sau în 
casa idolilor; 

d) Coborârea simbolică în Infern, 

e) Somn hipnotic, băutură care îl lasă pe candidat fără 
cunoştinţă; 

f) încercări şi probe diferite: aspirantul este bătut cu 
ciomagul, pus să calce cu talpa goală pe jar, este atârnat în aer, i 
se amputează degetele etc. 

Din punct de vedere morfologic, probele iniţiatice ale 
viitorului şaman sunt solidare cu marea categorie a riturilor de 
trecere şi a ceremoniilor de intrare în societăţile secrete. 

3.7. Iniţierea prin înălţarea la Cer 

“înălţarea la cer” poate fi privită atât ca o premisă cât şi 
ca o rezultantă a probelor de iniţiere şamanică. Riturile de urcare 
într-un copac ori pe un stâlp, mituri de ascensiune ori de zbor 
magic, experienţe extatice de levitaţie, de călătorii mistice la 
Cer, toate au o funcţie hotărâtoare în vocaţiile ori consacrările 
şamanice. După observaţiile lui Mircea Eliade (1997, p. 145), 
“ansamblul de practici şi idei religioase pare legat de mitul unui 
timp străvechi, când comunicarea dintre Cer-şi Pământ era mult 
mai uşoară”. Experienţa şamanică echivalează cu o reîntoarcere 
la timpul mistic primordial, iar, “şamanul apare ca o fiinţă 
privilegiată, care regăseşte, doar pentru sine, condiţia fericită a 
omenirii de la începutul timpurilor”. Numeroase mituri 
ilustrează această stare paradisiacă dintr-un illud tempus fericit 
la care şamanii se pot întoarce uneori în timpul extazului. 

în “Naşteri mistice” (1995, p. 135) Mircea Eliade discută 
semnificaţia miturilor şi riturilor şamanice ale ascensiunii 1a Cer 
şi ale “zborului magic”. Toate sunt interpretate ca o ruptură faţă 
de universul vieţii cotidiene. Intenţionalitatea dublă a acestei 
rupturi este evidentă: transcendenţa şi libertatea obţinute prin 
înălţarea, zborul, invizibilitatea, incombustibilitatea corpului. 
Dorinţa de libertate absolută, adică dorinţa de a rupe legăturile 
care îl ţintuiesc la pământ şi de a se elibera de limitele proprii 
este una din nostalgiile esenţiale ale Omului. Şi “ruptura de 
nivel” care se produce prin zbor sau ascensiune semnifică, de 
asemenea, un act de transcendere. Zborul dovedeşte că a fost 
depăşită condiţia umană profană printr-o înălţare dincolo de ea, 
că a fost transformată printr-un exces de spiritualizare. Prin 
ascensiune la Cer, omul vrea să renege profanul şi să adopte 
sacrul. Toate miturile, riturile şi legendele pe care le-am 
prezentat pot fi tălmăcite, în consonanţă cu concepţia eliadiană, 
ca “nostalgii ale originilor”, de a vedea corpul omenesc 
comportându-se ca un spirit, de a preface modalitatea trupească 
a omului într-una a spiritului. 

3.8. Coborârea în Infern 

După cum menţionează A.V. Anohin (apud M. Eliade, 
1997, p. 193) înălţarea la cer a şamanului altaic are drept 
corespondent coborârea în Infern. Şamanul coboară vertical, una 
după alta, cele şapte “scări” sau regiuni subterane numite 
pudak, “piedici”. Este însoţit de strămoşi şi de spiritele 
ajutătoare. La fiecare “piedică” trecută descrie o nouă epifanie 
subpământeană. La cea de a doua “piedică” vorbeşte de zgomote 
metalice; la cea de-a cincea, aude foşnetul valurilor şi şuieratul 
vântului; în sfârşit, la cea de-a şaptea, unde se află şi gurile celor 
nouă râuri subpământene, zăreşte palatul lui Erlik Han, clădit 

din piatră şi din lut negru şi apărat din toate părţile. Şamanul 
rosteşte o rugăciune lungă dinaintea lui Erlik Han (în care îl 
pomeneşte şi pe Bai Ulgăn “cel de sus”), apoi se întoarce* în iurtă 
şi le împărtăşeşte celor de faţă urmările călătoriei. 

Coborârile în Infern se fac mai ales când sufletul 
bolnavului trebuie căutat şi adus înapoi. M. Eliade în “Naşteri 
mistice” (1995, p. 82) arată că lumea de dincolo este locul 
cunoaşterii şi al înţelepciunii. Stăpânul Infernului este 
omniscient; morţii cunosc viitorul. în unele mituri eroul coboară 
în Infern (în basmele românilor, pe “celălalt tărâm”, care de 
regulă, este subteran) pentru a dobândi înţelepciune sau 
învăţături secrete. In transă, spiritul şamanului părăseşte trupul 
şi coboară în lumea cealaltă. Uneori această călătorie extatică în 
lumea de dincolo este imaginată ca o pătrundere în corpul unui 
peşte sau monstru marin. într-o legendă laponă, fiul unui şaman 
îl trezeşte pe tatăl său, care dormea de multă vreme, cu 
cuvintele: “Când va ieşi tatăl meu din meandrele măruntaielor 
ştiucii din cea de-a treia cotitură a viscerelor?” De ce a întreprins 
şamanul această lungă şi grea călătorie extatică dacă nu pentru a 
dobândi o învăţătură secretă, revelaţia misterelor? 

3.9. Puntea şi “trecerea anevoioasă” 

A 

In iniţierile şi transele şamanice puntea îngustă “ca firul 
de păr” simbolizează trecerea spre cealaltă lume, însă nu 
neapărat spre Infern; doar păcătoşii nu izbutesc să treacă puntea, 
căzând în prăpastie. M. Eliade (1997, p. 196) apreciază că 
trecerea unei punţi foarte înguste, dintre două regiuni cosmice, 
semnifică şi trecerea de la un mod de existenţă la un altul: de la 
neiniţiat 1a iniţiat, sau de la “viu” la “mort”. 

Ca şi moartea, extazul cuprinde o “mutaţie” pe care 
mitul o înfăţişează, plastic, printr-o trecere primejdioasă. Simbo- 

lismul punţii funerare este universal răspândit şi depăşeşte 
ideologia şi mitologia şamanică, fiind legat, pe de o parte, de 
mitul punţii (sau al arborelui, sau al lianei etc.) care înlesnea 
odinioară legătura dintre Pământ şi Cer şi care le îngăduia 
oamenilor să comunice fără greutate cu zeii, iar pe de altă parte, 
de simbolismul iniţiatic al “porţii strâmte” sau al “trecerii 
paradoxale”. Mircea Eliade (1997, p. 440) susţine că ne aflăm în 
prezenţa unui complex mitologic care cuprinde următoarele 
teme constitutive: 

a) in iilo tempore, în vremurile paradisiace ale omenirii, 
există o punte care leagă Pământul de Cer şi pe care se putea 
trece fără greutate dintr-o parte în alta, pentru că nu există 
moarte; 

b) după întreruperea comunicării lesnicioase dintre 
Pământ şi Cer, nu s-a mai trecut puntea decât “în minte”, adică 
în moarte sau în extaz; 

c) trecerea este anevoioasă, adică este plină de piedici şi 
nu toate sufletele pot ajunge dincolo; trebuie să înfrunte demonii 
şi monştrii care aşteaptă să devoreze sufletul sau puntea se 
subţiază asemenea tăişului de brici sub paşii ticăloşilor etc.; 
numai cei “buni” şi mai ales cei iniţiaţi pot trece puntea fără 
greutate (ultimii cunosc oarecum drumul, pentru că au fost 
supuşi morţii şi învierii rituale); 

d) anumiţi privilegiaţi izbutesc să treacă totuşi puntea în 
timpul vieţii, fie în extaz, ca şamanii, fie “de nevoie”, precum 
unii eroi, fie în chip “paradoxal” prin “înţelepciune” sau prin 
iniţiere. 

Simbolismul “porţii strâmte” şi cel al “porţii primejdioa¬ 
se” sunt legate de simbolismul a ceea ce M. Eliade (1997, p. 
442) a numit “trecerea paradoxală”, pentru că se dovedeşte 
uneori a fi o imposibilitate sau o situaţie fără ieşire. Candidaţii 
şamani se găsesc uneori într-o situaţie în aparenţă disperată: 

trebuie să treacă “pe unde se întâlnesc ziua cu noaptea”, ori să 
găsească o ieşire într-un zid, ori să urce la Cer printr-o gaură 
care nu se deschide decât pentru o clipă, să se strecoare printre 
două pietre de moară care se mişcă întruna, printre două stânci 
care se bat cap în cap, sau printre fălcile unui monstru. 

Aşa cum a observat Ananda Coomaraswamy 
(“Symplegades”, 1946, p. 483-488) toate aceste imagini mitice 
arată nevoia de a trece dincolo de contrarii (întocmai ca în 
procesul de individuare descoperit de Jung) de a aboli 
polaritatea proprie condiţiei umane, pentru a ajunge la realitatea 
ultimă: ”Cine vrea să ajungă din această lume în cea de dincolo, 
sau să se întoarcă, trebuie s-o facă în intervalul unidimensional 
şi atemporal care desparte forţele înrudite dar contrare, printre 
care nu se poate trece decât într-o clipită”. în mituri, trecerea 
“paradoxală” arată tocmai că acela care izbuteşte a depăşi 
condiţia umană: el este un şaman, un erou sau un spirit, pentru 
că trecerea “paradoxală” nu poate fi înfăptuită decât de un 
spirit. 

Trecând în extaz puntea primejdioasă care leagă cele 
două lumi şi pe care doar morţii se pot încumeta să calce, 
şamanul arată, pe de o parte, că este “spirit”, iar pe de altă parte 
încearcă să refacă “legăturile” care există în ilio tempore între 
această lume şi Cer; de fapt, după cum riscă să afirme M. Eliade 
(1997, p. 443), ceea ce şamanii fac în zilele noastre în extaz 
putea fi făcut de toate fiinţele omeneşti in concreto, la începutul 
timpurilor; toţi urcau la Cer şi se întorceau apoi pe Pământ, fără 
a fi nevoiţi să ajungă la transă. Extazul reactualizează, 
provizoriu şi pentru un număr restrâns de persoane 
(şamanii), starea primordială a întregii omeniri. 

3.10. Prin moarte mistică şamanul revine la izvorul 
vieţii cosmice 

Toate exemplele şi legendele relatate în legătură cu 
iniţierile şamanice demonstrează că maladiile iniţiatice 
urmează îndeaproape tiparul arhetipal fundamental al tuturor 
iniţierilor: (1) tortura efectuată de demoni sau spirite care joacă 
rolul de stăpâni (maeştri, instructori) ai iniţierii; (2) moartea 
rituală, experimentată de candidatul la iniţiere ca o coborâre în 
Infern sau o urcare la Cer; (3) învierea la un nou mod de 
existenţă, cel al omului sacru, adică un om care poate comunica 
cu zeii, demonii şi spiritele. Diferitele tipuri de suferinţe 
îndurate de viitorul şaman sunt văzute ca tot atâtea experienţe 
religioase. Crizele psihopatologice sunt explicate ca ilustrând 
răpirea sufletului său de către demoni sau călătoriile sale 
extatice spre Cer sau Infern. Durerile sale fizice sau psihice au 
un rol în formarea sa ca şaman numai în măsura în care el le 
acordă o semnificaţie religioasă şi, ca urmare, le acceptă ca 
încercări necesare transfigurării sale mistice. Moartea iniţiatică 
este urmată întotdeauna de o renaştere; în termenii experienţei 
psihopatologice criza este rezolvată şi boala este vindecată. 
Integrarea de către şaman a unei noi personalităţi depinde în 
mare măsură de vindecarea sa (M. Eliade, 1995, p. 123). 

Ne-am mai referit anterior la una din caracteristicile 
iniţierilor şamanice ca fiind reducerea la stadiul de schelet. 
M. Eliade (1995, p. 124-125) întâlneşte acest motiv nu numai în 
relatările crizelor şi bolilor celor aleşi de spirite să devină 
şamani, dar şi în experienţele celor care au dobândit puteri 
şamanice prin eforturi proprii, după o căutare lungă şi dificilă. 
Astfel, la eschimoşii Ammasilik începătorul îşi petrece ore 
lungi în igluul său, meditând. La un moment dat, el cade “mort” 
şi rămâne fără viaţă trei zile şi trei nopţi; în această perioadă un 

urs polar enorm îl devorează aproape în întregime reducându-1 la 
un schelet. Numai după această experienţă mistică el primeşte 
darul şamanizării. 

Acei angakut ai eschimoşilor Iglulik sunt capabili să-şi 
golească în gând trupurile de carne şi sânge şi să-şi contemple 
îndelung propriile schelete. M. Eliade (ibid.) adaugă că 
vizualizarea propriei morţi în mâinile demonilor şi reducerea 
finală la starea de schelet constituie una din meditaţiile frecvente 
în budismul indo-tibetan şi mongol. 

M. Eliade (ibid.) ne atrage atenţia că ne aflăm în faţa 
unei idei religioase foarte vechi, specifice culturii vânătorilor: 
osul simbolizează rădăcina finală a vieţii animale, forma din 
care apare carnea în mod continuu. Din os renasc animalele şi 
oamenii; ei se menţin câtva timp într-o existenţă carnală, apoi 
mor şi “viaţa” lor se reduce la esenţa concentrată în scheletul din 
care se vor naşte din nou. Reduşi la schelet viitorii şamani 
îndură moartea mistică care le va permite să revină la izvorul 
inepuizabil de viaţă cosmică. Ei nu se nasc din nou, ci sunt 
reînsufleţiţi, adică scheletul este readus la viaţă dându-i-se carne 
nouă. Scenariul iniţiatic al şamanilor asiatici (vânători şi pescari) 
nu implică o întoarcere la pământ (îngroparea simbolică, 
înghiţirea de către un monstru etc.), ci anihilarea cărnii şi, 
în consecinţă, reducerea vieţii la esenţa sa ultimă şi 
indestructibilă. 

CAPITOLUL IV 

Spiritele - femei, ocrotitoare ale 
şamanului 

La nivelul culturii arhaice, bărbaţii sunt fascinaţi de 
“secretele” femeilor şi viceversa. Psihologii au acordat o mare 
însemnătate faptului că primitivii sunt geloşi pe “misterele 
femeilor”, în primul rând cel al menstruaţiei şi al capacităţii de a 
naşte, dar au neglijat evidenţierea fenomenului complementar: 
gelozia femeilor pentru magiile şi învăţăturile masculine (magia 
vânătorii, învăţătura secretă privind Fiinţele Supreme, 
şamanismul şi tehnicile ascensiunii la Cer, legăturile cu morţii). 
Dacă bărbaţii au utilizat în riturile lor secrete simboluri şi 
comportamente specifice condiţiei feminine (de exemplu, 
simbolismul naşterii iniţiatice), femeile au împrumutat şi ele 
simboluri şi ritualuri masculine. Acest comportament 
ambivalent şi această empatie între sexe în privinţa 
“misterelor” sexului opus constituie o problemă de primă 
importanţă pentru psiholog: el poate descifra în antagonismul şi 
atracţia a două tipuri de sacralitate (feminină şi masculină) o 
dorinţă puternică şi religioasă de a transmite o situaţie 
existenţială limitată (de către sex) şi de a accede la un mod de 
existenţă totală. 

Mircea Eliade (1997, p. 87-89) arată că numeroase 

mituri şi legende (mai ales europene) atestă rolul esenţial jucat 
de o zână. o nimfa sau o semizeiţă în aventurile eroilor; ea este 
aceea care îi instruieşte, îi ajută în încercările la care sunt supuşi 
şi le dezvăluie secretele prin care pot pune stăpânire pe simbolul 
nemuririi (plantă miraculoasă, mere de aur, izvor al tinereţii 
etc.). O importantă parte a “mitologiei Femeii” este menită să 
demonstreze că întotdeauna o făptură feminină ajută Eroul să 
câştige nemurirea sau să iasă victorios din încercările sale 
iniţiatice. Acest motiv păstrează urme ale unei mitologii 
matriarhale târzii. 

Legăturile şamanilor cu “soţiile lor cereşti” se cer, după 
M. Eliade (1997, p. 87), integrate într-un astfel de orizont mitic. 
Aceste “soţii” nu îl consacră, de fapt, pe şaman; ele însă îl ajută, 
fie în iniţiere, fie în privinţa experienţei extatice. Intervenţia 
“soţiei cereşti” în experienţa mistică a şamanului ia forma 
emoţiei sexuale: orice experienţă extatică este pasibilă de o 
astfel de conotaţie şi sunt destul de cunoscute legăturile strânse 
dintre dragostea mitică şi dragostea carnală. 

Şamanul poate fi atât ajutat, cât şi stânjenit de ayami a 
sa, exact ca în variantele târzii ale miturilor amintite. Spiritul 
ocrotitor (ayami), văzut ca o soţie (sau un soţ) celestă, joacă un 
rol important dar nu decisiv în şamanismul siberian. Elementul 
hotărâtor este, aşa cum am putut remarca anterior, drama 
iniţiatică a morţii şi învierii rituale (boala, sfâşiere în bucăţi a 
trupului, coborâre în Infern, urcare la Cer). Raporturile sexuale 
presupuse dintre şaman şi ayami a sa nu sunt constructive 
pentru vocaţia sa extatică; pe de o parte, posesia sexuală onirică 
de către “spirite” nu se limitează la şamani şi, pe de altă parte, 
elementele sexuale prezente în anumite ceremonii şamanice 
depăşesc legăturile dintre şaman şi ayami a sa şi se integrează în 
ritualuri binecunoscute, destinate să sporească forţa sexuală a 
comunităţii. 

Protecţia acordată şamanului siberian de către ayami a 
sa aminteşte, după opinia avizată a lui Mircea Eliade (1997, p. 
89), rolul acordat zânelor şi semizeiţelor în instruirea şi iniţierea 
eroilor. Această ocrotire reflectă indubitabil concepţii 
“matriarhale”. “Marea Mamă a Animalelor” - cu care şamanul 
siberian şi arctic întreţine cele mai bune relaţii - este o imagine 
şi mai clară a matriarhatului arhaic. Parcă îţi vine să crezi că 
această Mare Mamă a Animalelor s-a substituit funcţiei unei 
Fiinţe Supreme uraniene. 

M.Eliade (ibid.) reţine că, aşa cum Marea Mamă a 
Animalelor acordă oamenilor, dar mai ales şamanilor, dreptul de 
a vâna şi de a se hrăni cu carnea animalelor vânate, “spiritele - 
femei ocrotitoare” le dau şamanilor spirite ajutătoare de care 
aceştia au în bună măsură nevoie în călătoriile lor extatice. 






Sufletele morţilor şi roiul lor 


CAPITOLUL V 

Sufletele morţilor şi rolul lor 

5.1. Sufletele strămoşilor îl iniţiază pe noul candidat 

După cum s-a putut constata până acum, vocaţia unui 
viitor şaman poate să apară (în timpul viselor, al extazelor sau al 
unei boli iniţiatice) ca urmare a unei întâlniri cu o fiinţă divină, 
cu sufletul unui strămoş, cu un animal sau ca urmare a unui 
eveniment excepţional (trăsnet, pericol de moarte etc.). Această 
“întâlnire” înfiinţează un gen de “familiaritate” între viitorul 
şaman şi spiritul care i-a hotărât viitoarea carieră. 

Sufletele strămoşilor îl iau “în posesie” pe tânărul 
candidat şi purced la iniţierea lui. Acest fenomen de preselecţie 
este generalizat în Asia Septentrională şi în regiunea arctică 
(E.M. Loeb, “Sumatra”, Viena, 1935, p. 81). 

O dată “consacrat” prin această primă “luare în posesie” 
şi prin iniţierea care urmează, şamanul devine un receptaeol apt 
de a fi integrat mereu şi de alte spirite; dar acestea sunt 
obligatoriu suflete ale şamanilor morţi sau alte “spirite” care au 
călăuzit foşti şamani. 

Vestitul şaman iakut Tiispiit i-a istorisit lui W. 
Sieroszewski (“Du chamanisme”, 1902, p. 314): “Intr-o zi pe 
când rătăceam prin munţi, încolo spre miazănoapte, m-am oprit 

lângă un morman de lemne ca să-mi pregătesc ceva de mâncare. 
Am aprins focul; dar un şaman tungus era îngropat sub vatră. 
Spiritul lui a pus stăpânire pe mine”. Din această cauză, în 
timpul transelor sale, Tiispiit rostea cuvinte tunguse. El era 
vizitat şi de alte spirite: ruse, mongole etc. şi vorbea pe limba 
acestora (Uno Harva, ‘T)ie religiosen Vorstellung..p. 463). 

Dacă sufletul şamanului mort (de regulă, strămoş) joacă 
un rol de seamă în opinia vocaţiei şamanice, el nu face altceva 
decât să pregătească aspirantul pentru revelaţii ulterioare. 
Sufletele şamanilor morţi îl pun în legătură cu spiritele sau îl 
transportă în Cer (în Siberia, Altai, Australia etc.). La populaţiile 
selk’nam vocaţia spontană se vădeşte din atitudinea stranie a 
candidatului: el cântă în somn, de exemplu. Dar o asemenea 
stare poate fi dobândită şi prin voinţă: este vorba despre starea 
în care el “vede” spiritele. “A vedea spiritele” în vis sau în stare 
de veghe este simptomul decisiv al vocaţiei şamanice, 
spontane sau voluntare, căci a avea legături cu sufletele morţilor 
înseamnă, într-un anumit sens, a fi tu însuţi mort (morţii ştiu 
totul: este o credinţă universal atestată care explică divinaţia prin 
legăturile cu cei morţi). 

S-ar părea că principala fimcţie a sufletelor morţilor (a 
spiritelor-strămoşi) în acordarea de puteri şamanice este mai 
puţin aceea de “luare în posesie” a subiectului şi mai mult aceea 
de a-1 ajuta pe acesta să devină “mort”, altfel spus să se 

transforme el însuşi în spirit. 

5.2. “A vedea spiritele” 

După cum precizează M. Eliade (1997, p. 93), faptul care 
probează marea importanţă a “vederii spiritelor” în toate tipurile 
de iniţiere şamanică este acela că “a vedea” un spirit, în vis sau 
în stare de veghe, este o probă evidentă că fost dobândită o 

“condiţie spirituală 5 ', altfel spus s-a depăşit condiţia omenească 
spontană. Din unghiul de vedere al psihologiei modeme care 
studiază stările modificate de conştiinţă (Charles Tart, B. 
Wolman, etc.) înseamnă că şamanul a realizat un efort de 
transcendere prin care a depăşit starea normală a conştiinţei şi a 
atins un supranivel care este transconştiinţa, a trecut din nivelul 
“personal” în cel “transpersonal” (I. Mânzat, 1997). 

E.M. Loeb (“Shaman and Seer”, American 
Anthropologist, voi. 31, 1929, p. 60-89). a descoperit la 
populaţiile mentawei credinţa în “vederea spiritelor” care 
acordă putere magică şamanilor: “un bărbat sau o femeie pot să 
devină vizionari dacă sunt fizic răpiţi de spirite. Potrivit spuselor 
şamanului Sitakigagailau. tânărul a fost ridicat la cer de spiritele 
cerului şi acolo a primit un trup miraculos. S-a întors apoi pe 
pământ şi a ajuns vizionar; în vindecările sale era ajutat de 
spiritele cerului. “Ca să ajungă vizionari, tinerii şi tinerele 
trebuie să se îmbolnăvească, să aibă vise şi să treacă printr-un 
acces de nebunie trecătoare. Boala şi visele sunt trimise de 
spiritele cerului sau ale junglei. Cel care visează îşi imaginează 
că urcă la cer sau că se afundă în păduri în căutarea 
maimuţelor...” (cf. E.M. Loeb, ibid.). Maestrul vizionar trece 
apoi la iniţierea tânărului: ei pleacă amândoi în pădure să 
culeagă plante de leac. întors acasă cu ucenicul lui, maestrul 
vizionar rosteşte: “Lăsa-ţi ochii să se limpezească, limpezeşte-ţi 
ochii ca să-i putem vedea pe taţii şi pe mamele noastre în 
cerurile de jos”. După această invocare, “maestrul freacă ochii 
tânărului cu ierburi magice. Timp de trei zile şi trei nopţi, cei doi 
stau faţă în faţă, cântând şi sunând din două tălăngi până când 
ochii ucenicului ajung să vadă spiritele. La capătul zilei a treia ei 
se reîntorc în pădure în căutarea unor noi ierburi magice... Dacă 
în ziua a şaptea tânărul izbuteşte să vadă spiritele pădurii, 
ritualul se consideră încheiat. Altminteri, cele şapte zile ale 

acestei ceremonii trebuie să se repete” (Loeb, ibid., p. 67 şi 
urm.). Bineînţeles că “ierburile magice” sunt plante care conţin 
substanţe halucinogene care-1 ajutau pe şaman să “vadă” 
spiritele pădurii. 

După concluziile lui Mircea Eliade (1997, p. 95) care din 
nou îşi dezvăluie virtuţile de fin analist psiholog, toată această 
lungă şi obositoare ceremonie are drept scop să transforme 
experienţa extatică iniţială şi trecătoare a ucenicului şaman 
(experienţa “alegerii”) într-o stare permanentă: aceea prin care 
viitorul şaman poate să “vadă” spiritele, adică să participe la 
natura lor “spirituală”. 

5.3. Spiritele ajutătoare au înfăţişare animală 

E.M. Loeb (1935, p. 81) spunea că se stabileşte un 
anumit grad de familiaritate între şaman şi “spiritele” sale. în 
cărţile de etnologie (de ex., W. Radlov, “Aus Sibirien...”, II, 
1884, p. 30 şi urm.) ele sunt numite spirite familiare, spirite 
ajutătoare sau spirite păzitoare. Mircea Eliade (1997, p. 95) face 
distincţia între spirite familiare pur şi simplu şi o altă categorie 
de spirite, mai puternice, numite spirite ocrotitoare; el face, de 
asemenea, deosebirea dintre aceste spirite şi fiinţele divine şi 
semidivine pe care şamanii le evocă în cursul şedinţelor 
şamanice. Şamanul este un om cu vocaţie metafizică şi 
metapsihică dar odată pătruns în acest orizont meta- el preferă să 
aibă relaţii concrete, directe cu zeii şi cu spiritele: el le vede, stă 
faţă-n faţă cu ele, le vorbeşte, le roagă etc. Dar, şamanul nu 
“controlează” decât un număr limitat al acestora. 

Majoritatea spiritelor familiare, ajutătoare sau păzitoare 
au înfăţişare animală. Astfel la siberieni şi altaici spiritele pot 
să apară sub formă de urşi, lupi, cerbi, iepuri, păsări (gâscă, 
acvilă, bufniţă, cioară etc.), omizi mari, dar şi fantome, spirite 

ale pădurii, ale pământului, ale vetrei etc. (Georg Nioradze, 
1925, p. 26-30). Fonna, numele, numărul lor diferă de la o 
regiune la alta. După K.F. Karjalainen (1927) numărul spiritelor 
ajutătoare ale unui şaman vasiugan poate să varieze, dar cifra 
obişnuită este şapte. în afară de aceste spirite “familiare”, 
şamanul se mai bucură de un “spirit al Capului” care îl 
proteguieşte în cursul călătoriilor sale extatice, de aceea a unui 
“Spirit în formă de Urs” care îl întovărăşeşte în timpul 
coborârilor sale în Iad, a unui cal sur pe spinarea căruia urcă la 
Cer. In alte regiuni, acestui cortegiu de spirite ajutătoare îi 
corespunde un singur spirit: un urs, la ostiacii septentrionali, un 
“sol” care aduce răspunsul spiritelor, la populaţia tremjugan şi 
la alte triburi; acesta îi cheamă pe “solii” spiritelor cereşti 
(păsări). Şamanul îi cheamă pe'aceşti “soli” din toate colţurile 
lumii iar ei sosesc, unul după altul, şi încep să vorbească cu 
vocea lui (K.F. Karjalainen, voi. III, 1927, p. 282-283, 311-318). 

Cea mai clară deosebire dintre un spirit familiar în formă 
animală şi spiritul ocrotitor specific şamanic este la iakuţi. 
Fiecare şaman are un ie-kyla (“animal-mamă”), o imagine 
mitică a unui animal ajutător, pe care îl ţine secret. Şamanii mai 
slabi au ca ie-kula un câine, cei mai puternici un taur, un mânz, 
un vultur, un elan sau un urs brun; cei care au un lup, un urs sau 
un câine sunt mai puţin înzestraţi. Amagat este însă o fiinţă 
aparte, îndeobşte sufletul unui şaman mort sau un spirit ceresc 
minor (W: Sieroszewski, 1902, p. 312-313). 

Knud Rasmussen (1930, p. 119) a auzit, chiar din gura 
câtorva şamani, relatarea modului în care şi-au dobândit ei 
spiritele ajutătoare. Când a obţinut “iluminare”, şamanul Aua a 
simţit, în trupul şi în creierul său, o lumină cerească iradiind din 
întreaga sa făptură, deşi nezărită de ceilalţi oameni ea era 
vizibilă tuturor spiritelor pământului, cerului şi mării şi acestea 
au sosit de îndată la el şi au devenit spiritele lui ajutătoare. 

Aşadar, experienţa extatică a iluminării se leagă întrucâtva de 
apariţia spiritului ajutător. Dar acest extaz este însoţit de o 
adevărată teroare mistică. Knud Rasmussen (op. cit., 119-121) 
insistă asupra sentimentului de “groază inexplicabilă” pe care 
şamanul o simte când este atacat de spiritul său ajutător; această 
spaimă îngrozitoare poate fi pusă în legătură cu primejdia de 
moarte care însoţeşte iniţierea şamanică. Sociologul Hutton 
Webster (“Magic”, 1948, p. 215 şi 232) consideră că legăturile 
dintre magician sau vrăjitor şi spiritele sale sunt fie de tipul 
relaţiei binefăcător - protejat, fie de tipul relaţiei servitor - 
stăpân, dar întotdeauna ele sunt intime. Spiritelor li se aduc 
uneori jertfe ori rugăciuni, dar dacă sunt jignite, magicianul 
însuşi suferă. 

Spiritele ajutătoare sub formă de animale au un rol 
însemnat în preludiul şedinţei de iniţiere, adică în pregătirea 
călătoriei extatice în Cer sau în Infern. De obicei, prezenţa lor se 
manifestă prin imitarea, de către şaman, a ţipătului şi a 
comportamentului animal. Şamanul tungus, căfe are ca spirit 
ajutător şarpele, se străduieşte să imite în timpul şedinţei 
mişcările reptilei. Şamanii ciucci şi eschimoşi se transformă în 
lupi, şamanii laponi se fac lupi, urşi, reni, peşti etc. 

încercând o interpretare psihologică a acestei credinţe 
şamanice M. Eliade (1997, p. 100) arată că în aparenţă, această 
imitaţie şamanică a mişcărilor sau ţipetelor animalului poarte fi 
socotită drept “posesie” mistică. Dar mai precis ar fi să ne 
referim la o luare în posesie de către şaman a spiritelor sale 
ajutătoare. El se transformă în animal, tot aşa cum, punându- 
şi o mască de animal, obţine un rezultat asemănător. S-au, s-ar 
putea vorbi de o nouă identitate a personalităţii şamanului, 
care devine spirit-animal, şi “vorbeşte”, cântă sau zboară 
aidoma animalelor. “Vorbirea animalelor” este doar o variantă a 
“vorbirii spiritelor”, limbajul şamanic secret. 

Aproape toate animalele au fost concepute, din cele mai 
vechi timpuri, fie ca psihopompe, adică însoţitoare ale 
sufletului în lumea de dincolo, fie ca formă nouă a unui decedat. 
Fie că este “strămoş” ori “maestru de iniţiere”, animalul 
simbolizează o legătură reală şi directă cu lumea de dincolo. în 
numeroase legende şi mituri, eroul este transportat în lumea 
cealaltă (cer, iad, pădure de nepătruns, munte, pustiu, junglă 
etc.) de către un animal. M. Eliade (1997, p. 101) susţine că tot 
un animal îl cară pe neofit în spinare în hăţiş (= Infernul), sau îl 
ţine în falei, sau îl “înghite” ca să-l “omoare” şi să-l “învie” etc. 
în fine, trebuie ţinut seama de solidaritatea mistică dintre om 
şi animal, care constituie trăsătura dominantă a religiei paleo- 
vânătorilor. în virtutea acestei solidarităţi, anumiţi oameni sunt 
în stare să se transforme în animaie, să le înţeleagă limba sau să 
Ie împărtăşească presimţirile şi puterile oculte. De fiecare dată 
când un şaman ajunge să înţeleagă modul de a fi al animalelor 
(atât programul lor genetic cât şi psihologia animală), el 
restabileşte întrucâtva, situaţia care exista in ilio tempore, în 
vremurile arhaice, primordiale, când încă nu se produsese 
ruptura dintre om şi lumea animalelor. 

Uno Harva (1927, p. 406, 506) află că animalul protector 
al şamanilor buriaţi se numeşte khubilgan, termen care poate 
însemna “metamorfoză” (de la khubilukhu, “a se transforma”, 
“a lua altă formă”). Altfel spus, nu numai că animalul protector 
îi permite şamanului să se metamorfozeze, dar el constituie 
întrucâtva “dublul”, alter ego-ul lui. Acesta din urmă este unul 
din “sufletele” şamanului, “sufletul în formă de animal” (Uno 
Harva, “Die religiosen Vorstellungen”, p. 478) sau, mai precis, 
“sufletul - viaţă “ (V. Dioszegi). Şamanii se înfruntă ca animale 
şi dacă alter ego-ul unuia în formă animală este ucis în luptă, 
curând moare şi şamanul (cf. A. Friedrich şi G. Budruss, 1995, 
p. 160, 164 şi urm.) 

Mircea Eliade (1997, p. 102) consideră spiritele 
păzitoare şi spiritele* ajutătoare drept semne autentice ale 
călătoriilor extatice ale şamanului în lumea de dincolo. Aceasta 
înseamnă că animalele-spirite îşi asimilează rolul de spiritele 
strămoşilor care îl conduc pe şaman în lumea de dincolo, îi 
revelează misterele, îl instruiesc etc. După cum se poate 
observa, şamanul se transformă în mort (sau spirit-animal, 
sau zeu etc.) ca să-şi poată demonstra capacitatea reală de a 
săvârşi o urcare la cer sau o coborâre în lumea de jos. Este 
cunoscută repetarea periodică a morţii şi învierii şamanului. 
Extazul nu este altceva decât experienţa concretă a morţii 
rituale sau, altfel spus, a depăşirii condiţiei umane profane. 
Şamanul este capabil să dobândească această “moarte” prin toate 
mijloacele şi tehnicile, de la narcotice şi bătăi de tobă până la 
“posesia” spiritelor. 

CAPITOLUL VI 

Chemarea şi căutarea sufletului 

Principala funcţie a şamanului din Asia Centrală şi 
Septentrională este vindecarea magică. Există, în această regiune 
- după Forrest E. Clements (1932, p. 185-254) -, mai multe 
concepţii privitoare la cauza bolii, însă cea a “răpirii sufletului” 
este predominantă. Boala este atribuită faptului că sufletul s-a 
rătăcit sau a zburat, iar tratamentul se reduce, până la urmă, la 
căutarea şi prinderea sufletului şi aducerea sa înapoi în trupul 
bolnavului. Uneori, boala are două cauze: zborul sufletului sau 
“posedarea” de către spiritele rele, iar vindecarea şamanică 
presupune atât căutarea sufletului, cât şi alungarea demonilor. 

Ivan Paulson (1958, p. 337 şi urm.) arată că, la fel ca 
atâtea alte popoare primitive, popoarele nord-asiatice socotesc 
că omul poate avea de la trei până la şapte suflete. La moarte, 
unul dintre ele rămâne în mormânt, altul coboară în împărăţia 
Umbrelor, iar cel de-al treilea se înalţă la Cer. însă această 
credinţă întâlnită, de exemplu, la ciucci şi la iukaghiri, nu este 
decât una din foarte numeroasele idei referitoare la soarta celor 
trei suflete după moarte. în credinţa altor popoare, cel puţin un 
suflet dispare la moarte ori este devorat de demoni etc. (Garma 
Sandscheiev, voi. 23, 1928, p. 578 şi urm., 933). în cazul acestor 
credinţe, sufletul este devorat, la moarte, de către spiritele rele 

ori coboară în ţinutul morţilor, acela care, în timpul vieţii pe 
pământ, pricinuieşte bolile dacă părăseşte corpul. 

Numai şamanul poate face vindecări, pentru că este 
singurul care “vede” spiritele şi ştie cum să le alunge; numai 
el recunoaşte fuga sufletului şi îl poate ajunge din urmă, în 
timpul extazului, după care îl prinde şi îl aduce înapoi în trup. 
M. Eliade (1997, p. 207) consideră: “Datorită propriilor sale 
experienţe preiniţiatice şi iniţiatice, şamanul cunoaşte drama 
sufletului omenesc, instabilitatea şi precaritatea acestuia; 
cunoaşte, de asemenea, primejdiile care îl ameninţă şi ţinuturile 
unde poate fi dus. Dacă vindecarea şamanică implică extazul, 
este tocmai pentru că boala este socotită o alterare sau o 
înstrăinare a sufletului”. 

Uno Harva (“Die religiosen Vorstellungen”, p. 268) 
relatează despre modul în care şamanul teleut cheamă sufletul 
copilului bolnav: “Vino înapoi acasă!... Intoarce-te în iută, 
lângă focul strălucitor!... Vino la tatăl tău... la mama ta!...” 
Chemarea sufletului constituie o etapă a vindecării şamaniee. 
Numai dacă sufletul bolnavului nu vrea sau nu poate să se 
întoarcă înapoi în trup, şamanul porneşte în căutarea lui şi 
trebuie să coboare în împărăţia Morţilor, pentru a-1 aduce înapoi. 
La buriaţi, de pildă, şamanul practică atât chemarea sufletului, 
cât şi căutarea lui. Şamanul buriat porneşte în căutarea 
sufletului şi, dacă îl întâlneşte aproape de sat, îl aduce cu 
uşurinţă înapoi. Dacă nu, îl caută în păduri, în stepe şi chiar pe 
fundul mării. Dacă nu-1 găseşte nicăieri, înseamnă că sufletul 
zace în închisoarea lui Erlik şi trebuie făcute jertfe costisitoare. 
Elrik cere uneori un alt suflet în schimbul celui întemniţat, şi 
atunci trebuie găsit un suflet. Cu învoirea bolnavului, şamanul 
hotărăşte care anume va fi victima. în timp ce acesta doarme, se 
apropie de ea, prefăcut în vultur, îi smulge sufletul bolnavului. 
Victima moare puţin după aceea, iar bolnavul se înzdrăveneşte. 

Nu e vorba decât de un răgaz, pentru că şi el va muri peste trei, 
şapte, sau nouă ani (G.N. Potanin, apud M. Eliade, 1997, 
p. 209). 

La tătarii abakar., şedinţa durează cinci - şase ore şi 
cuprinde, printre alte elemente, călătoria extatică a şamanului în 
regiuni îndepărtate. Călătoria este însă plină de simboluri 
arhetipale: după ce a şamanizat îndelung şi după ce s-a rugat lui 
Dumnezeu, pentru sănătatea bolnavului, Kam iese din iurtă. 
Când se întoarce, îşi aprinde pipa şi povesteşte că a fost tocmai 
în China, a trecut peste munţi şi peste mări, pentru a căuta leacul 
tămăduitor. Căutarea sufletului rătăcit se transformă într-o 
pseudo-călătorie extatică, al cărui scop este căutarea leacurilor. 
Procedeul este acelaşi la siberienii ciucci, unde şamanul 
simulează o transă timp de un sfert de oră, timp în care face 
călătoria extatică pentru a cere sfatul spiritelor. 

CAPITOLUL VII 

Şamanul psihopomp 

Popoarele din Asia Septentrională concep lumea cealaltă 
ca pe o imagine răsturnată a celei reale. Totul se petrece 
întocmai ca pe pământ, dar în sens invers: când pe pământ este 
ziuă, dincolo este noapte (de aceea sărbătorile morţilor au loc 
după apusul soarelui, când morţii se trezesc şi îşi încep ziua), 
când pentru cei vii este vară, pe tărâmul morţilor este iarnă, când 
vânatul sau peştele lipsesc pe pământ, înseamnă că se găsesc din 
belşug pe lumea cealaltă ş.a.m.d. Beltirii pun un frâu şi o sticlă 
cu vin în mâna stângă a mortului, care înseamnă pe pământ 
mâna dreaptă. în Infern, râurile curg spre izvoare. Şi tot ceea ce 
este răsturnat pe pământ se află aşezat cum trebuie în împărăţia 
morţilor, motiv pentru care obiectele dăruite la mormânt, în 
folosul mortului, sunt răsturnate sau chiar sparte şi rupte, pentru 
că tot ceea ce este stricat pe pământ este intact pe lumea cealaltă 
şi invers (cf. Uno Harve. “Die religiosen Vorstellungen”, p. 343- 
350). 

Există credinţa că focul asigură un destin ceresc post - 
mortem care este confirmată de o altă credinţă potrivit căreia 
cei care sunt loviţi de trăsnet se înalţă la Cer. Focul, de oriunde 
ar veni, preschimbă omul în “spirit”: prin urmare, şamanii trec 
drept “stăpâni ai focului” şi devin insensibili la contactul cu 

jăraticul. “Stăpânirea focului” sau incinerarea echivalează cu o 
iniţiere (Uno Harve, ibid., p. 362-367). 

Şamanii iau toate măsurile de precauţie pentru a 
împiedica mortul să se întoarcă în sat: oamenii pleacă de la 
cimitir pe un alt drum, pentru ca sufletul mortului să se 
rătăcească, se depărtează de lângă mormânt în mare grabă, se 
purifică îndată ce ajung acasă, iar la cimitir sunt distruse toate 
mijloacele de transport (sănii, căruţe etc.: toate acestea le vor fi 
de folos morţilor în noul lor ţinut), drumurile care duc în sat sunt 
păzite vreme de câteva nopţi şi se aprind focuri (Uno Harve, 
ibid., p. 282-287). S-a constatat şi credinţa că morţii nu se 
îndreaptă spre celălalt tărâm decât după ospăţul funerar dat în 
cinstea lor la trei, şapte sau patruzeci de zile după deces (aceste 
credinţe ale popoarelor altaice au fost probabil influenţate de 
creştinism şi islamism: parastase, pomenirea mortului etc.). 

Acasă şamanul face o “purificare” a casei mortului. 
Ceremonia cuprinde, între altele, căutarea dramatică a sufletului 
răposatului şi alungarea sa, în cele din urmă, de către şaman 
(Uno Harve, ibid., p. 324). Unii şamani altaici însoţesc sufletul 
mortului în* Infern şi, pentru a nu fi recunoscuţi de locuitorii 
regiunilor inferioare, îşi mânjesc faţa cu funingine. La tunguşii 
din Turuhansk, şamanul nu este chemat decât dacă mortul 
continuă să bântuie locurile familiare multă vreme după 
înmormântare (Harve, ibid., p. 541). 

Prezenţa şamanului devine absolut necesară dacă mortul 
nu se îndură să părăsească lumea celor vii. în acest caz, doar 
şamanul are puteri de psihopomp: pe de o parte, cunoaşte bine 
drumul spre Infern, pentru că l-a parcurs el însuşi de mai multe 
ori; pe de altă parte, este singurul care poate prinde sufletul 
nevăzut al răposatului, ducându-1 la noua locuinţă. Călătoria 
psihopompă are loc cu prilejul ospăţului funerar şi al 
ceremoniei de “purificare”, şi nu îndată după deces, ceea ce 

arată, probabil, că vreme de trei, şapte sau patruzeci de zile, 
sufletul locuieşte încă la cimitir şi că doar după această perioadă 
se poate îndrepta definitiv spre Infern (P. Paulsen, 1958, p. 223- 
230). La unele popoare (altaici, golzi, iuraci), şamanul însoţeşte 
morţii pe celălalt tărâm la sfârşitul ospăţului funerar, în vreme ce 
la altele (tunguşi) este chemat să-şi îndeplinească acest rol de 
psihopomp numai dacă mortul continuă să bântuie prin lumea 
celor vii. 

T. Lehtisalo (1927, p. 133-135; 135-137) descrie o 
ceremonie funerară la iuracii pădureni, din Siberia Centrală, la o 
mare depărtare de goizi. Şamanul caută sufletul mortului şi îl 
duce cu el în Infern. Ritualul se desfăşoară în două etape: în 
prima zi are loc coborârea în ţinutul morţilor, iar a doua zi, 
şamanul se întoarce, singur, pe pământ. Cântecele pe care le 
intonează le îngăduie celor de faţă să afle prin ce a trecut, 
întâlneşte un râu plin de surcele; spiritul-pasăre, jorra, îi 
deschide calea peste aceste piedici (care sunt, după cât se pare, 
schiurile vechi, stricate, ale spiritelor). Un al doilea râu este plin 
de bucăţi din vechile tobe şamanice, un al treilea râu are 
vertebrele cervicale ale şamanilor morţi. Jorra îi deschide 
mereu calea şi şamanul ajunge astfel la Apa cea Mare, dincolo 
de care se întinde Tărâmul Umbrelor. Morţii continuă să-şi ducă 
existenţa întocmai ca pe pământ: bogatul este tot bogat, săracul 
rămâne sărac. Dar toţi au întinerit şi se pregătesc să renască pe 
pământ. Şamanul duce sufletul la rudele sale. Când se întâlneşte 
cu tatăl mortului, acesta strigă: “Iată, fiul meu este aici!...” La 
întoarcere, şamanul o ia pe alt drum, plin de peripeţii. Povestirea 
călătoriei de întoarcere ţine o zi întreagă. Şamanul întâlneşte, 
rând pe rând, o ştiucă, un ren, un iepure etc., le vânează şi aduce 
pe pământ norocul la vânătoare. 

Ioan Petru Culianu în “Călătorii în lumea de dincolo” 
(1994, p. 217-218) se referă la naveta spaţială platoniciană 

destinată să poarte sufletul pe pământ din sălaşul său celest şi 
înapoi, de pe pământ la locul său de origine. Graţie lui 
Macrobius ea nu a fost niciodată uitată în Evul Mediu creştin 
timpuriu, devenind extrem de influentă în Renaşterea italiană. 
Marsilio Ficino (1433-1499), cel mai influent filosof al 
Renaşterii, credea cu tărie în “naveta spaţială platoniciană” şi în 
procesul de încarnare şi dezincarnare. Iatromanţii (şamanii 
greci) au influenţat credinţa lui Platon privind viaţa de apoi, 
reîncarnarea şi călătoriile pe lumea cealaltă. I.P. Culianu (1994, 
p. 153) susţine şi demonstrează că “platonismul este în esenţa sa 
o sinteză plină de forţă a credinţelor şamanice greceşti, care au 
fost sistematizate şi spiritualizate”. 

CAPITOLUL VIII 

Simbolismul arhetipal în mistica 
şamanică 

8.1. Costumul şamanului 

Costumul şamanului constituie în sine - după M. Eliade 
(1997, p. 146-155) - o hierofanie şi o cosmogonie religioasă: el 
cuprinde nu numai o prezenţă sacră ci şi unele simboluri 
arhetipale şi itinerarii metafizice. .Cosmosul reprezintă, în sine, 
un microcosmos religios calitativ diferit de spaţiul profan 
înconjurător. Este vorba, pe de o parte, de un sistem simbolic 
aproape complet, pe de altă parte, de consacrare, cu numeroase 
puteri spirituale. îmbrăcându-1 şamanul depăşeşte spaţiul 
profan, pregătindu-se să intre în contact cu lumea spirituală. De 
obicei, pregătirea este aproape o introducere concretă în această 
lume, deoarece costumul este îmbrăcat după mai multe pregătiri, 
chiar înainte de transa şamanică. 

Ca orice alt “loc pentru spirite” costumul trezeşte teamă 
şi spaimă. Când s-a învechit, este agăţat într-un copac din 
pădure; spiritele care locuiesc în el îl părăsesc şi vin să locuiască 
în costumul cel nou (S. Şirokogorov, 1935, p. 301-302). 

După Şaşkov (apud M. Eliade, 1997, p. 148), orice 
şaman trebuie să aibă: 1. un caftan de care atârnau discuri de 

metal şi figurine reprezentând animale mistice; 2. o mască sau o 
bucată de pânză de legat ochii; 3. un pieptar de fier sau de 
aramă, 4. o tichie care era unul din principalele atribute 
şamanice. La iakuţi, pe spatele caftanului, la mijloc, printre 
discurile care reprezintă “soarele”, se află un disc găurit; după 
W. Sieroszewski (1902, p. 320) acesta poartă numele de 
“spărtura soarelui”, dar reprezintă, de obicei, Pământul, cu 
deschizătura din mijloc, prin care şamanul pătrunde în Infern. Pe 
spatele caftanului se mai află o lună nouă şi un lanţ de fier, 
simbol al puterii şi dârzeniei şamanului (V.M. Mikhailowski, 
1894, p. 81). Şamanii spun că plăcile de fier îi apără de loviturile 
spiritelor rele. La tunguşii din Nord şi la cei din Transbaikalia 
predomină două feluri de costume: unul de raţă, altul de ren. La 
unul din capetele toiagului este cioplit un cap de cal plin cu 
clopoţei. Pe spatele caftanului sunt prinse panglici de 10 cm. 
lăţime şi 1 m. lungime, numite kulin, adică şerpi. “Caii” şi 
“şerpii” sunt folosiţi pentru călătoriile şamanice în Infern (S. 
Şirokogorov, 1935, p. 288-297). Uneori (la altaici) se foloseşte 
şi un colier de care sunt cusute şapte păpuşi. Acestea erau cele 
şapte fecioare cereşti, iar cei şapte clopoţei erau glasurile celor 
şapte fecioare care chemau spiritele să vină la ele. 

8.2. Simbolismul ornitologic 

Principalele trei tipuri de costume sunt cel de pasăre, cel 
de ren (sau de cerb) şi cel de urs, dar mai ales cel de pasăre. Uno 
Harva se ocupă de costumul ornitomorf. Penele de păsări sunt 
prezente în aproape toate tipurile de costume şamanice. în plus, 
chiar structura costumelor încearcă să se apropie cât mai mult de 
forma unei păsări: bufniţă, acvilă, vultur. Cizma unui şaman 
tungus aduce cu laba unei păsări. S. Şirokogorov, (1935, p. 
295-296) descoperă cea mai complicată formă de veşmânt 

omitomorf la iakuţi, al căror costum înfăţişează un schelet de 
pasăre întreg, făcut din fier. Şamanul mongol are “aripi” pe 
umeri şi se simte transformat în pasăre ori de câte ori îşi pune 
costumul. 

Studiind datele furnizate de tunguşi, Şirokogorov 
precizează că pentru zborul spre celălalt tărâm, costumul de 
pasăre este absolut necesar: “ Ei spun că este mai uşor de ajuns 
acolo când veşmântul este mai uşor”. în legende, din acelaşi 
motiv, şamanul îşi ia zborul îndată îndată ce atinge pana magică. 
Âke Ohlmarks (1939, p. 211) crede că acest complex este de 
origine arctică şi că trebuie legat direct de credinţele în “spiritele 
auxiliare” care îl ajută pe şaman să călătorească în văzduh. 

M. Eliade (1997, p. 156-157) ne îndeamnă să ţinem 
seama de relaţiile mitice dintre acvilă şi şaman. Acvila trece 
drept tatăl primului şaman, având un rol însemnat în călătoria 
extatică. De asemenea, acvila reprezintă într-o oarecare măsură 
Fiinţa Supremă, chiar dacă este puternic solarizată. Toate aceste 
elemente îi îngăduie lui Mircea Eliade (1997, p. 157) să 
definească limpede semnificaţia religioasă a costumului 
şamanic: “îmbrăcându-1, şamanul se întoarce ia starea mitică 
revelată şi stabilită în timpul lungilor experienţe şi ceremonii de 
iniţiere”. 

8.3. Simbolismul scheletului 

Acest simbolism este confirmat de prezenţa, pe costumul 
şamanic, a unor obiecte de fier care imită oasele şi care îi 
conferă aspectul unui schelet. Aceste “oase” de fier încearcă să 
imite un schelet omenesc. 

Scheletul prezent în costumul şamanului rezumă şi 
actualizează drama iniţierii, adică drama morţii şi a învierii. 
Dacă scheletul este de om sau de animal (s-au iscat multe 

dispute pe această temă) este puţin important; în ambele cazuri, 
este vorba de substanţă vie, de materia primordială păstrată de 
strămoşii mitici. Scheletul omenesc reprezintă arhetipul 
şamanului, pentru că este menit să reprezinte familia din care 
s-au născut, rând pe rând, strămoşii - şamani. De altfel, neamul 
este desemnat prin termenul “os”; se spune: “din osul lui N”, cu 
înţelesul de “urmaş al lui N” (A. Friedrich et G. Buddruss, 1955, 
p. 36 şi urm). Scheletul de pasăre este o variantă a aceleaşi 
credinţe arhetipale. Pe de o parte, primul şaman s-a născut din 
unirea dintre un vultur şi o femeie, iar pe de altă parte, şamanul 
însuşi încearcă să se prefacă în pasăre şi să zboare, şi chiar este 
pasăre, în măsura în care poate ajunge, ca şi pasărea, în regiunile 
superioare. 

Scheletul îl schimbă pe şaman într-un animal (cerb sau 
altceva) pentru că animalul - strămoş este un simbol arhetipal 
mitic fiind conceput ca o matcă inepuizabilă a vieţii speciei, 
recunoscută în oasele acestor animale. Nu se poate vorbi de 
totemism, ci mai curând de relaţiile mitice dintre om şi vânat, 
care sunt fundamentale pentru societăţile de vânători. 

Credinţa că animalul vânat sau domestic poate renaşte 
din propriile oase este răspândită şi în alte regiuni din afara 
Siberiei. 

Osul are funcţii foarte interesante în miturile şamanice. 
Astfel, de pildă, când şamanul vasiugan - ostiac porneşte în 
căutarea sufletului bolnavului, se foloseşte de o ladă drept barcă 
pentru a-şi face călătoria extatică pe celălalt tărâm, vâslind cu un 
omoplat (K.F. Karjalainen, 1927, II, p. 335). Amintim şi 
divinaţia cu ajutorul unui omoplat de berbec sau de oaie, foarte 
răspândită la calmuci, kirchizi, mongoli, sau cu un omoplat de 
focă la koriaci. Divinaţia este o tehnică folosită pentru 
actualizarea realităţii spirituale pe care se întemeiază 
şamanismul sau pentru înlesnirea contactului cu aceste realităţi. 

Osul de animal simbolizează, şi în acest caz “Viaţa totală” în 
continuă regenerare, cuprinzând tot ceea ce ţine de trecutul şi de 
viitorul acestei “Vieţi”. 

8.4. Măştile şamanice 

Nil, arhiepiscopul Iaraslanului, menţionează două 
obiecte care fac parte din echipamentul şamanului buriat: 
abagaldei, o mască monstruoasă din piele, lemn ori metal, pe 
care este pictată o barbă enormă, şi toii, o oglindă metalică cu 
chipurile a douăsprezece animale, agăţată pe piept sau pe spate. 
Cu timpul, masca a dispărut din ceremoniile buriate. De altfel, 
măştile şamanice se întâlnesc destul de rar în Siberia şi în 
Nordul Asiei. Masca este folosită sporadic în timpul funeraliilor, 
pentru ca spiritele morţilor să nu-1 recunoască pe cel care o 
poartă. 

M. Eliade (1997, p. 164) insistă asupra obiceiului 
şamanului de a-şi unge faţa cu funingine, pentru a nu fi 
recunoscut de spirite (în Altai şi la golzi). Acesta nu este doar un 
mijloc de a se ascunde sau de a se apăra de spirite, ci şi o tehnică 
elementară al cărui scop este integrarea magică în lumea 
spiritelor. în multe regiuni ale globului, măştile reprezintă 
strămoşii, iar purtătorii de măşti sunt cei care îi întrupează. 
Mânjirea obrazului cu funingine este unul din mijloacele cele 
mai simple de a se masca, adică de a încorpora sufletele moarte. 

Masca îndeplineşte acelaşi rol ca şi costumul şamanului, 
cele două elemente putând fi schimbate între ele. în toate 
regiunile în care se foloseşte masca, ea are semnificaţia 
încarnării unui personaj mitic (strămoş, animal mitic, zeu). 
Costumul îl transsubstanţializează pe şaman, transformându-1, 
sub privirile tuturor, într-o făptură supraomenească, oricare ar fi 
atributul predominant pe care încearcă să-l pună în lumină: 

autoritatea unui mort întors la viaţă (schelet), puterea de a zbura 
(pasăre), statutul de soţ al unei “soţii cereşti” 

8.5 Toba şamanică 

Toba joacă un rol de cea mai mare însemnătate în 
ceremoniile şamanice (A.A. Popov, 1934). Simbolismul tobei 
este complex, iar funcţiile sale magice foarte numeroase. Toba 
este necesară fie ca să-l ducă pe şaman în “Centrul Lumii”, fie 
să-i îngăduie să zboare, fie să cheme şi să “închidă” spiritele, fie 
în fine, ca şamanul bătând toba, să se concentreze şi să poată 
restabili contactul cu lumea spirituală prin care se pregăteşte să 
călătorească. 

Am putut observa până acum că multe din visele 
iniţiatice ale viitorilor şamani cuprindeau o călătorie mistică în 
“Centrul Lumii” unde se află Arborele Cosmic şi Stăpânul 
Universal. Dintr-una din crengile Arborelui, pe care Stăpânul o 
lasă să cadă pe pământ tocmai în acest scop, şamanul îşi face 
cutia tobei. După părerea lui Mircea Eliade (1997, p. 166), 
semnificaţia acestui simbolism reiese destul de limpede din 
complexul din care face parte: comunicarea dintre Cer şi Pământ 
prin Arborele Lumii, adică prin Axul care se află în “Centrul 
Lumii”. întrucât cutia tobei este făcută chiar dintr-o bucată de 
lemn din Arborele Cosmic, şamanul atunci când bate toba este 
proiectat în chip magic lângă Arbore, adică este proiectat în 
“Centrul Lumii” şi se poate înălţa la cer în aceeaşi clipă. 

Alegerea lemnului din care se va face cutia tobei depinde 
de “spiritele” sau de o voinţă transumană. Şamanul ostiac - 
samoied îşi ia toporul, pătrunde cu ochii închişi într-o pădure şi 
atinge un copac la întâmplare; din acesta vor lua tovarăşii săi, a 
doua zi, lemnul pentru cutie (A.A. Popov, 1934, p. 94). La 
celălalt capăt al Siberiei, şamanul altaic află direct de la spirite 

în ce pădure anume şi în ce loc creşte copacul şi îşi trimite 
ajutoarele pentru a-1 recunoaşte şi pentru a tăia din el creanga 
pentru cutia tobei. în alte regiuni, şamanul adună chiar el 
lemnele trebuincioase. Copacului i se aduc uneori jertfe, 
trunchiul este udat cu sânge şi cu votcă. La iakuţi este ales, de 
obicei, un copac lovit de trăsnet (W. Sieroszewski, 1902, 
p. 322). 

Ceremonia de “însufleţire a tobei” este foarte interesantă. 
Când şamanul altaic o stropeşte cu bere , doaga “prinde viaţă”, 
şi, prin glasul şamanului, povesteşte cum a crescut în pădure 
copacul din care facea parte, cum a fost tăiat şi adus în sat şi aşa 
mai departe. Şamanul stropeşte apoi pielea tobei, care prinde 
viaţă şi ea îşi spune povestea. Prin glasul şamanului, animalul 
vorbeşte despre naşterea sa, despre părinţi, despre copilărie şi 
despre toată viaţa, până în clipa în care a fost ucis un vânător. 

După cum au arătat A. Friedrich şi G. Buddrus (1995, p. 
74 şi urm), animalul pe care îl “însufleţeşte” este pentru şaman 
un alter ego, cel mai puternic dintre spiritele ajutătoare; când 
pătrunde în şaman, acesta se transformă în strămoşul mitic 
teriomorf. înţelegem astfel de ce şamanul trebuie să 
povestească, în timpul ritului “însufleţirii”, viaţa animalului - 
tobă: el cântă modelul exemplar, animalul primordial, 
arhetipal din care s-a născut tribul. Toba este cel mai 
reprezentativ simbol arhetipal al misticii şamanice: toba este, 
simultan, un simbol arhetipal magic, sacru şi mitic. Prin acest 
simbol al tobei şamanul poate stabili, peste veacuri, legături 
intime cu strămoşii mitici. 

CAPITOLUL IX 

“Barca morţilor” şi barca şamanică 

Să mai poposim puţin asupra orizontului simbolurilor 
arhetipale la şamani. Să ne referim, pe scurt, la simbolul “bărcii 
morţilor” la malaiezieni şi indonezieni, călăuziţi de Mircea 
Eliade (1997, p. 327-331) şi Rosalind Moss (“The Life after 
Death în Oceania and the Malay Archipelag”, Londra, 1925, 
p. 4-30). 

“Barca morţilor” joacă un rol însemnat în Malaiezia şi 
Indonezia, atât în practicile specific şamanice, cât şi în 
obiceiurile şi bocetele funerare. Aceste credinţe sunt legate de 
obiceiul de a pune morţii în bărci sau de a-i arunca în mare. 
Acest obicei s-ar putea explica prin existenţa unor vagi urme ale 
migraţiilor ancestrale: barca ar aduce sufletul mortului înapoi în 
ţinutul de baştină, de unde au plecat strămoşii. “Ţara de baştină” 
devine un tărâm mitic cu caracter arhetipal, iar Oceania care îl 
desparte de ţinuturile locuite este asimilat Apelor Morţii, de 
asemenea un simbol arhetipal mitic. 

M. Eliade (1997, p. 328-329) subliniază că în afara 
obiceiului de a pune morţii în bărci, în Indonezia şi Malaiezia 
există trei categorii de fapte magico-religioase care implică 
folosirea (reală sau simbolică) a unei bărci rituale: 1) barca 
pentru îndepărtarea demonilor şi a bolilor; 2) barca pe care 

şamanul indonezian o foloseşte pentru a “zbura prin văzduh” în 
căutarea sufletului bolnavului; 3) “barca spiritelor”, care duce 
sufletele morţilor pe celălalt tărâm. în primele două categorii de 
rituri, şamanii au un rol capital, chiar exclusiv; a treia, deşi 
constă într-o coborâre în Infern de tip şamanic, depăşeşte totuşi 
funcţia şamanului. “Bărcile morţilor” sunt mai curând evocate 
decât folosite, iar evocarea se face în timpul lamentaţiilor 
funerare recitate de “bocitoare” şi nu de şamani (M. Eliade, 
1977, p. 331-332). 

Barca şamanică se mai întâlneşte şi în alte părţi, de 
exemplu în America unde şamanul coboară în Infern barca. Să 
nu uităm simbolul arhetipal european, studiat de Gaston 
Bachelard: sufletele morţilor sunt transportate cu barca de către 
luntraşul Charon. 

în Indonezia şi Malaiezia, în fiecare an sau în timpul 
epidemiilor demonii bolii sunt alungaţi astfel. Sunt prinşi şi 
închişi într-o cutie sau puşi direct în barcă, aceasta fiind împinsă 
pe apă; ori se cioplesc în lemn mai multe chipuri care reprezintă 
bolile şi care se fixează în barca lăsată apoi în voia valurilor. 
Această practică este executată de şamani şi vrăjitori. 

De asemenea, şamanul indonezian foloseşte o barcă 
pentru vindecarea magică. In tot spaţiul cultural indonezian 
predomină ideea că boala se datoreşte rătăcirii sufletului. De 
cele mai multe ori, se spune că sufletul a fost răpit de demoni ori 
de spirite, iar şamanul trebuie să folosească o barcă pentru a 
porni în căutarea sa. De exemplu, în tribul dusun (din Bomeo): 
dacă şamanul (balian) crede că sufletul bolnavului a fost luat de 
un spirit al aerului, îşi face o barcă în miniatură, având la un 
capăt o pasăre de lemn. Cu această barcă, şamanul face o 
călătorie extatică în văzduh, uitându-se în toate părţile, până 
când găseşte sufletul bolnavului. Şamanul maangan are şi o 
barcă lungă de un metru sau doi, pe care o ţine în casă şi în care 

urcă atunci când vrea să ajungă la zeul Sahor pentru a-i cere 
ajutorul. 

După cum remarcă M. Eliade (1977, p. 329-330), ideea 
unei călătorii cu barca în văzduh nu este decât adaptarea 
indoneziană a tehnicii şamanice a înălţării la Cer. întrucât barca 
avea un rol fundamental în călătoriile extatice pe celălalt tărâm 
(ţinut al morţilor sau al spiritelor) - călătorii făcute fie pentru a 
însoţi mortul în Infern, fie, pentru a căuta sufletul bolnavului 
răpit de demoni ori spirite -, s-a ajuns la folosirea bărcii chiar 
pentm a se ajunge la Cer, în transă. Contopirea sau convieţuirea 
celor două simbolisme arhetipale de tip şamanic (călătoria 
orizontală în lumea de dincolo, înălţarea pe verticală la Cer) este 
atestată de prezenţa unui Arbore Cosmic chiar în barca 
şamanului. Arborele este reprezentat uneori ca înălţându-se în 
mijlocul bărcii, sub forma unei lănci sau a unei scări care leagă 
Pământul de Cer. (Rosalind Moss, 1925, p. 104-110). Regăsim 
aici simbolul arhetipal al “Centrului” care îi îngăduie şamanului 
să pătrundă în Cer (I. Mânzat şi M P. Craiovan, 1996, p. 42,43). 

în Indonezia, şamanul îl însoţeşte pe mort pe celălalt 
tărâm şi foloseşte adesea o barcă pentru această călătorie 
extatică. Bocitoarele dayak din insula Bomeo au acelaşi rol: ele 
recită cântece rituale în care tema este călătoria mortului cu 
barca. Scopul povestirii bocitoarei este de a împiedica rătăcirea 
sufletului mortului în timpul călătoriei sale spre Infern. 
Bocitoarea are rol de psihopomp. 

Pe planuri diferite, toate aceste rituri şi obiceiuri 
arhetipale urmăresc acelaşi scop: însoţirea mortului pe celălalt 
tărâm. însă numai şamanul este psihopomp propriu-zis şi numai 
el poate însoţi şi călăuzi mortul. 

CAPITOLUL X 

“Limbaj secret” - “limbajul animalelor” 

După investigaţiile lui Knud Rasmussen (1930, p. 114, 
125, 131 etc.) în decursul iniţierii, viitorul şaman trebuie să 
înveţe limbajul secret pe care îl va folosi în timpul şamanizării 
ca să poată comunica cu spiritele şi cu spiritele-animale. Această 
limbă secretă, şamanul o învaţă fie de la un maestru, fie prin 
mijloace proprii, adică direct de la “spiritele” sale; la eschimoşi, 
de pildă, ambele metode coexistă. S-a descoperit un limbaj 
secret la laponi, ostiaci, ciucci, iakuţi, tunguşi. în timpul transei 
şamanul tungus cunoaşte limbajul Naturii întregi (T. Lehtisalo, 
“Beobachtung” iiber die Jodler”, Journal de Ia Societe Finno - 
Ougrienne, XLII, 2, 1928, p. 1-13). 

Limbajul şamanic secret este foarte elaborat la 
eschimoşi: el este folosit ca mijloc de comunicare între vrăjitorii 
- şamani (angakut) şi spiritele lor. Fiecare şaman are un cântec 
specific pe care îl murmură ca să-şi cheme spiritele (K. 
Rasmussen, ibid.) 

Foarte adesea, această limbă secretă este în fond un 
“limbaj al animalelor” sau are la origine iniţierea ţipătului 
animalelor. J. Castagne (1930, p. 93) ni-1 arată pe baqţa 
Kirghiz - tătar alergând în jurul cortului, făcând salturi mari, 
scoţând răgete, ţopăind: el “latră ca un câine, adulmecă 

asistenţa, mugeşte ca un taur, ţipă, rage, behăie ca o oaie, 
grohăie ca porcul, nechează, uguie ca porumbelul, imită cu mare 
precizie orice ţipăt de animal, cântatul păsărilor, fâlfâitul lor în 
zbor etc., lucru care impresionează puternic asistenţa”. 
Coborârea spiritelor are loc adesea în acest mod. 

Aşa cum a observat T Lehtisalo (1928, p. 25-26) multe 
din cuvintele folosite în timpul acţiunii şamanice îşi are originea 
în ţipătul păsărilor şi al altor animale. Şamanul cade în extaz 
folosind toba, “Jodler”-ul (chiotele) iar textele magice sunt 
pretutindeni cântate. “Magie” şi “cântec”, în special cântecul 
păsărilor, sunt exprimate printr-un singur cuvânt. Carmen 
înseamnă cântec magic. 

A învăţa limbajul animalelor şi, mai ales, acela al 
păsărilor echivalează, mai peste tot în lume, cu a cunoaşte 
tainele Naturii şi, pornind de aici, cu a fi în stare să profetizezi. 
Limbajul păsărilor se învaţă de obicei mâncând un şarpe sau un 
alt animal socotit magic (vezi L. Thomdike, A History of 
Magic and Experimental Science, Londra, 1923, voi I, p. 261). 
Animalele pot dezvălui tainele viitorului pentru că în făptura lor 
ele sunt ca un fel de recipiente ale sufletelor morţilor sau 
epifanii ale zeilor. A le învăţa limbajul, a le imita vocea 
înseamnă a putea stabili o comunicare cu lumea de dincolo şi 
cu Cerul. 

A imita “vocea” animalelor, strigătele sau ciripitul, a 
folosi în timpul acţiunii şamanice limbajul lor tainic este încă un 
semn al faptului că şamanul poate să călătorească liber în toate 
cele trei zone cosmice: Infernul, Pământul şi Cerul, altfel spus, 
el poate pătrunde nestingherit acolo unde numai morţii sau zeii 
au acces. M. Eliade (1997, p. 105) arată că în vremurile mitice, 
omul trăia în bună pace cu toate vieţuitoarele şi le ştia limba. 
Abia drept urmare a unei catastrofe primordiale, comparabilă cu 
“izgonirea din grădina Raiului”, omul a devenit ceea ce este el 

astăzi: muritor, sexuat, silit să muncească pentru ca să aibă ce 
mânca şi mereu în conflict cu animalele. Pregătindu-se de extaz 
şi în cursul extazului, şamanul aboleşte condiţia sa umană 
actuală şi regăseşte, provizoriu, situaţia iniţială, 
primordială. Prietenia cu animalele, cunoaşterea limbajului lor, 
metamorfozarea în animal sunt semne că şamanul a reintegrat 
situaţia “paradisiacă”, pierdută la începutul timpurilor. 

întotdeauna am crezut că în limbajul animalelor există 
ceva magic. Fuduleala omului cu atributele sale specifice, 
conştiinţa şi limbajul articulat, ar trebui să fie diminuată. 
Ciripitul păsărelelor este o autentică formă de comunicare, 
foarte diversificată şi foarte nuanţată. Să nu uităm cântecul 
balenelor sau chiţăiturile pline de farmec ale delfinilor. Este 
adevărat că prin limbaj oamenii comunică simboluri (E. 
Cassirer), dar oare animalele nu sunt cumva mai performante în 
comunicarea instinctelor, a pericolelor sau a trăirilor 
emoţionale? 

CAPITOLUL XI 

Ideologii şi tehnici şamanice în India antică 

11.1. Zborul magic 

M. Eliade (1997, p. 369-372) referindu-se la riturile de 
înălţare în India antică ne aminteşte de funcţia rituală a 
mesteacănului în şamanism: mesteacănul sau stâlpul cu şapte ori 
nouă crestături simbolizează Arborele Cosmic şi este socotit ca 
aflându-se în “Centrul Lumii”. Căţărându-se în acest copac, 
şamanul se înalţă la cel mai înalt cer şi ajunge la Bai Ulgăn. 

Acelaşi simbolism arhetipal poate fi descoperit în ritualul 
brahmanic, care cuprinde şi el o ascensiune ceremonială până la 
lumea zeilor. într-adevăr, “sacrificiul are un singur punct de 
sprijin solid, un singur scop: lumea cerească” (Satapatha 
Brahmana, VIII, 7, 4, 6). “Sacrificiul este un punct sigur de 
trecere” (Aytareya Br. IV, 2, 29): “sacrificiul, în ansamblu, este 
o navă care duce la cer” (Satapatha Br., IV, 2, 5, 10). 
Mecanismul ritualului este durohana, o “înălţare anevoioasă”, 
pentru că implică urcatul pe Arborele Lumii (Sylav Levi, “La 
Doctrine du sacrifice dans Ies Brâhmanas”, Paris, 1898, p. 
87-95; despre simbolurile arhetipale ale ascensiunii, la indieni, 
vezi şi: I. Mânzat, M P. Craiovan, 1996, p 66, 67-68). 

Să ne amintim şi de simbolismul ornitologic al costumu- 

lui şamanic şi numeroasele exemple de zbor magic la şamanii 
siberieni. Simboluri arhetipale asemănătoare se pot întâlni şi în 
vechea Indie: “Sacrificatorul, prefăcut în pasăre, se înalţă sper 
lumea cerească”, afirmă Pancavimsa Brahmana (V, 3, 5) (A. 
Coomarawamy, “Svaymătrnnă: Janua Coeli”, Zalmoxis, II, 
1939, p. 1-51). Numeroase texte vorbesc despre aripile pe care 
trebuie să le aibă cei care doresc să ajungă în vârful Arborelui 
(Jaiminiya Pancavimsa Brahmana, III, 13, 9); de “gâscanul 
care locuieşte în lumină” (Katha Up., V, 2), de calul sacrificial 
care, sub înfăţişarea unei păsări, îl duce pe sacrificat or până la 
Cer (Mahlhdara, ad. Satapatha Br., XIII, 2, 6, 15). Tradiţia 
zborului magic este frecvent atestată în India antică. 

“Căţăratul în capac” este un simbol arhetipal care devine 
în textele brahmanice, o imagine destul de frecventă a 
ascensiunii spirituale (Paul Mus, “Barabudur”, I, p. 318). 

înălţarea la Cer de tip şamanic se regăseşte în legendele 
despre naşterea lui Buddha. “îndată ce s-a născut - spune 
Majjima - nikăya, III, 123 - Bodhisattva îşi pune tălpile pe 
pământ, se întoarce spre Nord, face şapte paşi mari, la adăpostul 
unei umbre albe. Se uită de jur-împrejur şi spune cu glas de taur: 
«Sunt cel mai înalt din lume, sunt cel mai bun din lume, sunt cel 
mai vârstnic din lume: aceasta este ultima mea naştere; nu va 
mai fi de-acum înainte pentru mine nici o altă existenţă»”. Cei 
şapte paşi îl duc pe Buddha în vârful lumii; tot aşa cum şamanul 
altaic urcă cele şapte sau nouă trepte săpate în trunchiul 
mesteacănului ceremonial pentru a ajunge la ultimul cer, 
Buddha trece, simbolic, prin cele şapte niveluri cosmice cărora 
le corespund cele şapte ceruri planetare. M. Eliade (1997, p. 
371) remarcă faptul că vechea schemă cosmologică a înălţării 
şamanice şi vedice la Cer este aici îmbogăţită cu aportul milenar 
al speculaţiei metafizice indiene. Cei şapte paşi ai lui Buddha nu 
au drept scop “lumea zeilor” şi “nemurirea” vedică, ci depăşirea 

condiţiei umane. De fapt, cuvintele “sunt cel mai înalt din lume” 
(aggo’ham asmi lokassa) nu înseamnă altceva decât 
transcendenţa lui Buddha dincolo de spaţiu, iar cuvintele “sunt 
cel mai vârsnic din lume” (jettho'ham asmi lokassa) oglindesc 
supra-temporalitatea sa. Căci, atingând vârful cosmic, Buddha 
atinge “Centrul Lunii” şi, deoarece creaţia a pornit dintr-un 
“Centru” (=vârf), Buddha devine contemporan cu începutul 
lumii. 

M. Eliade (1997, p. 372-373) arată că Sacrificatorul 
brahmanic se înalţă la Cer prin urcarea rituală a unei scări; 
Buddha transcende Cosmosul trecând, simbolic, prin cele şapte 
ceruri; prin meditaţia transcendentală, yoghinul budist 
realizează o ascensiune de ordin spiritual. Din punct de vedere 
tipologic, toate aceste acte fac parte din aceeaşi structură; 
fiecare, pe planul său, dovedeşte un mod aparte de â trece 
dincolo de lumea profană şi de a ajunge în lumea sacră a zeilor, 
de a atinge Fiinţa, absolutul. Asemenea demersuri pot fi 
integrate tradiţiei şamanice de înălţare la Cer; singura mare 
diferenţă constă în intensitatea experienţei şamanice care 
cuprinde extazul şi transa. Dar şi vechea Indie cunoaşte 
extazul care permite înălţarea şi zborul magic. “Extaticul” 
(muni) cu plete din Rgveda rosteşte, răspicat: “în beţia 
extazului, am urcat în carul vânturilor. Voi, muritori, nu puteţi 
zări decât trupurile noastre ... Extaticul este calul vântului, 
prietenul zeului furtunii, mânat de zei...” Să ne amintim că toba 
şamanilor altaici este numită “cal” şi că, la buriaţi, toiagul cu 
cap de cal poartă numele de “cal”. La anumite populaţii neariene 
din India, magicianul (care întreprinde o călătorie fantastică în 
ceruri) foloseşte şi astăzi un cal de lemn ori un băţ cu cap de cal 
pentru a-şi executa dansul extatic. 

înălţarea şi zborul magic ocupă - după M. Eliade (1997, 

p. 374-375) - un loc foarte important în credinţele populare 
arhetipale şi tehnicile mistice ale Indiei. înălţarea în văzduh, 
zborul aidoma păsărilor, parcurgerea unor distanţe uriaşe într-o 
clipă, dispariţia sunt doar- unele din puterile magice pe care 
budismul şi hinduismul le atribuie arhaţilor, regilor şi 
magicienilor. Există un mare număr de legende despre regii şi 
vrăjitorii zburători. Doar cei care aveau puterea supranaturală de 
a zbura prin văzduh ajungeau la lacul miraculos Anavatapta. 
Buddha şi sfinţii budişti ajungeau la Anavatapta sau la 
Svetadvipa într-o clipă printr-un fel de “teleportare” din S.F.-ul 
modern. Acestea erau “ţinuturi pure”, spaţii mistice care aparţin 
deopotrivă structurii unui “paradis” şi unui “spaţiu interior”, 
accesibile doar iniţiaţilor. Ţinuturile paradisiace budice sunt 
modalităţi de a fi la care se ajunge prin yoga. asceză sau 
meditaţie. M: F.liade (ibid.) subliniază identitatea de expresie a 
acestor experienţe supraomeneşti cu simbolismul arhaic al 
ascensiunii şi al zborului, specific şamanismului. 

Textele budiste vorbesc de patru feluri de puteri magice 
de trecere (gamana), prima fiind zborul, asemenea păsărilor. 
Patanjali citează, printre siddhi, puterea de a zbura prin văzduh 
a yoghinilor. înţeleptul Narada a ajuns la vârful Muntelui Meru 
(“Centrul Lumii”) de unde a zărit, departe de tot, în Oceanul de 
Lapte, ţinutul Svetadvipa (“Mahăbhărata”, XII, 335, 2 şi 
urm.). 

După.însemnările lui Mircea Eliade (“Yoga. Nemurire şi 
libertate”, 1993, p. 279-280) reiese că secretul zborului magic 
este cunoscut şi de către alchimiştii indieni, iar miracolul este 
atât de obişnuit pentru arhaţii budişti, încât arahant a dat 
naştere verbului singalez rahatve, “a dispărea, a trece dintr-un 
loc în altul”. Arhatul Pindola, care locuieşte la Anavatapta, a 
fost pedepsit de Buddha pentai că zburase prin văzduh, cu un 
munte în mâini, arătându-şi puterile magice profanilor; după 

cum se ştie budismul interzicea dezvăluirea siddhi (puterilor 
miraculoase). 

Ascensiunea realizată prin ritualul brahmanic presupune 
intrarea în “transă”, ceea ce este comparabil cu şedinţele de 
iniţiere ale şamanilor siberieni. Lucrul cel mai important - 
subliniat de Mircea Eliade (1997, p. 376) - este că această 
experienţă extatică nu contrazice teoria generală a sacrificiului 
brahmanic, tot aşa cum transa şamanică se integrează pe deplin 
în sistemul cosmo-teologic al religiilor siberiene şi altaice. 
Deosebirea dintre cele două tipuri de ascensiune este dată de 
intensitatea experienţei, fiind aşadar de ordin psihologic. Oricare 
ar fi însă această intensitate ea devine comunicabilă printr-un 
simbolism arhetipal universal (I. Mânzat şi M. P. Craiovan, 
1996). Puterea de a zbura se dobândeşte în mai multe feluri: 
transă şamanică, extaz mistic, tehnici magice, dar şi printr-o 
disciplină psihomentală aspră ca yoga lui Patanjali, printr-o 
asceză riguroasă, ca în budism, sau prin practici alchimice. 

Vindecarea şamanică prin chemare sau căutare a 
sufletului fugar al bolnavului se regăseşte frecvent în cărţile 
Rgveda Doctrina instabilităţii sufletului atât de evidentă în 
diferitele culturi dominate de şamanism era cunoscută în vechea 
Indie. în vis, sufletul se îndepărtează mult de trup, iar Satapatha 
Brahmana (XIV, 7, 1, 2) spune că omul care doarme nu trebuie 
trezit brusc, pentru că sufletul s-ar putea rătăci pe drumul de 
întoarcere. Sufletul se poate pierde şi prin căscat. Legenda lui 
Subandhu spune cum poate fi sufletul pierdut şi apoi regăsit. 

11.2. “Căldura interioară” 

în volumul “Yoga. Nemurire şi libertate” (Paris, 1954, 
trad. rom. 1993, p. 280-284) M. Eliade descrie un alt grup de 
tehnici şamanice: “stăpânirea focului” şi “căldura magică”. 

Şamanii au reputaţia universală de “stăpâni ai focului”: ei înghit 
cărbuni aprinşi, ating fierul înroşit, calcă pe flăcări. Pe durata 
şedinţelor, şamanii siberieni se “încing” într-o asemenea măsură 
încât se lovesc cu cuţite fără a se răni, se străpung cu săbii, 
înghit jăratic etc. Or, este ştiut că numeroşi yoghini-fachiri ating 
performanţe similare. Analogia dintre yoghini şi şamani este şi 
mai evidentă în cazul căldurii mistice. Una din probele 
iniţiatice specifice şamanismului comportă tocmai capacitatea 
de a rezista frigului intens. Astfel, la manciurieni se fac, iarna, 
nouă găuri în gheaţă; candidatul-şaman trebuie să se arunce într¬ 
una din aceste găuri şi să iasă înot prin cea de-a doua şi aşa mai 
departe până la cea de-a noua gaură. O probă iniţiatică similară 
există la şamanii eschimoşi din Labrador: un candidat rămâne 
cinci zile şi cinci nopţi în marea îngheţată, şi dacă dovedeşte că 
nici măcar nu s-a udat, obţine pe loc titlul de angăkkok. 

Ori, anumite probe iniţiatice indo-tibetane constau 
tocmai în a aprecia gradul de pregătire al unui discipol sau 
capacitatea sa de a usca, cu propriul său trup gol şi în plină 
zăpadă, un mare număr de cearşafuri ude, pe durata unei nopţi 
de iarnă. Această căldură “psihică” se numeşte în tibetană 
gtum - mo. 

în ideologia pan-indiană o noţiune centrală este tapas, al 
cărei sens iniţial este “căldura extremă”, dar care a ajuns să 
desemneze efortul ascetic în general. Tapas este atestat în 
Rgveda iar puterile sale sunt creatoare atât pe plan cosmic, cât 
şi spiritual. Prin tapas ascetul devine vizionar şi poate chiar 
întrupa zeii. Prajăpati creează lumea “încălzindu-se” peste 
măsură, prin asceză; de fapt, o creează printr-un fel de sudaţie 
magică. “Căldura interioară” sau “căldura mistică” este 
creatoare: ea ajunge la un fel de putere magică care creează mi¬ 
rajele sau miracolele nenumărate ale asceţilor şi yoghinilor 

(zborul magic, abolirea legilor fizice, dispariţia etc.). Din 
această perspectivă Prajâpati devine unul din arhetipurile 
“magicianului”. 

Căldura excesivă era dobândită fie prin meditaţie lângă 
foc, fie prin reţinerea respiraţiei. Tapas, în sensul efortului 
ascetic, face parte integrantă din orice formă de yoga şi are 
evidente implicaţii şamanice. Această, “căldură mistică” are o 
mare importanţă în yoga tantrică himalaiană şi tibetană. 

Tapas nu este însă o asceză rezervată doar “extaticilor”, 
ci face parte din experienţa religioasă a laicilor, pentru că 
sacrificiul soma cere ca sacrificatorul şi soţia lui să 
îndeplinească dîkşă, ritul de consacrare care cuprinde tapas 
(Sylvain Levy, 1898, p. 103-110). Dîkşă cuprinde veghea 
ascetică, meditaţia în linişte, postul negru, precum şi “căldura”, 
tapas, iar această perioadă de “consacrare” poate ţine de la o zi 
sau două la un an. 

11.3. Căsătoria iniţiatică cu un spirit. 

După cum a descoperit Edward B. Harper (1957, p. 
267-287) în şedinţa şamanică a populaţiei saora, şamanul este 
posedat de spiritul protectorului sau al zeului invocat, care 
vorbeşte îndelung prin glasul său. După ce l-a luat în stăpânire 
pe şaman, spiritul dezvăluie cauza bolii şi îi spune ce anume 
trebuie făcut (de obicei un sacrificiu sau ofrande). 

“Căsătoria cu un spirit” a şamanilor saora pare a fi un 
fenomen unic în India aborigenă. 

Cercetările sistematice ale lui Verrier Elwin (1955, p. 
135-140) au reliefat şamanismul populaţiei saora, alcătuită din 
indieni aborigeni din Orissa. Autobiografiile şamanilor şi ale 
şamanelor saora sunt foarte asemănătoare cu “căsătoriile 
iniţiatice” ale şamanilor siberieni. Sunt remarcate totuşi două 

deosebiri: 1. întrucât saora au şi şamani, şi şamane cele două 
sexe fac uneori astfel de căsătorii cu o fiinţă din cealaltă lume; 
2. în vreme ce “soţiile cereşti” ale şamanilor siberieni locuiesc 
cu toţi în lumea subpământeană, în ţinutul umbrelor. 

Kintara, un şaman din Hatibadi, i-a spus lui Verrier 
El v/in următoarele: “Aveam vreo doisprezece ani când o femeie 
- spirit tutelar (subl. a.) numită Jangmai a venit la mine în vis 
şi mi-a spus: «Sunt mulţumită de tine; te iubesc; te iubesc atât de 
mult încât trebuie să mă iei de soţie». Eu însă am refuzat şi 
vreme de un an întreg, ea a venit tot timpul la mine, mi-a făcut 
curte şi a încercat să mă înduplece. Eu însă am refuzat-o din 
nou, până în ziua în care s-a supărat şi şi-a trimis tigrul să mă 
muşte. Atunci m-am speriat şi am primit să mă căsătoresc cu ea. 
Dar, aproape imediat, o altă protectoare a venit să mă roage s-o 
iau pe ea de soţie. Când prima a aflat, a spus: «Eu te-am iubit 
mai întâi, şi te socotesc soţul meu. Iată că acum tu iubeşti pe 
alta, dar eu n-am să îngădui aşa ceva». Prin urmare, am răspuns 
“nu” celei de-a doua fete. însă prima, în turbarea şi gelozia ei, 
m-a făcut să înnebunesc, m-a dus în junglă şi mi-a furat minţile. 
Vreme de un an a făcut din mine tot ce a vrut”. în cele din urmă, 
părinţii băiatului au chemat un şaman dintr-un sat vecin, iar 
prima fată a vorbit prin glasul lui: “Nu vă temeţi. Am să-l iau de 
bărbat... Am să-l ajut pe băiat totdeauna când îi va fi greu”. 
Mulţumit, tatăl a pregătit nunta. După cinci ani, Kintara s-a 
însurat cu o femeie din sat. După nuntă, Jangmai, protectoarea, 
i-a vorbit tinerei mirese, Dasuni, prin glasul bărbatului 
amândorura, spunând: “Ai să trăieşti de acum înainte cu bărbatul 
meu. Ai să scoţi apă din fântână, ai să macini orezul şi ai să 
fierbi mâncarea : ai să faci totul, eu nu pot să fac nimic. Trebuie 
să trăiesc în lumea subpământeană. Tot ce pot face este să ajut 
dacă se iveşte un necaz. Spune-mi, ai să mă cinsteşti ori ai să te 
cerţi cu mine?” Dasuni a răspuns: “De ce să mă cert cu tine? Tu 

eşti o femeie - zeu şi am să-ţi dau tot ce-ţi trebuie”. Jangmai a 
fost mulţumită de răspuns şi a spus: “Bine. Tu şi cu mine vom 
trăi ca două surori”. Apoi mi-a spus: “Ai grijă de femeia asta aşa 
cum ai fi avut grijă de mine. N-o bate. Nu-i face nici un rău”. 
După aceea a plecat. De la femeia sa pământeană, Kintara a avut 
un fiu şi trei fiice, iar de la protectoarea sa un fiu şi două fiice, 
care trăiau în lumea subpământeană (apud M. Eliade, 1997, 
p. 385-386). 

Aceeaşi schemă - vizita unui spirit, cerere în căsătorie, 
împotrivire, perioadă de criză acută care se rezolvă când 
propunerea este acceptată - se întâlneşte la fetele “alese” să 
devină şamane. După căsătorie soţul - spirit al şamanei vine tot 
timpul la ea şi rămâne până în zori. Se întâmplă uneori s-o ia cu 
el în junglă, unde o hrăneşte cu vin de palmier. Când a sosit 
clipa, vine pe lume un copil, iar tatăl-spirit i-1 aduce în fiecare 
noapte mamei, ca să-l îngrijească. Legătura lor nu este însă în 
mod esenţial sexuală: important este că soţul protector îşi inspiră 
şi îşi pregăteşte tânăra soţie în vis, iar atunci când ea îşi va 
îndeplini funcţiile sacre, se aşează lângă ea şi îi spune tot ceea ce 
trebuie să facă (V. Elwin, 1955, p. 147-148) 

Rudolf Rahmann (1959, p. 681-760) a studiat miturile şi 
credinţele într-un mare număr de triburi : saora, santal, munda, 
baiga, bondo, Korwa, birhor, oraon , khond, maler etc. El a 
constatat că şamanii au spirite protectoare personale în cele mai 
multe triburi. într-un mare număr de triburi şamanul cheamă 
sufletul răposatului între a treia şi a zecea zi după moarte. 
Rahmann (ibid., p. 751-753) consideră că “şamanismul constă, 
în esenţă, într-o relaţie specifică cu un spirit protector, relaţia 
care se manifestă astfel: spiritul pune stăpânire pe şaman, care 
devine mediumul său, sau pătrunde în şaman pentru a-1 înzestra 
cu o ştiinţă şi o putere superioare, şi mai ales cu putere asupra 
altor spirite”. După opinia lui M. Eliade (1997, p. 390), această 

definiţie face o minunată sinteză a caracteristicilor şamanismu¬ 
lui în India Centrală şi Septentrională. 

CAPITOLUL XII 

Simbolisme şi tehnici şamanice în 
Tibet şi China 

12.1. Şamanism şi lamaism : funcţia rituală şi mitică 
a frânghiei 

M. Eliade (în “Yoga”, 1993, p. 319 şi urm. “Mefistofel 
şi androginul”, 1995, p. 152-160 şi alte lucrări) se referă 
detaliat la faimosul rope-trick (“miracolul frânghiei”) al 
fachirilor care creează iluzia unei frânghii care se înalţă sus de 
tot la Cer şi pe care, la îndemnul maestrului, se caţără un tânăr 
discipol până când nu se mai zăreşte. Fachirul îşi aruncă atunci 
cuţitul în sus - iar membrele tânărului cad la pământ, unul după 
altul. 

Istoria acestui rope-trick este legată de către M. Eliade 
(1997, p. 391) de două rituri şamanice: cel al sfârtecării iniţiatice 
a viitorului şaman de către “demoni” şi cel al înălţării la Cer. Ne 
aducem aminte de “visele iniţiatice” ale şamanilor siberieni: 
candidatul asistă la sfârtecarea propriului său trup de către 
sufletele strămoşilor ori de către spiritele rele. Oasele sale sunt 
apoi adunate şi lipite cu fier, pielea este înlocuită, iar viitorul 
şaman, înviind, are un “trup nou”, pe care îl poate lovi cu 
cuţitul; străpunge cu sabia, atinge cu fierul înroşit fără să se 

rănească. Fachirii indieni sunt socotiţi în stare să facă aceleaşi 
minuni. în rope - trick, ei îşi supun ajutoarele, într-un fel, 
“sfartecării iniţiatice” la care confraţii lor siberieni sunt supuşi în 
vis. Deşi a devenit o specialitate a fachirismului indian, rope - 
trick se întâlneşte şi în China, Mexicul antic şi Europa 
medievală. 

Rope-trick-ul fachirilor nu este decât o variantă 
spectaculoasă a înălţării şamanului la Cer, care rămâne 
totdeauna simbolică, pentru că trupul şamanului nu dispare, iar 
călătoria la cer are loc “în minte”. Dar simbolismul arhetipal al 
frânghiei, ca şi al scării, implică în mod necesar comunicarea 
între Cer şi Pământ. Cu ajutorul finei frânghii sau a unei scări 
(ca, de altfel, cu ajutorul unei liane, al unei punţi, al unui lanţ de 
săgeţi), zeii coboară pe Pământ, iar oamenii urcă la Cer. Tradiţia 
este străveche şi larg răspândită, fiind întâlnită şi în India şi în 
Tibet. Buddha coboară din Cerul Trayastrimsa pe o scară, vrând 
să “bată drumul oamenilor”, din vârful scării se pot vedea 
deasupra, toate Brahmaloka, iar dedesubt, prăpastia Infernului, 
căci scara este un veritabil Axis Mundi care se înalţă în Centrul 
Universului. 

în Tibet, funcţia rituală şi mitologică a frânghiei este şi 
mai clar atestată, mai ales în tradiţiile prebudiste. Primul rege al 
Tibetului, Bna-k’ri-bstan-po, ar fi coborât din cer cu ajutorul 
unei frânghii numite rmu-t'ag (H. Hoffmann, 1961, p. 19-20; 
M. Hermanns, 1956, p. 35-37). Frânghia mitică era înfăţişată şi 
pe mormintele regale, semn că suveranii urcau la Cer după 
moarte. De fapt, pentru regi, comunicarea dintre Cer şi pământ 
nu s-a întrerupt niciodată. Tibetanii mai credeau că în timpurile 
străvechi, suveranii nu mureau, ci se înălţau la Cer, credinţă 
arhetipală care oglindeşte amintirea unui “paradis pierdut” 
(Giuseppe Tucci, Tibetan Painted Scrolls, Roma (2 voi.), 1949, 
II, p. 733-734). M. Eliade ar spune că şi mistica tibetană 

confirmă existenţa nostalgiei originilor, care este poate cea mai 
arhetipală, dacă nu chiar eternă, nostalgie umană. 

Mircea Eliade (1997, p. 396) demonstrează că lamaismul 
tibetan a păstrat aproape integral tradiţia şamanică bon. Până şi 
cei mai vestiţi maeştri ai budismului tibetan ar fi făcut, se spune, 
vindecări şi minuni în cea mai pură tradiţie a şamanismului. 

Padmasambhava dovedeşte că are puterea bine 
cunoscută de zbor magic a bodhisattva şi a arhaţilor, străbătând 
văzduhul, înălţându-se la Cer şi a dovedit el însuşi bodhisattva. 
Legenda Iui cuprinde unele aspecte pur şamanice: el dansează, 
pe acoperişul casei, un dans mistic, având drept veşmânt doar 
“cele şapte podoabe din os” (Robert Bleichsteiner “L'Eglise 
Jaune”, Paris, 1937, p. 67-71), ceea ce ne trimite la costumul 
şamanului siberian. 

Există în Jibet un rit tantric, numit chog (gchod), de 
structură clar şamanică: propriul trup este oferit demonilor, spre 
a fi devorat, ceea ce aminteşte de sfârtecarea iniţiatică a 
viitorilor şamani de către “demoni” şi sufletele strămoşilor. Iată 
prezentarea făcută de R. Bleichsteiner ( 1937, p. 194-195): “în 
sunetele tobei făcute din cranii omeneşti şi al trompetei cioplite 
dintr-un femur, toată lumea începe să danseze, poftind spiritele 
să ia parte la sărbătoare. Puterea meditaţiei duce la apariţia unei 
zeiţe cu sabia scoasă: zeiţa se repede la cel care face jertfa, îi 
retează capul şi îi taie trupul în bucăţi; atunci demonii şi fiarele 
sălbatice se reped la bucăţile care palpită încă, devorează carnea 
şi bea sângele. Cuvintele rostite pomenesc de nişte Jataka, care 
povestesc cum Buddha, cu prilejul încarnărilor de mai demult, 
şi-a dăruit trupul unor fiare înfometate şi unor demoni 
antropofagi. Cu toată schema budistă, ritul, conchide 
Bleichsteiner, nu este altceva decât un mister sinistru din 
vremuri mai primitive” (apud M. Eliade, 1997, p. 398). 

După cum relatează Lama Kasi Dawa - Samdup (trad.) şi 

W. Z. Evans-Wentz (ed.) (1938, Paris, p. 315-340) şi Alexandra 
David Neel (1995, 1992) tot de structură şamanică este ceea ce a 
primit numele de “Cartea tibetană a morţii” (Bardo Thodol, 
1992). După cum precizează M. Eliade (1997, p. 400), deşi nu 
este vorba de o călăuză psihopompă, rolul preotului care 
rosteşte, pentru răposat, textele rituale legate de itinerarele post 
- mortem poate fi comparat cu funcţia şamanului altaic sau 
gold care însoţeşte, simbolic, răposatul pe cealaltă lume. “Bardo 
thodol” reprezintă un studiu intermediar între povestirea 
şamanului psihopomp şi tabletele orfice care îi înfăţişau 
mortului căile de urmat în călătoria pe celălalt tărâm; textul are 
numeroase trăsături comune cu cântecele funerare indoneziene 
şi polineziene. 

în Tibet, numeroase alte idei şi tehnici şamanice s-au 
păstrat în lamaism. Astfel, de exemplu, vrăjitorii lama se luptă 
între ei prin mijloace magice, întocmai ca şamanii siberieni 
(Robert Bleichsteiner, op. cit., p. 187-190). Lama poruncesc 
vremii întocmai ca şamanii (ibid., p. 188 şi urm.), zboară prin 
văzduh, execută dansuri extatice (ibid., p. 224-230). Tantrismul 
tibetan cunoaşte un limbaj secret, numit “iimba dăkinî”, tot aşa 
cum diferitele şcoli tantrice indiene folosesc “limbajul 
crepuscular”, în care unul şi acelaşi termen poate avea trei sau 
patru semnificaţii deosebite (M. Eliade, 1993, p. 215-217). 
Toate acestea se aseamănă cu “limbajul spiritelor” sau cu 
“limbajul secret” al şamanilor, atât nord-asiatici cât şi 
malaezieni sau indonezieni. 

R. Bleichsteiner (1937, p. 222-230) menţionează, de 
asemenea, unele meditaţii lamaiste având ca scop viziunea 
trupului prefăcut în schelet, rolul însemnat al craniilor şi oaselor 
umane în lamaism, dansul scheletului în Tibet etc. 

12.2. Tehnici şamanice în China 

După cum ne informează J.J.M. de Groot (1892-1910) şi 
H. Maspero (1950, p. 50-60), există în China obiceiul ca în 
momentul când moare cineva, rudele să urce pe acoperişul casei 
şi să roage sufletul să se întoarcă în trup, arătându-i, de pildă, o 
haină nouă şi frumoasă. Şi boala implică adesea fuga sufletului, 
iar în acest caz vrăjitorul îl urmăreşte, în extaz, îl prinde şi îl 
pune înapoi în trupul bolnavului. 

în China antică existau mai multe categorii de vrăjitori şi 
vrăjitoare, mediumuri, exorcişti, aducători de ploaie etc. 
Interesant era extaticul, a cărui ştiinţă constă în “exteriorizarea 
sufletului”, cu alte cuvinte, “călătoria în minte”. Istoria 
legendară şi folclorul Chinei sunt pline de exemple de “zboruri 
magice”: încă, din timpurile străvechi, chinezii socoteau 
“zborul” drept o formulă plastică a extazului. Dansul extatic 
este procedeul prin care se dobândeşte puterea de a porunci 
oamenilor şi naturii Originea şamanică a zborului magic este 
clar atestată şi în China (M. Eiiade, 1997, p. 410). “înălţarea în 
zbor la Cer” este redată la chinezi astfel: “cu ajutorul unor pene 
de pasăre, s-a transformat şi s-a înălţat ca un nemuritor”; -iar 
termenii de “învăţat cu pene” sau “oaspete cu pene” desemnează 
preotul taoist (B. Laufer, op.cit. p. 16). Or, am aflat că pana de 
pasăre este unul dintre cele mai cunoscute simboluri arhetipale 
ale “zborului şamanic”. 

M. Eiiade (1997, p. 411) observă că legendele arhaice 
ale taoiştilor sunt pline de ascensiuni şi miracole legate de zbor, 
ceea ce atestă că taoiştii au elaborat şi sistematizat tehnicile şi 
ideologia şamanică în China protoistorică, putând fi aşadar 
consideraţi succesorii şamanismului în mai mare măsură decât 
exorciştii, mediumurile şi posedaţii de tot felul; aceştia din urmă 
reprezintă mai curând, atât în China, cât şi în alte părţi, tradiţia 

aberantă a şamanismului. 

M. Eliade (1997, p. 413) presupune că extazul - care 
provoacă experienţele concretizate în “zbor magic” şi “înălţare 
la Cer”, “călătorie mistică” etc. - era cauza şi nu efectul 
întrupării spiritelor (shen): dacă cineva era în stare să “ajungă 
la sferele înalte şi să coboare în sferele inferioare” (adică să urce 
la Cer şi să coboare în Infern), “spiritele inteligente coborau în 
el”. 

Şamanismul chinez (wu-ismul, cum îl numeşte De 
Groot) a dominat, după cât se pare, viaţa religioasă cu mult 
înainte de preeminenţa confucianismului şi a religiei de stat. în 
primele secole înaintea erei noastre, adevăraţii preoţi ai Chinei 
erau preoţii wu (De Groot, VI, p. 1.205). Wu era destul de 
asemănător şamanismului; el putea întrupa spiritele, slujind 
drept intermediar între om şi divinitate, fiind pe deasupra şi 
vindecător, tot cu ajutorul spiritelor. Cu întruparea sufletelor 
morţilor începe “posedarea” şamanică. 

Wang Chu'ung scria: “Printre oameni, morţii vorbesc 
prin mijlocirea celor vii, pe care îi fac să cadă în transă, iar wu, 
ciupind corzile negre, cheamă sufletele morţilor, iar acestea 
vorbesc prin glasul wu” (De Groot, VI, p. 1211). Taumaturgia 
femeilor wu nu se oprea însă aici, ele se puteau face nevăzute, 
se crestau cu cuţitul şi cu sabia, îşi tăiau limba, înghiţeau săbii şi 
scuipau flăcări, se aşezau pe un nor care le ducea departe, 
strălucind ca luminate de fulger. Femeile wu dansau în cerc, 
vorbeau limba spiritelor şi râdeau ca stafiile, iar în jurul lor, 
lucrurile se ridicau în aer şi se loveau unele de altele (ibid., p. 
1212). Toate aceste fenomene fâchirice sunt încă foarte 
frecvente în cercurile magice şi mediumnice chineze. 

M. Eiiade (1997, p. 416-417) conchide că, în mare, în 
China există aproape toate elementele constitutive ale 
şamanismului: înălţarea la Cer, chemarea şi căutarea sufletului. 

întruparea “spiritelor”, stăpânirea focului şi alte puteri fachirice. 
Sunt mai rare coborârile în Infern, mai ales în scopul de a aduce 
înapoi sufletul unui bolnav ori al unui mort, deşi toate aceste 
motive se regăsesc în folclor. 

12.3. Arhetipurile şamanilor şi ale mexicanilor tolteci 
se întâlnesc pe tărâmul “artei de a visa” 

Se pot surprinde anumite similitudini între tehnicile 
şamanice şi cele toltece, nesemnalate de M. Eliade. 

Arta de a visa a mexicanilor tolteci de pe Valea 
Mexicului (din Mexicul Central) este descrisă de Carlos 
Castaneda (născut la 25 Decembrie 1931 la Sao Paolo), doctor 
în antropologie (1970, Universitatea din Los Angeles). Era încă 
student când s-a supus unui proces de iniţiere pentru a deveni 
“om al cunoaşterii”, proces în care l-a avut ca maestru pe don 
Juan. Experienţele trăite cu acest prilej sunt relatate în mai multe 
cărţi: “A Separate Reality” (Cealaltă realitate), “Joumey to 
Ixtlan” (Călătorie în Ixtlan), “Tales of Power” (Povestiri despre 
putere), ‘The Eagle's Gift” (Darul vulturului), “The Second 
Ring of Power” (“Al doilea cerc de putere”. Bucureşti Editura 
RAO International Publishing Company S.A., 1997). Castaneda 
ne dezvăluie învăţătura primită de la don Juan. Astfel în 
volumul “Al doilea cerc de putere” (p. 7-8) ni se relatează 
despre un misterios “salt în abis” care îi va permite lui 
Castaneda să devină “percepţia pură” şi să se mişte “înainte şi 
înapoi între cele două realităţi inerente ale creaţiei, tonalul şi 
nagualul”. Tonalul este ordinea pe care o conştientizăm în 
lumea noastră zilnică şi, de asemenea, ordinea personală pe care 
o ducem pe umeri de-a lungul vieţii. Tonalul personal al 
fiecăruia este ca “o mică insulă plină de lucruri care ne sunt 
familiare” (C. Castaneda, 1997, p. 282). Nagualul este sursa 

inexplicabilă a vastelor energii. 

Castaneda arată că în timpul saltului în abis, percepţia sa 
a trecut prin şaptesprezece transformări elastice între tonal şi 
nagual: “Când mă mişcăm în nagual, percepeam o dezintegrare 
a corpului. Nu puteam gândi sau simţi în mod coerent şi unificat, 
aşa cum o fac de obicei, dar totuşi gândeam şi simţeam într-un 
fel. în mişcările mele în tonal reveneam la unitate. Eram iar eul 
meu întreg. Percepţia mea avea coerenţă. Aveam viziuni 
ordonate. Forţa lor de constrângere era atât de intensă, natura 
atât de reală, complexitatea lor atât de vastă, încât nu am fost în 
stare să mi le explic în mod satisfăcător. Natura lor nu-mi 
permite să le include în categoriile de viziuni, sau vise intense, 
nici chiar în domeniul halucinaţiilor” (C. Castaneda, 1997, 
p. 7-8). 

Sunt referiri la arta de a visa a mexicanului toltec sau la 
aşa zisa artă stalking (în engleză “to stalk”, “stalker”, stalking” 
definesc acţiunea, sau pe cel care o îndeplineşte, de a vâna stând 
la pândă, a da târcoale). Pentru a înţelege semnificaţia profundă, 
arhetipală a acestor arte şi apoi a putea surprinde asemănări cu 
mentalul şamanic este necesar să facem un scurt excurs în 
mitologia (în arhetipurile mitice) toltecilor. 

Toltecii fac parte din popoarele nahuatle (Tuia este 
capitala toltecă) care îl venerează pe zeul misionar Quetzalcoatî 
(“Şarpele - cu - pene nahuatl quetzal - pasăre simbolică a 
regenerării): adorat ca zeu mesianic, benefic, mântuitor, adesea 
şi antropogonic, sapienţial şi artizan, de asemenea ca divinitate a 
luminii. După cum notează V. Kembach (1995, p. 524-526), 
Quetzalcoatî este un zeu comprehensiv, ca atribute polistratifi- 
cate , realizat într-o modalitate mitică de simbolizare a ierarhiei 
materiei, în interiorul unui univers scarificat, cu omul în centru, 
cu straturile care îi sunt subalterne (lumea animală, lumea 
apelor, lumea minerală) şi cu lumile exterioare suprapuse (aştrii, 

soarele), iar sus de tot zeul autocreator. Uneori considerat fiul al 
zeiţei Coatlicue sau având ca obârşie şi loc de întoarcere (casa 
cerească) Steaua Dimineţii (planeta Venus, Luceafărul), în 
acest sens era zeul Răsăritului, simbol al vieţii, al gemenilor, al 
strălucirii. Miguel Leon Portilla vede aici un dîfrazism care 
defineşte transcendentalitatea lui Quetzalcoatl - invizibil ca 
noaptea, impalpabil ca vântul. 

Un mit alegoric despre re-crearea omenirii actuale 
(antropogonie) este în legătură cu acest zeu. în miturile toltece 
omul a fost distrus de patru ori, iar pentru a-1 crea din nou, zeul 
Călătoreşte în lumea infernală Mictlan obţinând de la zeul 
Mictlantecuhtli, prin sacrificii, preţioasele oseminte păstrate de 
acesta; dar făcând o legătură ordonată din perechea de grămezi 
(bărbat şi femeie), cade în groapa săpată anume de slugile zeului 
infernal, se loveşte mortal, împrăştie legătura de oase, apoi învie 
din morţi, readună oasele şi se ridică pe pământ cu ele, unde 
zeiţa Cihuacoatl le pisează într-un lighean peste care 
Quetzalcoatl îşi picură sângele falie, în timp ce zeii 
Apantecuhli, Huictlolinqui, Tepanquitzqui, Tlayyamanac, 
Tzontemoc şi Quetzalcoatl însuşi săvârşesc ritualul căinţei, 
după care se naşte perechea de oameni numită macehual 
(vrednici de căinţă). 

Mitul lui Quetzalcoatl a circulat în două variante 
principale: 

1) Zeul-om care - căzut în dizgraţie pentru incestul cu sora 
Quetzalpetatl, îmbătată şi pângărită - se autopedepseşte dându- 
şi foc pe un rug şi înălţându-se ca flacără definitiv la cer, ca să 
devină Steaua Dimineţii; 

2) după călugărul spaniol Bemardino de Sahagun (“Historia 
general de los cosas de Nueva Espana”, Mexico, 1946), 
Quetzalcoatl, ar fi fost personaj istoric, un rege nevoit să se 
refugieze din ţară din faţa duşmanului; dar un filon tradiţional 

sugerează aici simbolul luptei cosmice cu zeul Tezcatlipoca 
(Oglindă Fumegândă), care îi deformează chipul. 

în ipostaza sa umană, Quetzalcoatl este marele legislator 
şi aducător de cultură şi civilizaţie, un rege sensibil neîndurând 
să vadă suferinţa fiinţelor şi un mântuitor; în acelaşi timp, i se 
atribuia inventarea calendarului (Cărţile Sorţii) şi compunerea 
unei scrieri pictografice cu caracter enciclopedic conţinând 
istoria toltecilor, un tratat de astronomie etc. Interesant este 
mitul plecării lui: văzându-i pe oameni înrăiţi, renunţă să-şi 
continue opera civilizatoare, stă patruzeci de zile îrl recluziune şi 
asceză în casa lui din Tollan, apoi pleacă spre cerul suprem al lui 
Ometeotl, fie în Steaua Dimineţii, fie în largul răsăritean al 
oceanului; ultima variantă o povesteşte Bernardino de Sahagun, 
după datele culese de el începând cu anul 1547 (op. cit., 1946, 
cartea III): “închis în sine şi mâhnit de tot ce se petrecea, 
Quetzalcoatl se gândi sâ plece, fiindcă oraşul său Tollan fusese 
dat demonilor. Se pregăti sufleteşte. Şi-a ars din temelie palatul 
său roşu - auriu. Lucrurile deosebit de frumoase şi de mare preţ 
le-a îngropat şi le-a ascuns în locuri tainice din munţi. Apoi s-a 
dus la locul numit Quatitlan unde era un arbore înalt şi gros. S-a 
aşezat sub el şi s-a privit în oglindă. Şi a rostit: «Sunt bătrân» 
[...] Plecând, îl însoţea cântecul flautelor. S-a aşezat pe o piatră, 
s-a rezemat cu mâinile de ea şi urmele palmelor lui au rămas 
întipărite în piatra aceea. Apoi a privit spre Tollan şi a plâns, 
striga şi plângea şi lacrimile îi cădeau ca grindina şi îi curgeau 
pe obraji. Şi, unde cădeau, sfredeleau piatra. “Pe drum, îl opresc 
duhurile rele, dar el mergea mai departe spre Tlapallan să-şi 
cunoască destinul: “Sunt aşteptat în locul acela. Soarele m-a 
chemat acolo”. E bătut de ninsori, furtuni, trăsnete, grindină. 
“Iar când a ajuns la ţărmul mării, şi-a înjghebat o plută din şerpi. 
Sfarşind-o, s-a aşezat pe ea, ca într-o corabie. Şi a ieşit în larg şi 
a plutit pe ape şi nimeni nu a ştiut cum a ajuns la Tlapallan” 

(apud V. Kembach, 1995, p. 525). 

în varianta cea mai plină de mistere mitice arhetipale, 
inclusă în “Analele de la Cuauhtitlan”, după ce plânge privind 
spre Tuia părăsită în ultimul său popas pe ţărmul mării, 
Quetzalcdatl îşi pune mantia din pene de quetzal şi masca de 
turcoaze, apoi îşi dă foc şi se urcă la cer în formă de flacără, 
prefâcându-se sus de tot în Steaua Dimineţii. Materia mitică 
asupra lui Quetzalcdatl este - după V. Kembach (ibidem) - 
dispersată, fără a fi totuşi contradictorie. O sursă din sec. XIV îl 
numeşte însă într-un mod ciudat: “Domnul care se gândeşte pe 
sine făcând totul prin forţa şi din voia sa”. Cercetători târzii l-au 
socotit fie apostolul Toma (Sigiienza Y Gongora, sec XVII) fie 
omologul lui Iisus Hristos sau chiar Iisus (o fabulaţie artificială, 
născocită sau preluată şi pusă în circulaţie de mormoni), fie 
urmaşul lui Poseidon sau un sol din Atlantida. 

Scrierea mexicană anonimă “Istoria Colhuacanului şi a 
Mexicului” spune că Quetzalcdatl a murit în anul 895 şi i-au 
urmat patru regi, apoi înşeleptul Huemac (în 994, sub numele 
Atecpanecatl) când s-au făcut sacrificii rituale umane cu prilejul 
foametei. Dar Quetzalcdatl simbolizează virtutea sublimă, ca şi 
forţa oarbă, şi reprezentând timpul, concepţia toltecă îl consideră 
mai presus de timp. Mitofilosofia toltecă îi atribuie mai ales 
descoperirea existenţei zeului dual Ometeotl dincolo de ceruri, 
zeul total venerat ca formă fundamentală şi inseparabilă 
acţionând asupra întregului univers şi fiind în primul rând 
creatorul celor patru zei sau patru forţe cosmice de echilibru 
general, de fapt al forţelor esenţiale de la care emană istoria 
lumii: Tlatlanque Tezcatlipoca (zeul roşu), Yayanqui 
Tezcatlipoca (zeul negru), Quetzalcdatl (zeul alb), Ometeotl 
(zeul albastru). Ometeotl este definit astfel de un mit din 
Codicele Florentin (VI, 71; apud V. Kembach, 1995, p. 463): 
“Muma zeilor, tatăl zeilor, zeul întins pe buricul pământului. 

zăvorât în temniţă de peruzea”. Conceput ca simbol-sinteză 
Ometeotl este uneori prezentat şi teologic astfel: “Quetzalcoatl, 
în invocaţii, numea drept zeu al său ceva din adâncimea cerului. 
Pe aceea care are fustă de stele, pe acela care face să fie lucrurile 
mai luminoase. Doamna trupului nostru, Domnul trupului 
nostru, cea care este înveşmântată în negru, cel care este 
înveşmântat în roşu” (“Analele de la Cuauhtitlan”, fila IV, 
1-7). Situarea cosmică precisă a acestui zeu, stăpân peste cele 
treisprezece ceruri suprapuse din modelul toltec de univers, nu-1 
împiedică să fie ubicuu; epitetul său principal Moyocoyani (Cel 
care se creează pe sine însuşi) explică originea metafizică a 
acestei dualităţi: Ometeotl nu este un zeu androgin, nici 
corporal, ci principiul dublu care se gândeşte pe sine şi se 
autocreează (comparabil cu Brahma). Dar există şi o formă de 
reprezentare mai concretă: Ometecuhtli (Domnul care 
fecundează) şi Omecihuati (Doamna care zămisleşte), aici 
amintind de principiile taoiste chineze yin şi yang. 

Alte epitete frecvente sunt: Huehueteoti (zeul arhaic al 
focului) zeul vechi - vechi, adică de vârstă infinită, Monenequi 
- Cel care face cum vrea (“Codicele Florentin” explică acest 
epitet spunând că Ometeotl “ne ţine aşezaţi în centrul palmei 
sale” şi “ ne mişcă după dorinţa sa”, oamenii nefiind pentru el 
decât obiect de distracţie); Tlallmanac - cel care susţine 
pământul; cel mai frecvent dintre epitete este Ipalnemohuani - 
cel care există în toţi (apud V. Kembach, 1995, p. 463). 

Dualitatea zeului Ometeotl este surprinsă de 
antropologul Carlos Castaneda (1997, p. 191) în structura 
nagualului toltec care este “împărţit în două”; “... oricât avea 
nevoie el putea trece în altă stare pe care. noi n-o avem; ieşea 
ceva din el, ceva care nu era dublură, ci o formă oribilă, 
ameninţătoare, care arată ca el, dar care avea de două ori 
mărimea lui”. 

Arta stalker-ului este predispoziţia naguaiului. El, ca şi 
noi ceilalţi, suntem visători. Şi şamanul are această predispoziţie 
de a visa până la intrarea în transă. Nagualul este visător şi el, 
dar dublura sa este “visatul”. Dublura este ceva care are nevoie 
de multă putere pentru a ieşi Dublura poate ieşi odată, de două 
ori sau de trei ori. 

Don Juan (un vrăjitor toltec) îi explică lui C-astaneda 
(1995, p. 218) că nagualul este principiul indescriptibil, sursa 
oricărui lucru. Nagualul este în orice, dar şi tonalul este în toate: 
“Diferenţa constă în faptul că, pe când tonalul poate fi perceput 
uşor de simţurile noastre, nagualul se manifestă doar pentru 
ochiul vrăjitorului... Putem da peste cele mai stranii viziuni ale 
tonalului şi ne putem speria de ele, sau le putem venera, sau 
putem fi indiferenţi, pentru că toţi putem vedea acele viziuni. în 
schimb, pentru a fi percepută o viziune a naguaiului, este nevoie 
de simţurile specializate ale vrăjitorului (viziuni sau clarviziuni 
are şi şamanul iniţiat!). Şi totuşi, atât tonalul cât şi nagualul sunt 
prezenţi concomitent în toate. De aceea, este mai potrivit pentru 
un vrăjitor să spună că “a privi” constă în a vizualiza tonalul 
care există în toate, iar “vedere”, pe de altă parte, constă în a 
vizualiza nagualul, care există, de asemenea, în toate. Prin 
urmare dacă un luptător observă lumea ca o fiinţă umană, el 
priveşte, dar dacă o observă ca un vrăjitor, el “vede”, iar ceea ce 
“vede” trebuie denumit, în mod corect “nagual”. Don Juan era 
denumit Nagualul. Nagualul este un stalker. Un stalker este un 
gen de vânător care vânează orice, se vânează inclusiv pe sine. 
El poate vâna şi slăbiciunile: “îţi urmăreşti rutinele până când 
cunoşti toată acţiunea slăbiciunilor tale şi apoi le culegi precum 
ai scoate un iepure din cuşcă” (Castaneda, 1997, p. 219). Lucrul 
de care are nevoie un luptător pentru a fi un stalker este să aibă 
un scop. 

Oamenii au de jur - împrejurul întregului corp un fel de 

aură luminoasă în formă de ou. Vrăjitorii tolteci pot “vedea” 
această aură ovoidală, pot vedea aceste “ouă luminoase”. 

Arta visătorului este arta atenţiei. Atenţia este condiţia 
conştiinţei. Don Juan spunea: - “miezul fiinţei noastre îl 
reprezintă acţiunea de a percepe şi că magia existenţei noastre 
era acţiunea de a fi conştient. Pentru el, percepţia şi conştiinţa 
alcătuiau o singură unitate, funcţională şi inextricabilă, care are 
două domenii. Prima era «atenţia tonalului», respectiv, 
capacitatea oamenilor normali de a percepe şi a-şi plasa 
conştiinţa asupra lumii obişnuite pe care o reprezintă viaţa 
cotidiană. Don Juan mai denumea această formă de atenţie 
primul cerc al puterii noastre, definindu-i drept capacitatea 
noastră extraordinară, dai' considerată ca un bun dat odată pentru 
totdeauna, de a institui ordinea în modul nostru de a percepe 
lumea cotidiană. Al doilea domeniu era «atenţia nagualului», 
respectiv capacitatea vrăjitorilor de a-şi plasa conştiinţa asupra 
lunii neobişnuite. El denumea acest domeniu al atenţiei al doilea 
cerc al puterii, sau altfel spus, capacitatea absolut uimitoare pe 
care o avem cu toţii, dar pe care numai vrăjitorii o folosesc, de a 
stabili ordinea în lumea neobişnuită” (Castaneda, 1995, p. 
265-266). 

Don Juan spusese că “primul nostru cerc de putere” este 
angajat foarte de timpuriu în vieţile noastre şi că trăim cu 
impresia că asta este totul pentru noi. “Al doilea cerc de putere” 
pe care-1 avem, “atenţia nagualului”, rămâne ascuns pentru 
mulţi dintre noi, fiindu-ne dezvăluit doar în momentul morţii. 
Totuşi, există o cale pentru a-1 atinge, accesibilă fiecăruia dintre 
noi, dar pe care 0 parcurg doar vrăjitorii, iar aceasta este calea 
“visatului”. Visatul este în esenţă transformarea viselor 
obişnuite în probleme care presupun un act voliţional. Visătorii, 
angajându-şi “atenţia nagualului” şi focalizănd-o pe subiecte şi 
evenimente din visele obişnuite, schimbă acele vise în “visat”. 

După credinţa toltecilor fiinţele umane sunt creaturi 
fragile, compuse din multe straturi de luminozitate (ne amintim 
de atributele stratificate ale lui Quetzalcoatl). Când le “vezi’' par 
să fie fibre, dar acele fibre sunt cu adevărat straturi, exact ca o 
ceapă Şocurile de orice fel separă aceste straturi ca foile de 
ceapă şi această separare poate provoca chiar moartea. Toltecii 
cred că noi murim pentru că straturile noastre se separă. Şocurile 
le separă întotdeauna, dar apoi se adună iar. Totuşi, uneori şocul 
este atât de tare, încât straturile se despart şi nu se mai pot aduna 
la un loc. 

Toltecul care intră în “al doilea cerc de putere” poate 
“vedea” straturile omului aflat pe moarte. Sunt într-adevăr 
ca foile unei cepe. Când oamenii sunt sănătoşi arată ca nişte 
ouă, dar dacă sunt rănite ele încep să se cojească întocmai ca o 
ceapă. 

Vrăjitorii trebuie să facă mari eforturi pentru a-şi păstra 
straturile. “Visatul” întăreşte straturile. Când vrăjitorii învaţă 
“visatul” ei îşi leagă împreună cele două atenţii, cele două 
cercuri de putere. Atingerea celei de-a doua atenţii făcea din cele 
două atenţii o singură unitate, iar acea unitate era totalitatea 
Eului (C. Castaneda, 1995, p. 282-283). “Visatul” este ajutat de 
“plantele puterii” (halucinogene, probabil, ca şi în cazul 
şamanului). 

Don Juan cunoaşte taineie contemplării generatoare ale 
celui de al doilea cerc de putere. Trebuie “să focalizeze pata” 
pentru a opri dialogul interior şi a obţine “liniştea gândurilor”. 
C. Castaneda, ne dezvăluie: “Don Juan mă învăţase să fac exact 
acelaşi lucru, deşi mă pusese să urmez un drum diametral opus; 
în loc să mă înveţe să-mi focalizez privirea, aşa cum fac 
contemplatorii, el m-a învăţat să-mi lărgesc câmpul de 
observaţie, să-mi inund conştiinţa fără a-mi fixa privirea pe 
nimic. Trebuia să sortez sau să simt cu ochii totul pe o rază de o 

sută optzeci de grade în faţa mea, în timp ce-mi păstram ochii 
nefocalizaţi, exact deasupra liniei orizontului” (C. Castaneda, 
1995, p. 295). Don Juan afirmase că trăsătura esenţială a 
vrăjitoriei era oprirea dialogului interior, adică un mod 
operaţional de a descrie acţiunea de dezangajare a atenţiei 
tonalului. 

Don Juan spusese, de asemenea, că, o dată ce ne oprim 
dialogul interior, oprim şi lumea. Aceasta era o descriere 
operaţională a unui proces de neconceput, anume acela de a-ţi 
focaliza a doua atenţie. “El spusese că o anumită parte din noi 
este păstrată tot timpul sub cheie şi lacăt, pentru că ne este frică 
de ea, şi că pentru raţiunea noastră, acea parte din noi este ca o 
rudă nebună,pe care trebuie s-o ţinem închisă în temniţă. Partea 
aceea era... a doua atenţie a noastră şi când, în cele din urmă, se 
putea focaliza pe ceva, lumea se oprea” (C. Castaneda, 1995, 
p. 296). 

Deoarece noi, ca oameni obişnuiţi, cunoaştem doar 
atenţia tonalului, nu este prea exagerat dacă spunem că, odată cu 
anularea acelei atenţii, lumea trebuie într-adevăr să se oprească. 
Fixarea celei de a doua atenţii sălbatică şi neantrenată trebuie să 
fie înspăimântătoare. Don Juan avea dreptate să spună că 
singurul mod de a opri “acea rudă nebună” să se năpustească 
asupra noastră este să ne protejăm cu nesfârşitul nostru dialog 
interior. 

După cum mărturisea don Juan. “Eu sunt un contempla¬ 
tor la distanţă şi al umbrelor. După ce am devenit un 
contemplator, Nagualul m-a pus să încep iar şi de data asta să 
contemplu umbrele frunzelor, plantelor, copacilor şi rocilor. 
Acum nu mai privesc la nimic, mă uit doar la umbre. Chiar dacă 
nu este deloc lumină, există umbre; chiar şi noaptea sunt umbre. 
Pentru că sunt un contemplator de umbre sunt şi contemplator la 
distanţă. Pot contempla umbrele chiar şi la distanţă... Umbrele 

îmi spun tot ce vreau să ştiu... pentru că au căldură, sau răceală, 
sau pentru că se mişcă, sau pentru că au culori... în «visatul» 
meu am aflat că umbrele au lumină, aşa că am căutat de atunci 
lumina din umbre până am găsit-o. Contemplarea şi «visatul» 
merg mână în mână. A trebuit să fac foarte multă contemplare a 
umbrelor pentru a da drumul la «visatul» umbrelor. Şi apoi 
mi-au trebuit foarte mult «visat» şi contemplare pentru a le lua 
pe amândouă împreună şi să “văd” cu adevărat în umbre ceea ce 
vedeam în «visat»” (C. Castaneda, 1995, p. 296-297). 

Transa şamani că prezintă foarte multe analogii cu nivelul 
celei de a doua atenţii sau «al doilea cerc de putere». Metodele 
concrete, tehnicile speciale nu sunt identice, nuanţele 
"tehnologice” sunt întrucâtva diferite, dar rezultatele sunt 
aceleaşi. 

Fiind în transă şamanul întreprinde frecvente călătorii “în 
lumea de dincolo”. Lumea cealaltă, la care don Juan se referea 
deseori, era o metaforă, un mod obscur de a eticheta o anumită 
distorsiune perceptuală datorită influenţei plantelor psihopate. 
De fiecare dată se pare că unitatea Eului fusese deplasată 
temporar (această “deplasare” ne conduce gândul la psihologia 
transpersonală contemporană - Stanislav Grof, 1983; John Lilly, 
1972, 1977). în mod inevitabil, imediat ce acea unitate se 
refăcea, “lumea devenea iar sanctuarul Eului meu raţional şi 
inviolabil”, declară Carlos Castaneda (1995, p. 315) care a trăit 
şi a experimentat personal starea numită “al doilea cerc de 
putere”. La această stare sau la acest nivel de putere spirituală au 
acces atât mexicanii tolteci cât şi şamanii siberieni, deşi poate nu 
cu aceleaşi metode. 

Transa şamanică este omoloagă cu «visatul» toltecilor. 
Pentru a ajunge la acel potenţial supraconştient prin intrarea în 
«al doilea cerc de putere» trebuie să practici visatul aşa cum fac 
toltecii. «Visatul» este singurul mod de a aduna a doua atenţie 

fără a o leza, fără a face din ea ceva ameninţător şi înfricoşător, 
deşi ea rămâne un «mysterium tremendum» cum ar fi spus 
Rudolf Otto. Să nu uităm că «visatul» toltec, transa şamanică şi 
stările transpersonale au totuşi un generator comun, “plantele 
puterii” (halucinogenele) cum le numeşte foarte sugestiv 
antropologul Carlos Castaneda. 

CAPITOLUL XIII 

Şamanul a contribuit la cunoaşterea morţii 
dorind să se comporte ca un spirit 

13.1. Extazul şamanic este o reactualizare a acelui 
illud tempus în care oamenii puteau comunica cu Cerul 

Cercetări ştiinţifice au pus în lumină elemente şamani ce 
în religia vânătorilor din paleolitic. Horst Kirchner (1952, p. 
244-286) a interpretat vestitul, relief de la Lascaux ca 
reprezentând o transă şamanică. După acelaşi cercetător, 
obiectele misterioase descoperite în aşezările preistorice ar fi 
beţe de tobă (Kommandostăbe = vergele). înseamnă că 
vrăjitorii preistorici foloseau tobe asemănătoare cu cele ale 
şamanilor siberieni. S-au găsit beţe de tobă din os pe insula 
Oleni, din Marea Barents, într-o aşezare datând din anul 500 
înainte de Hristos. De asemenea, Karl J. Narr (1959) a 
reconsiderat problema “originii” şi a cronologiei şamanismului. 
El susţine că osemintele şi craniile de animale descoperite în 
aşezările paleolitice europene (între anii 50.000 şi 30.000 înainte 
de Hristos) pot fi interpretate ca ofrande rituale. Cam prin 
aceeaşi epocă şi în legătură cu aceleaşi rituri s-au cristalizat 
concepţiile magico-religioase referitoare la învierea animalelor 
din oase; în acest Vorstellungswelt îşi are rădăcinile cultul 

ursului din Asia şi din America de Nord. Ceva mai târziu, cam 
cu vreo 25.000 de ani î.d. Hr., Europa oferă dovezi ale existenţei 
celor mai vechi forme de şamanism (Lascaux), cu reprezentarea 
plastică a păsării, a spiritului protector şi a extazului (K.J. Narr, 
1959, p. 271). Narr crede că originea şamanismului în Asia 
Septentrională ar coincide cu momentul trecerii de la paleoliticul 
inferior la paleoliticul superior. 

în regiunile din Asia Centrală şi Septentrională, din cele 
mai vechi timpuri, este atestată existenţa unei Fiinţe Supreme de 
structură cerească, care corespunde, sub aspect morfologic, 
tuturor celorlalte Fiinţe Supreme cereşti din religiile arhaice 
(Mircea Eliade, Tratat de istoria religiilor, capitolul II). 
Simbolismul arhetipal al ascensiunii (I. Mânzat, M.P. Craiovan, 
1996, p. 67-68, 268-269), cu toate riturile şi miturile care decurg 
din el, trebuie pus în legătură cu Fiinţele Supreme cereşti, se ştie 
că “înaltul” ca atare era sanctificat, că numeroşi zei supremi ai 
populaţiilor arhaice se cheamă “Cel de Sus”, “Cel din Cer” sau 
pur şi simplu “Cer”. Simbolismul ascensiunii este prezent 
pretutindeni şi în toate contextele istorico-religioase. Or, 
simbolismul ascensiunii are rol fundamental în ideologia şi 
tehnicile şamanice. 

Extazul şamanic ar putea fi considerat o reactualizare a 
acelui illud tempus mitic în care oamenii puteau comunica 
realmente cu Cerul (M. Eliade, 1997, p. 460). înălţarea la Cer a 
şamanului (a vraciului, a magicianului etc.) este, fără îndoială, o 
rămăşiţă, profund modificată şi degradată, a ideologiei religioase 
arhaice întemeiate pe credinţa într-o Fiinţă Supremă cerească şi 
în legăturile concrete dintre Cer şi Pământ. După cum am văzut 
şamanul datorită experienţei sale extatice - prin care poate retrăi 
o stare inaccesibilă celorlalţi oameni -, este considerat şi se 
consideră el însuşi o fiinţă privilegiată. Miturile pomenesc de 
legăturile dintre Fiinţele Supreme şi şamani; este vorba, uneori. 

de Primul Şaman trimis de Fiinţa Supremă ori de înlocuirea 
acesteia pe Pământ, spre a-i apăra pe oameni de boli şi de 
spiritele rele. 

Coborârea extatică în Infern, lupta cu spiritele rele, dar şi 
legăturile din ce în ce mai familiare cu spiritele, care ajung la 
“întrupare ’ sau “posedarea” de către spirite sunt inovaţii 
şamanice (M. Eliade, 1997, p. 461). Se pare că schema 
iniţiatică a morţii rituale, urmată de învierea şamanului, este 
şi ea o inovaţie, dar mult mai veche, care nu poate fi pusă, în 
nici un caz, pe seama influenţelor venite din Orientul Apropiat 
antic. 


13.2. Fenomenologia transei şamanice 

Mircea Eliade (1997, p. 461-462) susţine că pot fi găsite 
dovezi şi argumente care să susţină teza că şamanismul asiatic 
este o tehnică arhaică de extaz a cărei ideologie subiacentă 
originară - credinţa într-o Fiinţă Supremă cerească cU care se 
pot stabili legături directe prin înălţarea la Cer - a fost mereu 
transformată, printr-un şir întreg de aporturi extatice, încununate 
de apariţia budismului Conceptul de moarte mistică a stimulat 
legăturile tot mai strânse cu sufletele strămoşilor şi Cu 
“spiritele”, care au ajuns la “posedare”. Fenomenologia transei 
a suferit o mulţime de alterări şi degradări, datorită în mare 
măsură unei confuzii privitoare la natura extatică a extazului. Cu 
toate inovaţiile sau degradările, posibilitatea adevăratului extaz 
şamanic nu poate fi exclusă, întrucât sunt cunoscute numeroase 
exemple de experienţe mistice autentice ale şamanilor, sub 
formă de înălţare “spirituală” la Cer, pregătite prin metode de 
meditaţie asemănătoare celor folosite de marii mistici ai 
Orientului şi ai Occidentului. 

După cercetările lui Dominik Schroder (“Zur Struktur 

des Schamanismus”, apud M. Eliade, 1997, p. 461 - subsol nr. 
21), “posedarea” ca experienţă religioasă, nu este lipsită de 
măreţie: este vorba de întruparea “spiritelor”, prin care lumea 
spirituală devine prezentă, vie şi “concretă”. S-ar putea ca 
“posedarea” să fie un fenomen religios străvechi, însă structura 
sa este diferită de experienţa extatică proprie şamanului stricto 
sensu. Pe de altă parte, nu este greu de imaginat cum anume s-a 
putut dezvolta “posedarea”, pornind de la o experienţă extatică: 
în timp ce sufletul şamanului (sau “sufletul principal”) călătorea 
în lumile superiore sau inferioare, “spiritele” puneau stăpânire 
pe trupul său. Dar este greu de imaginat procesul contrar 
deoarece, o dată ce spiritele au pus stăpânire pe şaman, extazul 
personal, adică înălţarea la Cer ori coborârea în Infern, este 
blocat. Spiritele sunt cele care, prin “posedare”, declanşează şi 
cristalizează experienţa religioasă Pe de altă parte, există o 
oarecare “uşurinţă” în posedare, care vine în contrast cu 
caracterul primejdios şi dramatic al iniţierii şi al disciplinei 
şamanice. 

13.3 Şamanul a contribuit la cunoaşterea morţii 

Mircea Eliade (1977, p. 463; 1994) se destăinuie arătând 
că a descoperit în mai multe rânduri, în extazul şamanic, o 
“nostalgie a paradisului” care trimite la unul din cele mai vechi 
tipuri de experienţă mistică creştină. “Lumina interioară” care 
are un rol fundamental în mistica şi în metafizica indiană, 
precum şi în teologia mistică creştină, ea este atestată chiar şi în 
şamanismul eschimos. Să mai adăugăm că pietrele magice cu 
care este umplut trupul şamanului australian simbolizează 
“lumina solidificată”. In “Mefistofel şi androginul” (1995, p. 
36-37) M. Eliade se referă la experienţa indiană a luminii 
mistice. Experienţa Luminii semnifică întâlnirea cu realitatea 

ultimă: de aceea, omul descoperă Lumina interioară când devine 
conştient de Şinele său. Astfel, brusc omul este orbit de Lumina 
Pură, adică se cufundă în fiinţă. El transcende lumea profană, 
lumea condiţionată iar spiritul se regăseşte pe un plan absolut, 
planul Fiinţei şi totodată al sacrului. Lumina percepută pe cale 
mistică este semnul revelaţiei realităţii ultime care este lipsită 
de orice atribut. De aceea este percepută ca o strălucitoare 
Lumină albă, în care omul intră orbit şi sfârşeşte prin a dispărea, 
topindu-se în ea fără a lăsa urme. Căci urmele sunt legate de 
istoria personală a individului, deci de amintirea evenimentelor 
efemere şi ireale, evenimente care nu au legătură cu Fiinţa. Cel 
care întâlneşte Lumina şi se recunoaşte în ea dobândeşte un 
mod de a fi transcendent. 

După cum subliniază M. Eliade (1997, p. 463): 
“Şamanismul nu este însă important numai prin locul pe care îl 
ocupă în istoria misticii. Şamanii au jucat un rol esenţial în 
păstrarea integrităţii psihice a comunităţii. Ei sunt, prin 
excelenţă, campionii anti-demonici, luptând atât împotriva 
demonilor şi a bolilor, cât şi a vrăjitorilor negri”. Figura 
exemplară a şamanului-campion este Dtomba Shi-lo, 
întemeietorul mitic al şamanismului na-khi, neobositul ucigaş 
de demoni (M. Eliade, 1997, p. 406-408). Şamanul apără viaţa, 
fecunditatea, lumea “luminii” împotriva morţii, a bolilor, a 
sterilităţii, a necazului şi a lumii “întunericului”. Dorinţa lui de a 
lupta se transformă uneori în agresivitate; în unele tradiţii 
siberiene, şamanii se înfruntă fără încetare, luând înfăţişarea 
unor animale (M. Eliade, 1997, p. 100). O astfel de agresivitate 
este totuşi excepţională, fiind caracteristică doar pentru unii 
şamani siberieni şi pentru şamanul ungur (tâltos). 

M. Eliade (1997, p. 464) remarcă rolul fundamental al 
şamanului în apărarea integrităţii psihice a comunităţii: oamenii 
ştiu sigur că unul dintre ai lor îi poate ajuta în împrejurări grele. 

determinate de locuitorii lumii nevăzute. Ideea că un membru al 
comunităţii este în stare să vadă ceea ce este ascuns şi nevăzut 
pentru ceilalţi şi să aducă informaţii directe şi precise din lumile 
supranaturale este reconfortantă şi generatoare de speranţă. 

Datorită capacităţii sale de a călători în lumile 
supranaturale şi de a vedea fiinţele supraomeneşti (zei, demoni, 
spirite ale morţilor etc.) şamanul a contribuit în chip hotărâtor la 
cunoaşterea morţii. Priveliştile pe care le zăreşte şamanul şi 
personajele pe care le întâlneşte în călătoriile sale extatice pe 
celălalt tărâm sunt descrise în amănunt chiar de către şaman, în 
timpul transei sau după transă. Lumea necunoscută şi 
înfricoşătoare a morţii prinde contur, se organizează conform 
unor tipuri specifice, căpătând în cele din urmă o structură şi 
devenind, cu timpul, familiară şi acceptabilă. La rândul lor, 
personajele care locuiesc în lumea morţilor devin vizibile, au o 
faţă, o personalitate şi chiar o biografie. Treptat, lumea morţilor 
devine posibil de cunoscut şi însăşi moartea este valorizată ca rit 
de trecere spre un mod de a fi spiritual. Povestirile călătoriilor 
extatice ale şamanilor contribuie la spiritualizarea lumii 
morţilor, îmbogăţind-o cu populaţii de forme şi figuri 
prestigioase. 

Euforia preextatică a reprezentat, probabil - după cum 
arată M. Eliade (1997, p. 465) - unul din izvoarele lirismului 
universal. Când îşi pregăteşte transa, şamanul bate toba, cheamă 
spiritele ajutătoare, vorbeşte un “limbaj secret” sau “limba 
animalelor”, imită glasul animalelor şi mai ales cântecul 
păsărilor şi ajunge în cele din urmă la o “stare secundă”, care 
declanşează mecanismul creaţiei literare şi ritmurile poeziei 
lirice. Poezia reface şi prelungeşte limbajul; orice limbaj poetic 
este la început un limbaj secret, creaţia unui univers personal, a 
unei lumi perfect închise. Actul poetic cel mai pur încearcă să 
recreeze limbajul, pornind de la o experienţă spirituală interioară 

care, asemănându-se în această privinţă cu extazul sau cu 
inspiraţia religioasă a omului arhaic, ajunge să pătrundă până în 
esenţa cea mai ascunsă. 

Orice şedinţă şamanică devine un spectacol unic în 
lumea experienţei cotidiene. Trucurile cu focul, “miracolele” 
precum cele cu frânghia şi cu arborele magic, demonstrarea 
puterilor magice dezvăluie o altă lume, lumea fabuloasă a zeilor 
şi a magicienilor, unde totul pare posibil, unde cei morţi 
se întorc la viaţă, iar cei vii mor pentru ca apoi să învie, 
unde poţi dispărea şi apărea din nou într-o clipă, unde “legile 
firii” sunt ignorate şi abolite şi unde se instaurează o 
libertate supraomenească. “Miturile” şamanice stimulează şi 
hrănesc imaginaţia creatoare, reveria, visul de perspectivă, 
îndepărtează barierele dintre vis şi realitatea imediată, dintre real 
şi fantastic. 

13.4. Şamanul vrea să se comporte ca un spirit 

în “Naşteri mistice” M. Eliade (1995) scrie în capitolul 
“Iniţieri eroice şi iniţieri şamanice” (p. 110-136), referindu-se la 
tehnicile extazului, că abandonarea trupului de către suflet în 
timpul extazului echivalează cu o moarte temporară. Şamanul 
este omul capabil să moară şi apoi să revină la viaţă de mai 
multe ori. Prin iniţiere, şamanul dobândeşte nu numai tehnica 
morţii şi a învierii, ci şi ceea ce trebuie să facă atunci când 
sufletul său părăseşte trupul şi, înainte de toate, cum să se 
orienteze în regiunile necunoscute în care pătrunde în timpul 
extazului. El învaţă să exploreze noile planuri ale existenţei 
dezvăluite de transele sale extatice. El află calea spre Centrul 
Lumii, deschizătura din bolta cerească prin care poate să 
zboare spre Cerul cel mai înalt sau crăpătura din Pământ prin 
care poate să coboare în Infern. Toate acestea le-a învăţat în 

timpul instruirii sale în singurătate sau sub îndrumarea 
şamanilor-maeştri. 

Punându-şi în funcţie capacitatea sa de a-şi părăsi trupul, 
şamanul poate să se comporte ca un spirit: el poate zbura prin 
văzduh, poate deveni chiar invizibil, poate să vadă ceea ce se 
întâmplă la distanţe mari, se poate înălţa la Cer sau poate coborî 
în Infern, poate să vadă suflete şi să le captureze etc. Pe toate 
acestea el le poate trăi în transa şamanică, nu realmente! 
Demonstrarea anumitor puteri fachirice în timpul şedinţelor 
şamanice, mai ales a aşa-numitelor taine ale focului, urmăreşte 
să convingă asistenţa că şamanul a asimilat modul de a fi al 
spiritelor. Puterea de a se transforma în animal, de a ucide de la 
distanţă, de a prezice viitorul este, de asemenea, caracteristică 
spiritelor, expunându-le, şamanul arată participarea sa la 
condiţia de spirit. Dorinţa de a se comporta ca un spirit 
semnifică dorinţa sa de a-şi asuma o condiţie supraomenească, 
adică, de a dobândi puterea şi libertatea absolută care să-i 
favorizeze cunoaşterea fiinţelor supranaturale (zei, spirite etc.). 
Şamanul obţine această capacitate de transcendere prin care se 
depăşeşte pe sine şi învinge imanenţialul, empiricul şi profanul. 
Este un gen de dezindividuare, adică o depăşire a individuării 
(cf. Jung) o contopire a Sinelui în Tot. 

M. Eliade (1995, p. 129-130) rezumă momentele mai 
importante ale iniţierii şamanice la următoarele: (1) tortura şi 
dezmembrarea violentă a corpului; (2) îndepărtarea cărnii până 
când corpul este redus la un schelet; (3) înlocuirea măruntaielor 
şi înnoirea sângelui; (4) o perioadă petrecută în Infern în timpul 
căreia viitorul şaman este instruit de sufletele şamanilor morţi şi 
de “demoni”; (5) o înălţare la Cer pentru a obţine consacrarea de 
la Zeul Cerului. El suportă, în cursul iniţierii, experienţa morţii 
mistice în speranţa unei reînvieri prin care se spiritualizează, în 
speranţa şi credinţa că va accede la o existenţă superioară 

existenţei profane. 

13.5. Brian Inglis despre şamanism 

Scriitorul irlandez Brian Inglis în introducere la 
“Paranormalul. O enciclopedie a fenomenelor psihice” (1985, 
trad. rom. 1993, p. 5) începe privirea sa istorică asupra 
paranormalului referindu-se la şamanism: şamanii triburilor erau 
desemnaţi încă din tinereţe sau chiar din copilărie “datorită 
faptului că prezentau evidenţe ale capacităţii lor de divinaţie - 
prin puteri extrasenzoriale - şi cu atât mai mult dacă erau 
capabili de magie, prin puteri psihokinezice” 

Şamanii aveau capacitatea de a “vedea” pe cale 
paranormală (vedere secundă sau clarviziune). B. Inglis (1993, 
p. 46) arată că “şamanii triburilor trebuiau să fie vizionari, tot 
aşa cum au fost profeţii Vechiului testament şi proorocii epocii 
clasice”. Claraudiţia este de asemenea o putere şamanică: 
“Şamanii erau deseori de părere că informaţiile care le 
parveneau de la spirite erau pronunţate cu glas tare” (B. Inglis, 
1993, p. 60). La fel credeau şi profeţii din Vechiul Testament. 

B. Inglis (1993, p. 80-83) consideră că şamanii erau 
capabili de precogniţie: “Unii şamani preziceau spontan 
viitorul, ca şi când ar fi avut o intuiţie bruscă a ceea ce avea să 
se întâmple. Alţii intrau în transă şi fie consultau spiritele, fie 
erau posedaţi de vreun duh care vorbea tribului prin ei. Şamanii 
foloseau adesea visele lor sau visele relatate de membrii tribului 
ca îndreptar asupra evenimentelor care aveau să urmeze, 
tălmăcindu-le dacă materialul din vise era simbolic”. 

Dr. Stanley Krippner (1979) de la Institutul de 
Psihologie Umanistă din San Francisco împarte tămăduitorii 
populari (cum îi numeşte el) în cinci categorii: şamani, spiritişti, 
vindecători ezoterici, vindecători sacramentali şi vindecători 

intuitivi. După cum se poate remarca şamanii sunt incluşi în 
prima categorie. După cum ne relatează cercetările ştiinţifice ale 
institutului mai sus amintit una din funcţiile de bază ale 
şamanului a fost întotdeauna aceea de a afla prin divinaţie de ce 
anume suferă membrii bolnavi ai tribului, ce cauze au provocat 
boala şi ce ar trebui să facă pentru a-i vindeca. Tratamentul se 
aplică de obicei astfel: fie punându-i pe pacienţi în transă, ceea 
ce le induce accese, disocieri şi comă, ca pentru a “scutura” 
mintea şi trupul să se dezbare de boală; fie prescriindu-le 
remedii vegetale. Chiar atunci când prescrierea nu o face 
ghicitorul ci un bătrân al tribului, specialist în ierburi, un 
element de magie a fost întâlnit întotdeauna sub forma unei 
credinţe larg răspândite, stăruind încă în folclor, că modul cel 
mai bun de a găsi remediul vegetal potrivit este ca acela care-1 
prescrie să se ducă să-l găsească, fără însă a-1 căuta conştient; 
mai degrabă se îngăduie inspiraţiei să îi călăuzească paşii la 
locul cuvenit, acolo unde se găseşte planta fapud B. Inglis, 1993, 
p. 308). 


134 






Mano Mcreier trăieşte din interior şamanismul 


CAPITOLUL XIV 

Mario Mercier trăieşte din interior 
şamanismul 

Naturalistul şi ecologistul vizionar francez Mario 
Mercier în “Chamanisme et chamans” (Paris, 1992, trad rom. 
1993) se iniţiază în şamanism şi trăieşte din interior practica 
şamanului pătrunzând în spiritul şamanic. El întreprinde o 
fascinantă călătorie etnografică, captivantă şi revelatoare. El 
relatează experienţele trăite exprimându-le cu voce tare şi 
înregistrându-le pe bandă magnetică. Reuşind să descrie totul cu 
fidelitate, Mario Mercier ne apropie de un univers magic şi 
spiritual a cărui origine se pierde în negura timpului. 

14.1. Şamanismul este o ştiinţă a naturii şi a 
sufletului, mai evoluată decât psihanaliza 

în “Introducere” (p. 7-9) Mercier spune (1992) că nu 
demult, de abia de vreo douăzeci de ani, cuvintele şamanism şi 
şaman au trezi ecou, încă destul de vag, în spiritul publicului şi 
al scientiştilor etnografi, istoriografi, antropologi. Şamanii 
continuă să sfideze legile naturii şi ale ştiinţei pozitive. “Nu-i 
exagerat să spunem că şamanul este un personaj excepţional, un 
individ enigmatic, căruia nu i se poate lipi nici o etichetă. 

Deoarece şamanismul nu este o religie, şamanul nu este un 
preot. Folosindu-şi puterile magice ca să-şi ajute semenii, el nu 
este nici vrăjitor, cel puţin în sensul peiorativ al termenului” (M. 
Mercier, 1993 p. 8). 

După cum ne îndeamnă M. Mercier (1993, p. 9) ar trebui 
să ne îndepărtăm de ştiinţa tradiţională, prea mult legată de 
fenomenele vizibile, care se repetă, “pentru a încerca să 
înţelegem şi să acceptăm şamanismul, ştiinţă a naturii şi a 
sufletului, mai evoluată, mai profundă decât psihanaliza”. 
Câmpul ei de acţiune este nelimitat. Cunoaşterea pe care 
şamanul a dobândit-o n-are nevoie să pună sufletul în formule 
sau ecuaţii. 

Mario Mercier (idem) menţionează că “un mare şaman 
este, deopotrivă, un psiholog”. Probele iniţiatice au făcut din el 
un om puternic, cu o stabilitate psihică de neatacat. Depăşind 
limitele umanului el ştie cum să transmită celorlalţi echilibrul pe 
care aceştia l-au pierdut şi se arată mai abil decât cel mai vestit 
dintre psihiatri. Este capabil să ghicească gândurile celuilalt, să 
practice telepatia dirijând visele, sentimentele semenilor. 
Şamanul “rămâne receptacolul unei ştiinţe care ar merita să 
determine ştiinţa noastră să se intereseze de el în loc să-l 
dispreţuiască” (M. Mercier, 1993, p. 9). 

Asimilând şamanismul cu o formă de fetişism iar pe 
şamani cu vrăjitorii de duzină, ştiinţa - şi mai ales psihologia - 
se lipseşte de un câmp de studii şi de experienţe pasionante. 
Ştiinţa nu şi-ar pierde nimic din utilitatea, din măreţia, din 
prestigiul ei dacă ar accepta să se abată de la principiul din care 
a făcut un credo: “orice fenomen care scapă raţiunii nu este 
decât o iluzie”. Din păcate, continuă să existe o prăpastie între 
cercetarea materială a faptelor brute şi cercetarea spirituală 
şamanică referitoare la fiinţa umană. 

Şamanul este concretizarea cunoştinţelor multimilenare 

care se referă la suflet, la psihismul omenesc şi la manifestările 
naturii vii. El a dezvoltat puterile omeneşti, a cercetat şi a 
stăpânit puterile supraomeneşti prin suferinţă şi spaimă, prin 
sacrificiu şi asceză şi după ce iese din această luptă dramatică 
este deţinătorul unei ştiinţe în cel mai înalt grad spirituală pe 
care Ivar Lissnar în cartea sa “Dumnezeu era deja acolo!” (Paris, 
Ed. Robert Laffont, 1965) o caracteriza ca fiind ştiinţa 
multimilenară despre sufletul omenesc: “In acest univers, din 
care orice logică lipseşte, şamanul trebuie mai întâi să pătrundă 
înainte de a fi autorul adevăratelor miracole”. 

Cercetători martori şi demni de crezare ca S. 
Şirokogorov (1935), singurul care a studiat şamanismul din 
perspectiva psihologiei, arată că transa şamanică poate îmbrăca 
două forme: una de tip cataleptie şi alta de tip dramatic. în 
primul caz, şamanul este atât de rigid ca şi un mort. Trupul lui 
nu mai este decât o membrană goală. Sufletul a părăsit-o, 
vagabondând în zone pline de mistere. Nimeni, din cei care 
asistă la experienţă, nu ştie ce face şi ce vede şamanul, 
întoarcerea lui este aşteptată cu nelinişte, sufletului său 
venindu-i greu să se reintegreze în trup. 

Devenind conştient şamanul, îşi povesteşte odiseea care 
este plină de peripeţii dramatice. Transa cataleptică este adesea 
asociată coborârilor în Infern. 

Mai frecventă, transa dramatică este legată de zborurile 
spre Cer sau de călătoriile pe care şamanul le parcurge pe alte 
plaiuri, mai ales pe pământ. Ea este mai puţin impresionantă 
decât transa cataleptică, şamanul neoprindu-se din vorbit cât 
timp durează. El enumeră incidentele de pe parcurs, vorbeşte de 
întâlnirile cu Spiritele şi Divinităţile, se referă la vorbele pe care 
le schimbă cu ele. Şedinţa este foarte animată. Şamanul imită 
vocile şi atitudinile Entităţilor pe care le întâlneşte pe drum. Cu 
toate că transa cere de la el o cheltuială fizică şi nervoasă 

considerabilă, se întoarce printre oameni Iară urmă de oboseală. 

în transă, şamanul îşi îndreaptă sufletul în Spaţiile unde 
îl poartă extazul său, explorează întinsele universuri interzise 
neiniţiaţilor, unde legile naturale sunt abolite. Pe moment, 
eliberat de condiţia umană, devenit el însuşi Spirit, împarte cu 
celelalte Spirite, de la egal la egal, libertatea, puterea, ştiinţa lor. 
Practicând un spiritism în sensul cel mai înalt, el vede la distanţe 
mari, primeşte mesaje, descifrează viitorul, descoperă secrete, 
stăpâneşte entităţi care rătăcesc, salvează sufletele pierdute în 
lumi misterioase ale căror legi le scapă. 

Tot ce are legătură cu sufletul omenesc, fie de pe pământ 
fie de “dincolo”, este de domeniul şamanului. Prin iniţierea sa, 
el nu ignoră nimic despre suflet, el ştie că psihismul omului este 
instabil, cu un echilibru precar, supus angoasei, gata să 
părăsească corpul pe care-1 animă şi să cadă în demonicele 
capcane. 

M. Mercier (1993, p. 23) arată că probele iniţiatice au 
făcut din şaman o fiinţă viguroasă a cărei stabilitate psihică este 
într-atât de puternică încât poate rezista la toate asalturile. 
Depăşind limitele omenescului el ştie cum să menţină sau să 
restabilească echilibrul la ceilalţi. De nevoie, un mare şaman 
este un remarcabil psiholog. El nu ignoră nimic din firea 
omenească la care se pricepe, iar pe planul psihologiei uneori el 
poate sta alături de psihiatri sau psihologi profesionişti. El este 
în stare să ghicească gândurile celuilalt ştie să practice telepatia 
dirijând visele, trezind anumite sentimente, anumite emoţii 
violente, influenţând cutare sau cutare individ. Ca un 
psihoterapeut ce este, el ştie cum să acţioneze asupra mentalului 
adesea perturbat de către membrii comunităţii. 

M. Shirokogorov în “Psychoinental Complex of the 
Tungus” (Londra, 1935) notează: “Şamanul domină spiritele 
rele şi-i eliberează pe membrii colectivităţii de activitatea lor 

malefică. Când şamanul lipseşte, aceste spirite zburdă în 
libertate. Cu cât nimeni nu-şi ia obligaţia să le domolească, cu 
atât pun stăpânire pe membrii tribului şi exercită asupra lor o 
influenţă nefastă. De pildă, dacă un vânător nu se dovedeşte în 
stare să ucidă un animal, ceilalţi membrii ai clanului, la curent 
cu această slăbiciune, iau asupra lor această neputinţă. Atunci, 
spiritele rele vor să-şi afirme puterea interzicând vânătoarea” 
(apud M. Mercier, 1993, p. 23). 

14.2. Şamanul practică empiric parapsihologia 

Fără a avea cunoştinţe de parapsihologic şamanul 
practică, în mod spontan, psihologia paranormalului, revenindu-i 
misiunea da a aduna de la zei informaţii referitoare la viitorul 
comunităţii pe care trebuie să le transmită după aceea. 
Precogniţia este una din prerogativele şamanului. Dar astăzi, 
terenul său de acţiune s-a îngustat şi de aceea, o exercită mai 
mult pentru neliniştiţii sau curioşii în privinţa viitorului lor. Era 
o vreme când şamanul avea viziuni de tip inspirat, animate de un 
“suflu profetic” cu totul specific. 

Knut Rassmusen (1929) arată că la triburile eschimoşilor 
din Coppermine şamanul este menit funcţiilor sale paranormale 
încă de la naştere: “De îndată ce mama a expulzat placenta 
cineva ia nou-născutul în braţe şi-l pune să privească de- 

a-ndoaselea. Acest gest magic permite bebeluşului să 
dobândească darul celei de-a doua vederi. Prin urmare, acei 
copii sunt numiţi Cei ce pot privi în neant” (apud M. Mercier, 
1993, p. 41). 

De îndată ce a fost consacrat oficial, şamanul simte 
nevoia imperioasă de a-şi exercita harul, adică de “a şamaniza” 
Tiispiit, un şaman iakut al cărui nume înseamnă “Căzut din 
Cer” spunea că dacă rămânea prea mult inactiv se simţea 

bolnav: «Trupul meu seamănă cu o colivie în care este închisă o 
pasăre, spunea el. însă pasărea este mare iar colivia este mică. 
Intr-o zi, pasărea încearcă să iasă şi dă din aripi. Atunci, trebuie 
deschisă colivia ca pasărea să-şi ia zborul iar colivia să nu se 
spargă». 

Imaginea este poetică. Şamanii din Nord sunt şi poeţi: 
Exprimându-se astfel, Tusput voia să spună că îi era 
indispensabil să recurgă frecvent la o operaţie magică ca să-şi 
exteriorizeze influxul psihic şi benefic al cărui depozitar era. 
Acumularea acestei forţe, dacă rămânea prea mult înmagazinată 
în el, îl făcea să sufere. Nevoia de a-şi elibera energia - “pasărea 
ce dă din aripi” - poate fi înţeleasă, cu condiţia să părăsim 
cadrul strict al logicii ştiinţifice. 

în experienţele extatice ale şamanului el este expus la tot 
felul de asalturi care atrag dezagregarea venită din domeniul 
astral, unele din aceste asalturi fiind îndreptate spre el de către 
forţe care caută să-l “posede”. Dacă este în stare să le 
domesticească, novicele transformă influxul malefic în influx 
benefic. Dar centrii nervoşi sensibili (chakras) rămân saturaţi de 
energia cosmică intensă care - după M. Marcier (1993, p. 55-56) 
- este degajată de forţele şi energiile al căror receptacol a 
devenit. Dacă această energie nu este degajată la timp, el 
reuşeşte să o capteze totuşi prin practica tehnicilor şamanice. 
Dacă nu practică această formă de exorcism - de care unul sau 
mai mulţi indivizi, chiar întreaga comunitate beneficiază - 
aceste energii pozitive se “negaţivizează”. Atunci, se întorc 
împotriva lui antrenând tot soiul de stări morbide care pot merge 
până la posesia totală, trecând prin disocierea personalităţii, 
schizofrenie şi obsesia sinuciderii. 

14.3. Sufletul numelui şi sufletul vieţii 

Mario Mercier (1993, p. 88-89) ne destăinuie că două 
suflete sălăşluiesc în trupul şamanului eschimos: sufletul vieţii 
(care îşi are “sediul” la baza gâtului), însărcinat cu insuflarea 
vitalităţii de care omul are nevoie şi sufletul numelui care nu se 
deosebeşte de sufletul vieţii, de vreme ce îl urmează pe om până 
în ultima clipă a vieţii. Numai că sufletul numelui este de prisos, 
rolul său fiind acela de a-1 proteja şi ajuta pe om, nefiind legat 
de acesta decât în timpul vieţii pământene. 

Numele (adek) deţine un loc foarte important în viaţa 
eschimosului. îi împrumută celui care-1 poartă toate calităţile 
fizice şi mentale de care are nevoie. Vibrează de energii 
benefice şi-şi comunică puterile individului desemnat, făcând 
din el un vânător neînfricat, un pescar neobosit, un tată de 
familie fericit. Este, aşadar, firesc ca eschimoşii să-şi pună mai 
multe nume, căci beneficiază, în felul acesta, de vibraţiile 
răbdării, curajului şi abilităţii pe care le adaugă numelui lor, 
după ce le-au ales dintre cele ale strămoşilor lor care reprezintă, 
în opinia lor, maximum de valoare. Acest obicei i-a pus pe 
“colonizatori” în faţa unei probleme insolubile când au vrut să 
stabilească starea civilă a eschimoşilor şi a familiilor lor. Cu atât 
mai mult, cu cât noţiunea de sex este departe de a fi determinată 
cu stricteţe în Arctica. Eschimosul stabileşte subtile distincţii 
care merg de la bărbatul-femeie la femeia-femeie, trecând pe la 
femeia-bărbat şi la bărbatul-bărbat (aceasta ne aminteşte de 
complexitatea arhetipurilor animus şi anima ale lui Cari Gustav 
Jung). 

în privinţa sufletului vieţii acesta este veşnic. Se 
încarnează şi se va reîncarna până în ziua în care zeii o să-l 
cheme la ei. Dacă se îndepărtează prea mult de trupul pe care-1 
însufleţeşte, boala îşi face apariţia iar moartea acţionează din 

plin. Din când în când, acest suflet este în stare să-şi părăsească 
membrana carnală. La fiinţa umană, această separare se 
realizează în parte când doarme sau atunci când coma îl lipseşte 
de o parte din conştiinţă, sufletul părăsindu-1 ca să se aventureze 
în zona în care va ajunge în curând. însă această disociere, la 
şamanul eschimos ca şi la şamanul siberian se face voit când 
acesta se află în extaz. 

14.4. Trăirea unei experienţe şamanice de către un 
european 

Francezul Mario Mercier (1993, p. 121-139) arată că 
expunându-se experienţelor şamanice, şi-a putut da seama de 
fiecare dată, de greutăţile de care se loveşte “cel care întreprinde 
o misiune pe Celălalt Tărâm”. Acolo întâlneşte o sumedenie de 
pericole şi capcane puse de Entităţile ostile sau răufăcătoare. 
Trebuie cu orice preţ să scapi de aceste Entităţi, nu numai ca să- 
ţi atingi scopul propus, ci şi ca să-ţi păstrezi integritatea fizică şi 
psihică. 

Mercier a realizat mai multe experienţe. Dintre toate 
relatează numai una, înfăptuită într-o vară. A ales-o pe aceasta 
pentru că, după cum i s-a întâmplat frecvent în astfel de “ieşiri” 
astrale, s-a exprimat cu voce tare tot timpul. “Impresiile sale de 
călătorie” fiind înregistrate pe bandă magnetică, el poate să 
descrie totul cu fidelitate. 

S-a hotărât ca “şedinţa” să se desfăşoare la o stână de 
munte din Provence. Mercier a sosit acolo odată cu căderea 
nopţii, a beneficiat din plin de influenţa lunii şi şi-a ales 
sâmbăta, deoarece această zi este favorabilă coborârii. El a fost 
însoţit de prieteni care erau, cei mai mulţi dintre ei, în afară de 
orice disciplină şamanică. 

“în seara aceea, am acţionat pentru cineva din 
cunoştinţele mele, al cărui suflet ameninţă să părăsească trupul. 
Trebuie să plec să-i smulg sufletul - măcar să încerc - de la 
Demonul sau grupul de Demoni care îl ţin prizonier. Trebuie, 
deci, să cobor în zonele infernale” (M. Mercier, 1993, p. 122). 
Nu era pentru prima dată când el se lansa într-o călătorie care-1 
va duce “dincolo”. Cu puţin timp înainte a şamanizat cu Lumea 
din Cer, iar traversarea anumitor dimensiuni cosmice i-a dat 
posibilitatea de a înmagazina energii puternice care îi vor fi de 
folos în timpul acestei şedinţe. Călătoriile şamanice - după 
destăinuirile lui M. Mercier (idem) - fie spre “Lumea din 
Adânc”, spre “cea din Mijloc” sau “cea din înalt” cer o 
cheltuială enormă de influx psihic şi nervos. Este necesară o 
pregătire îndelungată şi metodică înainte de a întreprinde 
“călătoria”. 

După ce a încheiat pregătirile, Mercier începe 
”Kamlenia” (ceremonia şamanică) cu ajutorul unei tobe 
consacrate, construită din mesteacăn. Aşezaţi în colţul stânii, 
viitorii participanţi la experienţă se grăbesc să-i dea 
“protagonistului” maximum de “sarcină vibratorie”. Ei încep să 
psalmodieze invocaţiile rituale. Mercier se află în mijlocul 
încăperii, chiar la intersecţia curenţilor lor vibratorii. El aşteaptă 
puţin, se concentrează, rosteşte incantaţii învăţate de la şamani. 

“încep să bat iarăşi din tobă, făcând apel la stăpânul 
Tobei, îmi ofer cântecul incantatoriu. Acest cânt este reluat de 
asistenţă care îmi comunică în felul acesta o parte din tensiunea 
ei interioară. încep apoi să mă rotesc în sensul Soarelui, bătând 
mereu din tobă. Invoc Spiritul Locului, căruia i-am consacrat 
rituri. Spiritul Strămoşului şi, în sfârşit. Spiritul Negai al 
Adâncimilor. 

Tensiunea urcă în jurul meu. Noaptea se însufleţeşte, 
colcăie de lumină. Vocile însoţitorilor sunt pline de o energie 

exaltantă. Bat cu frenezie din tobă ca să chem Spiritele. Mă 
învârt în jurul meu din ce în ce mai repede, dar plecarea este 
totuşi dificilă. 

Chem de mai multe ori, şi cu diferite modulaţii. Spiritul 
Capului meu. Pun accent pe ruptura cu realitatea 
convenţională (subl. a.). Ceva mişcă în mine. Dansez, lovesc în 
tobă păstrând un ritm constant. Deodată, mă simt mai uşor, ca 
eliberat de o parte din greutatea mea. Tâmplele mi se dilată. 
Capul mi se pare că a devenit un obiect fragil, foarte maleabil. 
Am impresia că se alungeşte în spate şi se îngustează în părţi. 

Acţionez pe paliere succesive, căci o coborâre sau o 
urcare prea bruscă riscă să mă zdrobească... De altfel, am 
senzaţia că sunt un avion în plin zbor. 

Chem iarăşi Spiritul Capului meu. De data aceasta, o 
forţă îngheţată pătrunde în mine prin cerebel şi iradiază de-a 
lungul coloanei mele vertebrale. O densitate extraordinară, 
urmată de o destindere brutală. Am convingerea că pot să-mi iau 
zborul. Mă clatin, mă împiedic, mă împleticesc, cad, mă ridic”. 
(M. Mercier 1993, p. 122-123). 

Mai departe, M. Mercier (1933, p. 123) reuşeşte să-şi 
păstreze atât luciditatea câtă să-i îngăduie să înregistreze şi să 
descrie cât de cât coerent stările şi trăirile sale: “în clipa de faţă, 
nu mai sunt eu cel care dansează, loveşte în tobă şi rosteşte 
invocările. Altcineva este în locul meu, care a intrat în trupul 
meu şi-mi dictează gesturile. Totuşi, nu mă simt întru totul 
exclus din mine. Mă simt alături de mine, apoi în spatele meu în 
faţa mea şi de fiecare parte a mea. Este ciudată această stare de 
dublă locuire care nu-mi alterează luciditatea pe care mă silesc 
s-o păstrez de-a lungul unei experienţe în timpul căreia trebuie 
să-mi păstrez stăpânirea de sine.” 

Apoi Mercier face descrieri amănunţite, impregnate 
adesea cu metafore, unele dintre ele revelatorii: descrierile se 

referă la “tărâmurile” pe care le parcurge, la tenebrele şi forţele 
cu care se luptă şi la propriile sale stări sufleteşti (la angoasele, 
mirările, groaza, sila, bucuria extatică) pe care le trăieşte. El 
apelează, rând pe rând, la diverse tipuri de spirite cărora le cere 
protecţie: Spiritului Capului, Spiritul Şarpelui, Spiritul Ursului, 
Spiritul Lupului, Spiritul Cocoşului, Spiritul Pădurii de Brazi, 
Spiritul Adâncimilor, Spiritul Năpârcei, Spiritul-Călăuză, 
Spiritul Vântului, Spiritul Apelor Vii etc. 

Devenind spectator al propriei sale persoane el îi vede 
şi pe ceilalţi din jur: “Deocamdată sunt înlăuntrul trupului unuia 
dintre ei şi prin privirea lui mă văd cum acţionez. Simt şi 
instabilitatea mentalului său. Mă trezesc, de asemenea, în 
diferite locuri unde m-am oprit în vara aceasta: în apropierea 
unui izvor, a unui râu, a unui loc sacru, a unui munte etc. Fiecare 
din aceste locuri îmi comunică ceva din puterea lui. Mă întorc la 
stână şi mă văd în faţa mea. Deodată mă izbesc de o forţă care 
acţionează ca o barieră magnetică şi mă împinge cu violenţă în 
faţă. Reintru în trupul meu sau, mai bine spus, mă “reîncarnez” 
în forma mea psihică. Văd cum forme nebuloase se ridică încet 
la câţiva centimetri de pământ” (M. Mercier, 1993, p. 124). 

Este descrisă amănunţit călătoria în fundul abisului 
călăuzit şi protejat de Spiritul Adâncimilor: “Coboram întruna. 
Pereţii abisului sunt străpunşi de alveole locuite de prezenţe care 
se manifestă la trecerea mea prin urlete de uragan. A sosit clipa 
să-i înfrunt pe Demonii Abisurilor. Le simt antenele şi ghearele 
în părul meu. Implor îndurare Spiritului Adâncurilor, coborârea 
mea continuă, dar forma neagră care mă conduce dispare. Mă 
încearcă o frică înspăimântătoare. Am ajuns în fundul abisului, 
lungit pe malul unei fisuri întinse, cu faţa la pământ. Prin vârful 
craniului, îl văd în faţa mea, ameninţător, pe Gardianul Locului. 
Vederea lui trezeşte în mine durere neclară care mă străbate 
înfiorător” (M. Mercier, 1993, p. 129). 

Apoi Mercier ne explică primejdia înfruntării în faţă a 
Spiritelor şi încercările sale de a scăpa de influenţa Gardianului 
plasându-se “sub un alt unghi”. Bătând din picior, reuşeşte să se 
strecoare în afara câmpului său de magnetizare. El ne face, în 
continuare, interesante destăinuiri: “Plasat în curentul vibrator al 
Entităţii, încep să-i vorbesc pe un ton care va degenera în curând 
în ceartă - dacă mă iau după înregistrările magnetice culese în 
timpul călătoriei. Apoi îi ofer, într-o cupă invizibilă, efluviile 
mele emoţionale întrucât ştiu că doreşte această “substanţă 
vibratoare”, luată din mine, care conţine o mare parte din 
căldura mea. la cupa şi-i soarbe conţinutul, adică energia mea, 
care-1 face să fie cuprins de cea mai bună dispoziţie faţă de 
mine. Dar nu va dura mult. Curând îmi va cere din acest 
“alcool” extras din simţurile mele, până la epuizarea mea 
completă. Bătând iarăşi cu piciorul în pământ, îl chem pe 
Qulu - Toion şi-mi înconjor adversarul. Străbat parţial efluviile 
sale vibratorii care mă îngheaţă. Recurg la un descântec. Mai 
multe viziuni mi se arată în acelaşi timp. Este foarte dureros 
pentru spiritul meu care se dilată şi ameninţă să se împrăştie” 
(M. Mercier, 1993, p. 130-131). 

Un vânt rece, încărcat de Spirite rele, îl învăluie. Unele 
din aceste Spirite se lipesc de pieptul său, de spatele său, de 
toate părţile trupului cu scopul de a-i absorbi energiile. După 
cum relevă Mercier, reuşeşte să îndepărteze aceste “Spirite rele” 
accentuându-şi lumina interioară, acea «lumină imaterială care 
atrage forţele benefice»: ‘Trebuie să acţionez asupra structurii 
mele mentale şi s-o fac flexibilă, ca să regăsesc puterea simţului 
vizual. Corpul şi spiritul trebuie să-şi mobilizeze toate antenele 
suprasenzitive ca să capteze oglinda intensă în care se scaldă 
universul, să suprime orice graniţă care separă această realitate 
dată de realitatea magică, pentru a deschide aşa-numitele «Porţi 
ale distanţei»”(M. Mercier, 1993, p. 133). 

Dintre relatările lui introspective mai accentuat 
psihologice mai redăm: 

“Fac apel şi la conştiinţele mele, determinându-le să 
formeze o entitate: conştiinţa exterioară şi cea interioară, 
conştiinţa de trezire, cea onirică, cea războinică, cea a emoţiei, 
a imaginaţiei, a ochiului care vede înăuntru şi în afară. Din 
fiecare din aspectele lor fac tot atâtea faţete protectoare pe care 
le opun agresiunilor influenţelor rătăcitoare” (M. Mercier, 1993, 
p. 134). 

Ambianţa unui câmp plin cu spice de grâu îi deschide 
“şamanului” o stare de supraconştiinţă (“transconştiinţă”, I. 
Mânzat, 1997, p. 222-237): “O forţă deosebit de puternică, 
ţâşnită din pământ intră şi apoi iese din corpul meu într-un nor 
de scântei. Fiecare părticică din spaţiu pare că este reşedinţa 
unui centru vital de unde se răspândeşte o putere incredibilă. 
Simt percepţia simultană a diferitelor lumi care se întretaie, se 
interferează, se adună, se multiplică sau se anulează, totul cu o 
viteză extraordinară. Sunt în jurul meu, hăt departe, undeva la 
capătul lanului de grâu, deasupra capului meu şi sub picioarele 
mele, înlăuntrul oaselor mele, sunt pretutindeni, cu toate că sunt 
eu însumi” (M. Mercier, 1993, p. 136-137). 

Protagonistul reuşeşte să se întoarcă din această 
“călătorie” aventuroasă, plină de riscuri şi neprevăzut intonând 
«cântecul de întoarcere» învăţat de la şamani, făcând apel la 
Spiritele sale protectoare. Decorul se descompune sub ochii săi 
şi îl cuprinde ameţeala căzând într-o mare din care se aud 
bolboroseli. Apoi se trezeşte gâfâind şi tremurând din toate 
mădularele, culcate pe jos, cu faţa la pământ. Şi-a lovit fruntea 
de o piatră. Aude cum i se vorbeşte, vede ce se află împrejur. Ii 
trebuie puţin timp ca să-şi revină. în sfârşit, constată că se află la 
vreo câteva zeci de metri de stână. O ţigară de foi puternică, un 

pahar de rom îl întăresc. Şi una şi cealaltă îl ajută să se 
reintegreze mai bine lumii terestre. 

lată încheierea: “A doua zi dimineaţă, îi fac o vizită 
persoanei pentru care am întreprins şamanizarea. E mai bine şi 
într-o bună dispoziţie. Habar n-având de experienţa mea şi 
neştiind nimic despre dimensiunea în care am plonjat pentru ea, 
îmi declară că în ajun (tocmai la ceasul când am început 
şamanizarea), răul s-a acutizat provocându-i suferinţe 
insuportabile. După aceea s-a produs o uşurare sensibilă şi a 
apucat-o somnul de îndată, căci se simţea obosită. Din clipa 
aceea, vindecarea s-a accelerat, pe când medicina a condamnat-o 
iremediabil. Din noaptea aceea, când m-am luptat cu forţele 
malefice, este sănătoasă tun” (M. Mercier, 1993, p. 139). 



O schiţă de portret psihologic a personalităţii şamanului 


CAPITOLUL XV 

O schiţă de portret psihologic a 
personalităţii şamanului 

Este foarte dificil de conturat un posibil portret 
psihologic al şamanului având în vedere divergenţa opiniilor 
despre şamanism din documente şi studii şi varietatea 
extraordinară a formelor de manifestare a acestuia pe glob. 
Totuşi, există unele trăsături caracteristice comune care reliefate 
ne pot de o oarecare imagine asupra psihismului şi caracterului 
de tip şamanic. 

Pornind de la opinia lui Mircea Eliade că şamanul este, 
înainte de toate, marele maestru al extazului şi că şamanismul 
este, în esenţă, o tehnică arhaică a extazului, menţionăm dintru 
început, că nu putem să abordăm planul personalităţii şamanului 
decât schiţând un proiect prin prisma conceptului de extaz. 
Extazul este o stare psihică a conştiinţei aceluia care este 
copleşit de ceva care-l depăşeşte cu totul şi îl absoarbe*. 
Extazul, dacă este practicat frecvent, conduce la formarea unor 
trăsături ca: imobilitate; depresiune a funcţiilor neurovegetative 
caracterizată prin lipsa senzaţiilor, incapacitatea mişcărilor 


Extaz vine de la grecescul ekstasis, “acţiunea de a ti în atara individualităţii”, “ încântare”. 
Stare elevat mentală, intens şi sublim afectivă, caracterizată prin trăirea beatifică oceanică şi prin 
sentimente paradisiace inexprimabile de bucurie şi fericire 


149 



Ion Mânzat « Psihologia transei şanianice 


voluntare, idei fixe, exaltare imaginativă; stare excesivă de 
însufleţire, admiraţie, adoraţie, veneraţie, ajungând uneori până 
la frenezie (stare de excitare excesivă, pasiune puternică şi 
violentă); frenezia conduce la o comportare intens colorată 
afectiv, întreţinută printr-o nesecată şi debordantă energia 
psiho-nervoasă, scăpând de sub controlul raţiunii, ajungând 
uneori până la stări de delir; delirul produce o transformare a 
activităţii psihice, în special a gândirii care generează idei şi 
imagini aberante, o destmcturare a Eului (delirul este asimilat de 
către Henri Ey cu “halucinaţii noetico - afective”). Pierre Janet 
arată că, sub raport afectiv, extazul este trăit ca “un sentiment de 
fericire, bucurie inexplicabilă care fuzionează cu toate aspiraţiile 
spiritului”. Paul Popescu - Neveanu (1978, p. 259) consideră că 
extazul este o trăire la (imita superioară a valorilor estetice, 
etice, intelectuale, dar are şi o ipostază psihopatologică de tip 
obsesional. Toate aceste simptome şi trăsături sunt specifice 
psihismului şamanului şi au putut fi remarcate în paginile 
anterioare. ' 

întrucât, am ajuns ia obsesie, precizăm că aceasta este 
accentuată în toate formeie de şamanism. Obsesia (lat. obsideo, 
obsesium - a audia, a lua în stăpânire) este imagine, gând sau o 
stare afectivă (la şaman, toate trei, împreună şi deodată) care ia 
în stăpânire conştiinţa în mod perseverent şi foarte intens, 
deseori împotriva voinţei şamanului şi a funcţiilor sale 
intelectuale. în mintea şamanului obsesia persistă parazitar, 
devine chinuitoare şi permanentizându-se exprimă un simptom 
de o c ’ ? ' â (mai ales de psihastenie). După Alfred Adler obsesia 
exprimă iuga de realitate şi transpunerea conflictelor vitale într- 
un plan ireal. Pierre Janet consideră că obsesia “este un gând 
prevalent care se impune atenţiei şi care favorizează un travaliu 
mental prelungit”. 

Extazul mistic ai şamanului este o stare psihică 

dominată de sentimentul pierderii identităţii personale în 
fuziune totală cu natura sau cu Absolutul impersonal. Extazul 
mistic conduce la o stare cognitivă supremă, expresie a 
“cunoaşterii nemijlocite” a realităţilor divine; act de trăire 
supremă a comunicării de iubire cu divinitatea (zei, demoni, 
spirite etc.) Norbert Sillamy (1996, p 123) susţine că extazul 
mistic veritabil se poate asocia cu un nivel moral extrem de 
ridicat şi poate antrena realizarea de fapte măreţe. Acesta este şi 
cazul şamanului la care extazul este confundarea în încântare. 

Starea de extaz este proprie comuniunii sufletului uman 
cu existenţa infinită, cu perfecţiunea divină Esoteriştii (J.M. 
Riviere, 1996) consideră că în această stare, individualitatea 
egoistă, condiţionată şi limitată este înlocuită de “conştiinţa 
cosmică divină”. Toate relatările sfinţilor şi misticilor creştini 
despre “răpirile în duhul Sfânt” sunt forme de extaz. Kabaliştii 
intrau uneori în transă şi comunicau cu Dumnezeu prin 
intermediul Arhanghelilor în stare de extaz. 

Termenul yoghin echivalent este samadhi, încununarea 
etapei de meditaţie (dhyana). Toate aceste modalităţi spirituale 
pregătesc extazul prin intermediul meditaţiei tăcute şi a 
contemplaţiei, dar există şi alte metode, cum ar fi cele revelate 
de sufism, ai cărui adepţi utilizează anumite melodii inspirate şi 
dansuri spirituale pentru atingerea stării de extaz. Sufiţii 
mărturisesc că în timpul experimentării extazului orice diferenţă 
dintre creştini, evrei, mahomedani sau oameni de altă religie 
dispare. Senzaţiile asociate stării de extaz sunt sentimente 
neobişnuite de înălţare, senzaţia de diminuare a greutăţii 
(însoţită uneori chiar de apariţia levitaţiei) sau viziunea unei 
lumini extraordinar de intense. 

Starea de iluminare de la nivel mental este deseori 
însoţită de senzaţia de atemporalitate şi printr-un intens, profund 
şi inefabil sentiment de calm şi pace benefică. Misticii creştini 

cred că în starea de extaz spiritul omenesc intră în contact cu o 
forţă divină enigmatică de dincolo de el şi fuzionează într-un 
domeniu transpersonal. Ei consideră extazul ca fiind experienţa 
directă a prezenţei lui Dumnezeu caracterizată prin misterioasa 
“unire mistică şi spirituală cu Dumnezeu. în timpul acestei stări 
de transă spirituală, trupul poate rămâne temporar inert, părând a 
fi ca şi mort. Yoghinul sau misticul trăieşte atunci stări 
dumnezeieşti care ţin de sfera universului. în scrierile secrete ale 
ocultismului occidental, această stare se mai numeşte “mors 
osculi” sau moarte prin sărut. Această stare de “moarte” 
temporară poate uneori să se permanentizeze dacă persoana 
respectivă doreşte ferm aceasta. Kabaliştii afirmă că principalii 
patriarhi ai Vechiului Testament au murit în acest chip şi că 
aceasta ar fi fost şi ultima dorinţă exprimată de regele Solomon 
în “Cântarea Cântărilor”. 

Tehnica terapeutică a lui Franz Anton Mesmer (.1734- 
1815) era derivată din practica şamanilor care, tratând pacienţii, 
se străduiau să-i aducă în transă cu scopul de a zgâlţâi spiritele 
presupuse a-i teroriza (Brian Inglis, 1993, p. 324-326). 
Magnetismul animal, o forţă biomagnetică sosind din spaţiu - 
după cum susţinea Mesmer - putea fi canalizat prin pacienţi cu 
ajutorul “paselor” magice, dându-le simptomele isteriei, cum ar 
fi convulsiile, şi vindecându-le afecţiunile. 

Urmaşii lui Mesmer au constatat că aceste convulsii erau 
superflue: efectele benefice puteau fi obţinute prin simpla 
sugestie după ce pacientul era cufundat în transă mesmerică, 
devenind un gen de “somnambul” (engl. “sleep-walker”). într- 
o asemenea condiţie, au observat ei, unii pacienţi manifestau 
“înalte fenomene”: clarviziune, “clarviziune călătoare” şi 
“comunitate de senzaţii”, sau “exteriorizare a sensibilităţii”, 
capacitatea de a simţi “gustul” şi “mirosul” a ceea ce 
mesmeristul, în altă cameră, gustă sau miroase. Transele 

induse au început să fie recunoscute de către scientiştii ortodocşi 
doar după 1840 când practicianul scoţian James Braid, în 
lucrarea “Neurypnology” (Londra, 1843) a oferit o explicaţie pe 
care o puteau accepta fără a se simţi ademeniţi spre ocultism: 
transa mesmerică era produsul unui raport biofiziologic între 
mesmerist şi pacient şi nu un efect al magnetismului animal. 

O viziune ştiinţifică modernă asupra extazului aduce 
psihologia umanistă americană care, prin cercetările lui 
Abraham Maslow (1962, p. 9-18), identifică starea de extaz cu 
aşa numitele “experienţe de vârf’ (engl. “peak experiences”): 
subiecţii trăiesc experienţe ale transcenderii şi cosmizării. Sine¬ 
lui care “se dizolvă într-un orizont al unor înalte valori ca 
frumuseţe, armonie şi dragoste”. “Declanşatorii” sau 
“catalizatorii” care pot trezi sau induce în psihismul uman 
sentimentul extatic include, printre altele, experienţa sublimului, 
contemplarea unor minunate peisaje sau ambianţe naturale, 
iubirea copleşitoare, erotismul cu continenţă, rafinat şi foarte 
intens, intuiţia creatoare, experienţe transpersonale etc. 

Această semnificaţie extinsă a extazului arată că el nu 
poate fi întotdeauna echivalent cu starea de iluminare 
spirituală deşi de multe ori ele pot coincide. Uneori, iluminarea 
poate decurge dintr-o experienţă non-extatică, de exemplu starea 
iluminatorie care survine în faţa morţii sau în cazul unei dureri 
violente. Deoarece starea yoghină de transcendere a conştiinţei 
individuale limitate implică mai curând o interiorizare, Mircea 
Eliade (1993) a propus echivalarea termenului yoghin samadhi 
cu acela de enstază, cuvânt care de fapt semnifică “a sta 
înăuntru”, înţelegând prin aceasta menţinerea neîntreruptă a 
conştiinţei yoghinului în Şinele său esenţial suprem, atman. 

Eliberarea în psihologia orientală semnifică tocmai 
depăşirea procesului de individuare (C.G. Jung) sau de sineizare 

(S. Kierkegaard), a descoperirii Sinelui - care este sinteza 
ultimă, spiritul - şi de di soluţie a Sinelui, adică de contopire cu 
infinitul. Aceasta este, în fond, cosmizarea. Dar, această 
desineizare, adică dizolvarea a Sinelui în Cosmos se realizează 
doar în stările de extaz şi apoi individul se întoarce la Sine, 
îmbogăţit desigur, pentru că altfel îşi pierde definitiv şi total 
propria identitate şi conştiinţa de sine. După cosmizare individul 
trebuie să redevină la starea de conştientizare a propriei sale 
identităţi. In caz contrar individul riscă să-şi piardă calitatea de 
persoană normală, sănătoasă mintal. 

Discutând despre un vis cu caracter mistic Cari Gustav 
Jung (1997, p. 44) analizează fenomenul extatic al vocii, 
frecvent întâlnit în extazul şamanului. “Vocea” dă întotdeauna o 
explicaţie autoritară sau o poruncă. Ceea ce spune vocea are atât 
de mult caracterul unui adevăr incontestabil încât cu greu ar 
putea fi considerat altfel decât concluzia pertinentă a unei lungi 
deliberări inconştiente. Frecvent, vocea provine de la un 
personaj autoritar (maestru spiritual, sau un spirit, un demon 
etc.) Jung, pornind de aici, admite faptul că “inconştientul este 
capabil, în unele momente, să manifeste o inteligenţă şi o 
fidelitate, care depăşesc posibilităţile de moment ale 
introspecţiei conştiente” (ibid., p. 45). 

Aşa cum în mintea introdusă în extaz a şamanului 
sălăşluiesc tot felul de spirite, Jung (ibid., p. 272-273) se referă 
la “Spiritul Adevărului” care locuieşte în mintea oamenilor 
creştini şi acţionează în ea, ca să le amintească învăţătura lui 
Hristos şi să-i conducă spre claritate. Un bun exemplu pentru 
această activitate a Spiritului Sfânt este Sf. Pavel, care nu l-a 
cunoscut pe Hristos şi nu a primit Evanghelia sa de ia Apostoli, 
ci prin revelaţie. El face parte dintre cei al căror inconştient era 
neliniştit şi provoca extaze revelatoare. Viaţa Spiritului Sfânt 
se arată tocmai prin faptul că este activ şi că are efecte care nu 

confirmă doar existentul, ci conduc dincolo de el. 

Jacques Poştei (medic şef la Spitalul St. Anne, profesor 
asociat de psihologie clinică de la Universitatea Paris VII) 
defineşte transa - în “Grand Dictionnaire de la Psychologie”, 
Larousse, 1991 -într-un mod care aminteşte de transa şamanică: 
“Stare modificată de conştiinţă, caracterizată printr-o reducere a 
sensibilităţii la stimuli, o alterare sau chiar o pierdere trecătoare 
a contactului cu mediul extern, înlocuirea cu comportamente 
automatizate a activităţii voluntare şi o frecventă exaltare şi 
euforie, dându-i subiectului impresia că este transportat în afara 
lui şi a lumii reale”. J. Poştei (1991, p. 798-799), în continuare, 
arată că transa a fost descrisă in vechime ca o manifestare 
colectivă în cursul anumitor ceremonii religioase (ectazie); 
această stare apare deseori în isterie şi hipnoză. Transa este 
prezentă şi în somnambulismu! provocat (remarcat de A.M.J. 
Chastenet de Puysegur şi de A. Mesmer în cursul «crizei 
magnetice»). 

G. Lapassade (1991, p. 799) distinge cinci tipuri 
principale de transă: 

1. transă neotenică care se poate produce la sugari în 
momente de mare suferinţă (G. Boyesen); 

2. transă exomatică sau “experienţa în afara corpului”, 
(engl. “Out of the Body - Experience”) în care o persoană pare 
să perceapă lumea de pe o poziţie situată în afara corpului său 
fizic (S. Blackmore); aceasta este starea în care intră şamanii 
care vor deveni maeştri în “tehnicile arhaice ale extazului” (M. 
Eliade); 

3. transa onirică sau visul lucid (F. van Eeden), stare în 
care corpurile din vis devin “corpuri astrale”; 

4. transa orgasmică - acea stare hipnotică şi de delir; 
este ceea ce căuta Wilhelm Reich în psihoterapiile 
«bioenergetice»; 

5. stările de moarte iminentă. Se spune că deja în Evul 
Mediu se apela la transă în trecerea de la viaţă la moarte. R. 
Moody a studiat aceste stări la accidentaţi înainte de a cunoaşte 
proba unei morţi iminente. El se referă la experienţa de izolare şi 
singurătate prelungită la exploratorii solitari sau la naufragiaţi 
care au supravieţuit mult timp singuri. 

Dar, de cele mai multe ori, aceste stări sunt induse direct 
prin sugestii hipnotice, consumul de droguri sau prin tehnicile 
yoga sau meditaţia zen. Observăm că toate aceste stări (în afară 
de prima) sunt prezente în transa şamanică. 

Reprezentarea dramatică a unei călătorii la ceruri sau 
în lumea de jos (localizată la inuiţi, pe frindul mării) este o 
componentă a ritualului de vindecare practicat de şamani. Ca 
specialist în spirite - după expresia lui I.P. Culianu (1994, p. 
70-71) - se presupune că şamanul ştie cum arată sufletul. 
Sufletul liber este adesea asociat cu umbra, fiind lipsit de 
strălucire şi cenuşiu, dar poate fi şi colorat. La populaţia paiute 
din sud-estul Nevadei şi la multe alte populaţii indigene din 
America de Nord, sufletul este roşu sau are culoarea şi 
strălucirea focului sau a luminii. Câteodată el părăseşte corpul în 
formă de fulger, scânteie, flacără sau sferă de foc. în general, 
sufletul este o fiinţă miniaturală, de formă umană (de exemplu, 
un pitic roşu, ca în filmul “Twin Peaks”) sau de forma unei 
creaturi înaripate: pasăre, muscă sau fluture. Sufletul liber poate 
să se transforme, de asemenea, şi în alte animale: un şoarece, o 
reptilă, o molie, un vierme sau o lăcustă; el mai poate arăta ca un 
obiect, de regulă rotund: o sferă din fulgi de vultur, un bob de 
grindină sau un os. 

La ugrici, extazul şamanic este mai puţin o transă şi mai 
mult “o stare de inspiraţie”; şamanul “vede” şi “aude” spiritele; 
nu mai este el însuşi, deoarece călătoreşte în extaz prin ţinuturi 

îndepărtate, dar nu este inconştient. Este un vizionar şi un 
inspirat. Experienţa fundamentală este totuşi experienţa extati¬ 
că iar principalul mijloc de a o dobândi rămâne, ca în atâtea alte 
regiuni muzica magico-religioasă. Intoxicaţia cu ciuperci 
înlesneşte şi ea contactul cu spiritele, deşi într-un fel pasiv şi 
brutal. 

Iniţierea în tehnica arhaică a extazului exprimă dorinţa 
fermă a şamanului de a se desprinde de condiţiile precare şi de 
limitele lumii empirice, de a depăşi condiţia lucidităţii. De 
asemenea, ea demonstrează apetenţa şi chiar voluptatea pentru 
vis, fantasme, evadare din real. Imaginaţia şamanului este mai 
mult decât creatoare, în sensul curent al termenului psihologic, 
este o imaginaţie fantasmatică. Şamanul are credinţa 
nestrămutată în vis şi fantastic ca un plan existenţial superior 
realului perceput şi raţionalizat. 

Vindecarea este realizată de şaman în timp ce comunică 
direct cu Zeul ceresc şi datorită acestei comunicări. în timpul 
şedinţei halak-ul (triburilor negrito pahang) foloseşte şi pietre 
magice desprinse din tronul Fiinţei supreme sau din bolta 
cerească. Aşadar, elementul esenţial al vindecării este experienţa 
religioasă a şamanului: el se simte direct legat de Cer sau de 
Fiinţele cereşti. “Puterea lui vine din faptul că ţine între degete 
un obiect căzut de sus: un fir, o sfoară subţire sau o piatră 
desprinsă din bolta cerească”. (M. Eliade, 1995, p. 160). 

în cele mai multe şamanisme alegerea divină se 
manifestă printr-un vis în care se vede coborând din Cer un fir 
care se opreşte pe capul şamanului. Coborârea firului are 
caracterul unei fatalităţi: este ca şi cum destinul individului ar fi 
fost dezvăluit brusc. Persoana aleasă simte că şi-a pierdut 
libertatea personală: ea se simte prizonieră, “legată” prin voinţa 
altcuiva, “înlănţuită”. Firul coborât de sus anunţă că “vocaţia” 
şamanului a fost hotărâtă de zei. 

La tribul cahuilla din California de Sud (deşertul 
american Cahuilla), şamanii primesc puterea de la Mukat, 
Creatorul lumii, dar această putere este transmisă prin 
intermediul spiritelor ocrotitoare (bufniţa, vulpea, coiotul, ursul 
etc.) care se poartă ca soli ai Fiinţei Supreme pe lângă şamani. 
Transmiterea puterii are loc în vis şi implică un scenariu 
iniţiatic. Şamanul tribului yuma asistă în vis la începuturile 
lumii şi retrăieşte timpurile mitice (A.L. Kroeber, 1925, p. 754- 
775). La populaţiile manicopa visele iniţiatice urmează o 
schemă tradiţională: un spirit ia sufletul viitorului şaman şi îl 
poartă din munte în munte, revelându-i la fiecare popas cântece 
şi leacuri ale bolilor. La triburile walapai călătoria sub 
călăuzirea spiritelor este o caracteristică esenţială a viselor 
şamanice (L. Spier, 1933, p. 247-250). 

După cum s-a putut remarca din paginile anterioare, 
instruirea şamanilor se face deseori în timpului visului. In vis - 
observă M. Eliade (1997, p. 109-110) - omul se întâlneşte cu 
sacrul prin excelenţă şi se restabilesc legăturile directe cu zeii, 
spiritele şi sufletele strămoşilor. Tot în vis se aboleşte timpul 
istoric şi se regăseşte timpul mitic, fapt care permite viitorului 
şaman să asiste la începuturile lumii şi, astfel, să devină 
contemporan cu cosmogonia şi cu revelaţiile mitice primordiale. 
Uneori visele iniţiatice sunt involuntare şi încep încă din 
copilărie, ca în cazul triburilor din Podişul Marelui Bazin. Visele 
sunt stereotipe: sunt “văzuţi” strămoşi sau spirite sau li se aud 
vocile (cântece şi învăţături şamanice). Tot în vis se primesc 
rânduielile iniţiatice (dietă, tabuuri etc.) şi se învaţă care sunt 
obiectele de care şamanul va avea nevoie ca să se vindece. 
Consacrarea este primită după ce şamanul a văzut sau auzit 
spirite în vis. 

M. Eliade (1997, p. 114) ne aminteşte şi visele 
premonitorii ale viitorilor şamani, vise care se pot transforma 

în boli mortale dacă nu sunt corect interpretate şi dacă şamanul 
nu li se supune cu pietate. Un şaman bătrân este chemat să le 
desluşească: el porunceşte bolnavului să se supună îndemnurilor 
spiritelor care au provocat visele. 

Şamanismul se întâlneşte cu fenomenul yoga în ceea ce 
priveşte efortul lor de “a ieşi din Timp” şi de a aboli istoria. La 
fel ca şi şamanul, yoghinul se străduieşte să abolească timpul 
istoric şi să regăsească o soluţie care este ne-condiţionată şi cu 
neputinţă de imaginat. Dar în timp ce şamanul nu este capabil 
să obţină această spontaneitate decât prin mijlocirea extazului 
(când poate “zbura”) şi doar pe durata acestuia, adevăratul 
yoghin care a obţinut samăghi devenind un jwan-mukta 
(“eliberatul în viaţă”) se bucură neîntrerupt de această situaţie 
ne-condiţionată care a reuşit să abolească definitiv Timpul şi 
Istoria (M. Eliade, 1993, p. 287). 

Visul şamanic dovedeşte setea de transcendere care se 
formează şi se dezvoltă ca o trăsătură de personalitate. Este 
dorinţa arzătoare de depăşire a condiţiei existenţiale profane şi 
de penetrare a celor mai încriptate mistere. Pentru şaman este 
mai accentuată decât pentru ceilalţi oameni o caracteristică 
deosebită a experienţei sale: “existenţa pentru mister şi pentru 
revelare” (Lucian Blaga). 

Mulţi cercetători au pus în evidenţă inteligenţa şamani- 
că capabilă să scoată vălul de pe mistere. Prin însuşi 
preliminările necesare viitoarei sale activităţi şamanice, neofitul 
năzuieşte să-şi desăvârşească însuşirile intelectuale (K.F. 
Karjalainen, 1927, voi. III, p. 247-248). După Kai Donner 
(1946, p. 223), “se poate susţine că la samoiezi, la ostiaci şi la 
alte triburi, şamanul este îndeobşte un ins sănătos şi că, adesea, 
sub raport intelectual, depăşeşte media”. Alte cercetări au relevat 
că şamanii taulipang sunt inteligenţi, câteodată şireţi, având o 
mare tărie de caracter, căci, atât în formarea cât şi în 

exercitarea măiestriei şamanice ei dau dovadă de energie şi 
stăpânire de sine. Efortul mental al şamanului profet al 
populaţiei dayak este foarte mare şi demonstrează o inteligenţă 
peste medie. 

Simbolismul zborului magic dezvăluie existenţa în 
mentalul şamanului a ideilor de libertate, transcendere şi spirit. 
Experienţa levitaţiei este specifică şamanismului siberian, dar 
ea se întâlneşte şi în alte regiuni putând fi socotită o trăsătură 
caracteristică a şamanismului în general. Ascensiunea la Cer şi 
zborul magic sunt încărcate de un simbolism foarte complex 
referitor mai ales la sufletul şi la inteligenţa omenească. 
“Zborul” traduce uneori înţelegerea, comprehensiunea secretelor 
sau a adevărurilor metafizice. Inteligenţa (manas) este “cea mai 
rapidă dintre păsări” afirmă Rig Veda (VI, 9, 5). “Cel care 
înţelege are aripi”. La numeroase popoare sufletul este conceput 
sub forma unei păsări. “Zborul magic” capătă valoarea unei 
“ieşiri din trup”, adică traduce în mod plastic extazul, eliberarea 
sufletului Dar în timp ce majoritatea oamenilor se transformă 
în păsări doar în clipa morţii, atunci când îşi abandonează corpul 
şi îşi iau zborul în văzduh, şamanii realizează aici şi când îşi 
impun “ieşirea din trup”. Acest mit al sufletului-pasăre conţine 
în germene - după M. Eliade (1993, p. 280) - o întreagă 
metafizică a autonomiei şi libertăţii spirituale. Prin natura sa 
spiritul este: etern, pur, iluminat şi liber, 

O trăsătură distinctivă a personalităţii şamanului este, 
fără nici o îndoială, misticismul său accentuat: el crede fără 
rezerve în spirite, în puteri supranaturale. Experienţa religioasă, 
trăirea sa mistică care îi mistuie ca o flacără, este totală, ne¬ 
condiţionată şi necenzurată raţional. Şamanul ungur (tâltos) 
“putea sări într-un copac şi se putea aşeza pe o crenguţă atât de 
subţire încât n-ar fi putut ţine o pasăre” (Geza Roheim, 1951, 
p. 131-169). Vindecătorii australieni dispun de o frânghie 

magică cu ajutorul căreia pretind că pot urca la Cer. Cercetările 
profesorului A.P. Elkin (1946, p. 64-65) au adus precizări 
senzaţionale asupra acestei frânghii magice. Iată descrierea lui 
Elkin: ‘‘în timpul iniţierii vindecătorilor, în Sud-Estul Australiei, 
se provoacă apariţia unei frânghii în trupul vindecătorului cu 
ajutorul cântecelor. Această frânghie îi dă posibilitatea de a 
săvârşi fapte miraculoase: de exemplu, vindecătorul poate emite 
lumină în pântecul său, ca şi cum în el ar fi un fir electric. ... în 
timpul demonstraţiilor iniţiatice, când ceremonia este în toi, 
magicianul se întinde pe spate sub un copac, face să se ridice 
frânghia ce-i iese din trup şi se caţără pe ea până la un cuib aflat 
în vârful copacului; apoi se deplasează pe alţi copaci, iar la 
apusul soarelui coboară de-a lungul trunchiului. Numai bărbaţii 
pot vedea această faptă extra-ordinară, care este precedată şi 
urmată de învârtirea în cerc (bull - roarer) şi de alte manifestări 
ale excitaţiei emoţionale... Joe Dagan, un vrăjitor wongaibon, 
culcat pe spate la piciorul unui copac, şi-a ridicat vertical 
frânghia şi a urcat apoi el însuşi, cu capul pe spate, cu corpul 
liber de orice legătură, cu picioarele depărtate şi cu braţele lipite 
de trup. Ajuns în vârf, la patruzeci de picioare, a făcut semne cu 
braţele către cei de jos, apoi a coborât în acelaşi fel şi, pe când 
stătea liniştit pe spate, frânghia a reintrat în corpul său”. Prof. 
A.P. Elkin crede că explicaţia acestei experienţe magice trebuie 
căutată în dinamismul sugestiei colective (apud M. Eliade, 
1995, p. 177). 

Din vocaţia mistică a şamanului (cf. Mircea Eliade, 
1995, p. 119) se pot deduce o serie de trăsături de personalitate. 
Astfel, la siberieni tânărul chemat să devină şaman atrage atenţia 
printr-un comportament ciudat: el caută singurătatea, devine 
visător, îi palce să hoinărească prin pădure sau locuri pustii, 
are viziuni şi cântă în somn. Uneori această perioadă de 
incubare se caracterizează prin simptome grave: la iakuţi, 


161 





Ion Mânzat« Psihologia transei şamanice 


tânărul are accese de furie îşi pierde des cunoştinţa, se refugiază 
în pădure, se hrăneşte cu coajă de arbori, se aruncă în apă şi în 
foc, se taie cu cuţite. Viitorii şamani tunguşi traversează, odată 
cu apropierea de maturitate, o criză isterică sau isteroidă, dar 
uneori vocaţia lor se manifestă de timpuriu: băiatul fuge în 
munţi şi rămâne acolo şapte zile sau mai mult, hrănindu-se cu 
animale pe care le sfâşie cu dinţii. Se întoarce în sat murdar, 
pătat de sânge, cu hainele rupte şi părul răvăşit şi numai după 
ce au trecut cel puţin zece zile începe să îngaime cuvinte 
incoerente. 

Chiar şi în cazul şamanismului ereditar, alegerea 
viitorului şaman este precedată de o schimbare de 
comportament. Sufletele strămoşilor şamani aleg un tânăr din 
familia căruia i-au aparţinut; acesta devine absent şi visător, se 
bucură de singurătate, are viziuni profetice, in aceste perioade 
şamanii Buriat cred că sufletul tânărului este purtat de spirite: 
primit în palatul zeilor, el este instruit de strămoşii-şamani în 
privinţa secretelor profesiunii, a formelor şi numelor zeilor, a 
cultului şi numelui spiritelor. Numai după această primă iniţiere 
sufletul se reintegrează în corp şi îl poate din nou controla. 

Rolul trăznetului în desemnarea viitorului şaman este 
important: el arată originea celestă a puterilor şamanice. în cazul 
şamanismului ereditar, sufletele şamanilor-strămoşi aleg din 
familie un anumit tânăr; acesta devine absent şi visător, preferă 
singurătatea, are diferite viziuni şi crize ocazionale de 
obnubilare a conştiinţei. în timpul acestor secunde, sufletul, cred 
buriaţii, este răpit de spirite şi dus la apus, dacă este sortit să 
devină şaman alb, şi la răsărit, dacă trebuie să ajungă şaman 
negru. Primit în palatele zeilor, sufletul neofitului este instruit de 
strămoşii-şamani în tainele şamanismului, învaţă forma şi 
numele zeilor, cultul şi numele spiritelor etc. Sufletul reintră în 
corp abia după ce a avut loc această primă iniţiere. 

Pe toate treptele dezvoltării sale, în sufletul discipolului 
trebuie să predomine o anumită dispoziţie, care constă nu în a 
căuta mereu răspuns al diverse întrebări dificile, ci mai degrabă 
în a afla cum poate dezvolta în sufletul său o anumită 
facultate sau alta. Discipolii vor trebui să cultive întotdeauna 
această dispoziţie în sufletul lor şi vor ajunge astfel să depună 
eforturi deosebite pentru a deveni tot mai maturi şi pentru a 
renunţa la dorinţa de a obţine răspunsuri imediate. Vor şti să 
aştepte răbdător până când ele vor veni de la sine. Cine cade 
pradă exagerării, nu va putea progresa. 

Foamea de nemurire creştină, atât de strălucit analizată 
de către existenţialistul spaniol Miguel de Unamuno (1995), 
există şi la şamani, numai că el crede că nemurirea poate fi 
realizată nu prin creaţie sau prin realizări excepţionale ci prin 
tehnicile mistice ale extazului în scopul altruist de a-şi vindeca 
semenii dar şi într-un scop egoist: dobândirea unui nou statut şi 
a unui mare prestigiu (el vrea să fie preot, magician şi medic 
psihopomp). La triburile din America de Sud şamanul are un rol 
foarte important. El nu este doar vindecătorul prin excelenţă sau 
călăuza sufletului răposatului spre noua sa locuinţă, ci şi 
mijlocitorul dintre oameni şi zei sau spirite, înlocuind uneori 
preoţii, asigură respectarea interdicţiilor rituale, apără tribul de 
spiritele rele, arată locurile bune de vânătoare şi de pescuit, 
înmulţeşte vânatul, stăpâneşte fenomenele atmosferice, uşurează 
naşterile, prevesteşte evenimentele viitoare. Şamanul are aşadar, 
în societăţile sud-americane, un prestigiu şi o autoritate 
considerabile. Doar şamanii se pot îmbogăţi, adică pot aduna 
cuţite, piepteni, securi etc. Mai mult decât foamea de nemurire 
şamanul are foame de viaţă cosmică adică foamea trăirii eterne, 
a “vieţii fără de moarte” şi a “tinereţii fără bătrâneţe”. 

Moartea iniţiatică nu presupune trecerea definitivă 
dincolo, ci neapărat întoarcerea dar într-o altă condiţie 

existenţială. După cum am văzut, toate experienţele extatice 
comportă schema tradiţională: suferinţă, moarte şi înviere. Din 
această perspectivă, orice “boală-vocaţie” are rolul unei iniţieri. 
Iminenţa morţii resimţită de bolnav (agonie, inconştienţă etc.) 
aminteşte de moartea simbolică din cadrul ceremoniilor de 
iniţiere. Pentru şaman moartea reprezintă o poartă de trecere 
spre altă stare a fiinţei şi un drum spre “marea iluminare” - 
ieşire din labirintul infernal al istoriei opresive şi al timpului 
normat. Şamanul are speranţa într-o lume eliberată de bine şi 
rău, în care păcatul este anulat, o lume similară începutului, 
armoniei originare. I.P. Culianu duce mai departe această idee, 
arătând că în ultimele decenii ale erei noastre omenirea şi-a 
schimbat viziunea faţă de moarte: dincolo de ea nu se mai află 
judecata de apoi, pedeapsa şi răsplata. După cum subliniază M. 
Eliade (1995, p. 10-11) majoritatea încercărilor iniţiatice implică 
o moarte rituală urmată de învierea sau de o nouă naştere. 
Şamanul revine la viaţă ca un om nou, asumându-şi un alt mod 
de a fi. Moartea iniţiatică semnifică sfârşitul imediat al 
copilăriei, ignoranţei şi condiţiei profane. După moartea 
iniţiatică şamanul trece la înviere, adică la un nou mod de 
existenţă, cel al “omului consacrat”, adică un om care poate 
comunica personal cu zeii, demonii şi spiritele. 

Fiind lipsit de rafinament cultural şi civilizator şamanul 
este crud şi neiertător cu persoana sa şi cu ceilalţi, este un gen de 
sadic (mai ales cu Sine-le), dar niciodată nu decade în postura 
de criminal sau vampir. O trăsătură dominantă a personalităţii 
sale este veneraţia sau devotamentul necondiţionat faţă de 
credinţele strămoşeşti şi faţă de tradiţiile şamanice. Fără o 
veneraţie impusă până la paroxism nici nu s-ar putea vorbi de 
torturile la care se supune, de bună voie, de încercările, muncile 
şi chinurile care sunt obligatorii în iniţierile şamanice. 

Şamanul este un tip de om agresiv dar această 
agresivitate se manifestă mai ales faţă de o dimensiune umană 
care este biologicul, pe care-1 dispreţuieşte, de care îi este silă şi 
doreşte cu ardoare să-l abolească. Complementar, şamanul are o 
nemărginită admiraţie şi veneraţie pentru condiţia de spirit a 
omului. Şamanul este un autoagresiv care consideră că 
biologicul ţine prizonier şi degradează spiritul, de aceea el face 
tot ce îi stă în putinţă să scape de limitele cărnii, ale organicului 
inferior. El moare şi se reduce la schelet pentru că aspiră la 
spiritul pur, neîngrădit şi neîncorsetat de trup. Trupul organic 
nu are nici o valoare în faţa spiritului care nu poate să-şi 
desfăşoare toate energiile şi puterile sale decât scăpând din 
prizonieratul trupului. Fiind prizonier în trup, spiritul trebuie 
eliberat cu orice preţ. Nici o suferinţă nu este îndeajuns pentru 
atingerea acestui ţel. 

Şamanul nu are vocaţia sinuciderii, atât de răspândită la 
omul occidental. El nu este sinucigaşul care din disperare se 
anulează pe sine, se autodistruge şi se comandă la dispariţie. 
Şamanul prin moarte nu vrea să se distrugă ci dimpotrivă, să se 
creeze ca un om nou, un om spiritual. El nu vrea să moară de 
fapt, ci el tânjeşte după o nouă viaţă. De aceea, şamanul nici nu 
are frică de moarte (câte frământări, temeri şi chinuri îndura 
“Cadavrul viu” al lui Lev N. Tolstoi), el se prezintă senin şi 
încrezător în faţa morţii. 

Fiind crescut şi format ca un om cu o voinţă puternică 
şamanul are capacitatea de a suferi şi a îndura durerea fizică 
până la voluptatea suferinţei. Şamanii demonstrează că au o 
constituţie nervoasă care depăşeşte cu mult cadrele normalului. 
Ei reuşesc să se concentreze cu o intensitate neatinsă de restul 
oamenilor: rezistă la eforturi istovitoare şi îşi pot controla 
mişcările extatice. La ei durerile (”pains”) sunt o sursă a 
puterilor. “Durerile” par să fie însufleţite şi uneori au chiar o 

anumită personalitate. Ele nu au formă omenească, dar sunt 
considerate concrete. La cei din triburile hupa, de exemplu, ele 
sunt diferit colorate: una seamănă cu o bucată de came crudă, 
altele sunt asemănătoare crabilor, cerbilor lopătari, vârfuri de 
săgeţi. Credinţa în “dureri” este generală la triburile din 
California septentrională. Entităţile damagomi ale tribului 
achumawi sunt atât spirite păzitoare 'lt şi “dureri”. 

Sub acţiunea continuă a meditaţiei şi a concentrării, 
imaginaţia se exersează şi se dezvoltă într-o direcţie stranie. 
Creşte capacitatea percepţiei “imaginare”. Orientată spre lumea 
zeilor şi a spiritelor, imaginaţia devine mai acută, dar şi mai 
fantasmatică, chiar iraţională şi aberantă, e încercată de dureri şi 
bucurii. Emoţiile devin vii, mai violente, iar la unii şamani 
predispuşi, ating trepte superioare ale extazului, extazul uniunii 
mistice. Este o evoluţie care ne conduce gândul la un gen de 
antrenament autosugestiv, al cărui rezultat este schimbarea 
ideilor în imagini, a voinţei personale în dorinţă, în apetenţa 
organică şi chiar autoagresivitate. Cu alte cuvinte are loc 
transportarea vieţii psihice în limitele obiectelor şi fiinţelor 
concentrării, a conştiinţei personale în conştiinţă generală 
organică sau în stări subconştiente sau supraconştiente. 
Aceste efecte sunt graţie extazului şamanic. Ne aflăm foarte 
aproape de teritoriul controversat al psihologiei transpersonale 
(Stanislav Grof, 1983; John Lilly, 1972, 1977). 

Cunoaşterea şamanică este un tip de cunoaştere 
superioară deşi nu ajunge niciodată la teoretizare metafizică sau 
la speculaţie filosofică. Şamanul nu este un teoretician al 
cunoaşterii, ci un practician al celor trei trepte ale cunoaşterii 
superioare analizate de Rudolf Steiner în “Ştiinţa ocultă” (1993, 
p. 211-277): cunoaşterea imaginativă, cunoaşterea prin 
inspiraţie şi cunoaşterea intuitivă. Acestea sunt cele trei forme 
fundamentale ale cunoaşterii oculte. 


166 






O schiţă de portret psihologic a personalităţii şamanului 


Cunoaşterea imaginativă este prima treaptă a 
cunoaşterii superioare prin care se înţelege “ceea ce rezultă 
dintr-o stare de conştienţă supra-senzorială a sufletului în care 
omul percepe fapte şi fiinţe spirituale, care nu sunt accesibile 
simţurilor” (R. Steiner, 1993, p. 223). întrucât această stare 
sufletească este atinsă printr-o concentrare asupra unor 
simboluri şi imagini arhetipale, lumea astfel revelată şi 
cunoaşterea corespunzătoare pot fi considerate drept 
“imaginative”. 

Formarea şi utilizarea reprezentărilor simbolice nu 
provin din himere sau iluzii pentru că ele se realizează - în cazul 
imaginaţiei şamanice - prin anumite metode spirituale. 
Meditaţia şi concentrarea sunt metodele cele mai cunoscute. 
Procesul meditării şamanice poate fi înţeles dacă este comparat 
cu somnul. Este un somn care, faţă de conştiinţa diurnă 
corespunde unei stări de veghe superioară. Prin concentrare 
asupra reprezentării sau imaginii, sufletul şamanului scoate din 
propriile sale adâncuri, forţe mult mai puternice decât cele pe 
care le întrebuinţează în cazul conştiinţei obişnuite. Prin aceasta 
activitatea sa lăuntrică se intensifică. Şamanul îşi desprinde 
sufletul de corp ca şi în timpul somnului (după credinţa sa); însă 
acum nu se mai adânceşte în inconştientul freudian ci cunoaşte 
un univers pe care înainte nici nu-1 bănuia. Astfel, chiar dacă 
noua stare a sufletului este asemănătoare cu somnul, ea este 
totuşi o stare superioară de veghe (similar cu ceea ce Louis 
Pauwels şi Jacques Bergier (1994, p. 299) numesc “hiper - 
luciditate” sau “hiper-receptivitate”). Rezistenţa la torturile 
iniţiatice, clipele de inspiraţie, observaţiile făcute pe electro¬ 
encefalogramele unor yoghini, sau şamani şi alte dovezi ne 
silesc să recunoaştem că omul poate accede la o altă stare decât 
starea de veghe lucidă, normală. în această stare sufletul 
şamanului îşi descoperă adevărata sa natură independentă, în 

timp ce în starea de veghe obişnuită, având forţe mult mai puţin 
dezvoltate, el nu dobândeşte conştiinţa decât cu ajutorul 
trupului. Sufletul ajunge să se perceapă pe sine însuşi. Astfel, 
şamanul învaţă o nouă experienţă: el se poate vedea ca o a doua 
fiinţă care ar trăi lângă el. In unele momente el se simte în afara 
a ceea ce mai înainte considera a fi propria sa entitate, propriul 
său Eu. Este ca şi cum ar trăi în două Euri. Unul este acela pe 
care l-a cunoscut până acum; celălalt, ca o fiinţă nou născută, se 
înalţă deasupra primului. Această experienţă are o mare 
însemnătate, deoarece, datorită ei, viitorul şaman ajunge să afle 
ce înseamnă să trăiască pe lumea pe care încearcă s-o cucerească 
pe calea disciplinei spirituale. Şamanul trebuie să dobândească 
controlul voinţei. în disciplina spirituală, elevul trebuie să se 
obişnuiască să urmeze cu stricteţe propriile sale ordine, 
devenind astfel din ce în ce mai puţin tentat de ‘lucruri lipsite de 
importanţă. 

Meditaţia, concentrarea asupra reprezentărilor simbolice 
şi a sentimentelor au ca scop formarea organelor superioare de 
percepere în corpul astral al omului în aceste noi mijloace de 
observare se dezvăluie o lume nouă, în care omul învaţă a se 
cunoaşte ca un nou Eu. Fiecare meditaţie şi fiecare tehnică 
iniţiatică, desfăşurate metodic în vederea cunoaşterii imaginative 
acţionează asupra organelor amintite. 

Dar dezvoltarea spirituală nu se opreşte la cunoaşterea 
imaginativă. Universul imaginativ este un domeniu instabil, 
totul aflându-se în continuă mişcare şi prefacere. Şamanul nu 
poate atinge puncte stabile decât ridicându-se deasupra 
cunoaşterii imaginative, până la ceea ce R. Steiner (1993, p. 
247) numeşte cunoaştere prin inspiraţie. Exerciţiile pot fi 
orânduite astfel încât pregătirea imaginaţiei şi a inspiraţiei să se 
desfăşoare simultan. Lumea inspiraţiei este însă cu totul nouă în 
raport cu cea pur imaginativă. Prin imaginaţie, şamanul 

descoperă manifestarea psihică a fiinţelor; prin inspiraţie, el 
pătrunde în esenţa lor spirituală. 

Prin inspiraţie şamanul ajunge să descopere raporturi 

existente între entităţile lumii superioare, a căror natură intimă 
nu o poate înţelege decât cu ajutorul unui nivel mai ridicat al 
cunoaşterii: intuiţia. A cunoaşte o fiinţă spirituală prin intuiţie 
înseamnă să devii una cu ea, să te uneşti cu viaţa sa interioară. 
Inspiraţia îl face pe şaman să pătrundă adânc în natura fiinţelor 
şi spiritelor; prin inspiraţie învaţă să înţeleagă ceea ce sunt ele 
unele prin altele. Tot ceea ce şamanul poate şti despre spirite, el 
poate dobândi numai prin intuiţie. Ceea ce după moarte 
părăseşte corpul fizic al omului, trece prin stări diferite. Cele 
imediat următoare morţii, ar putea fi descrise, până la un anumit 
punct, cu ajutorul cunoaşterii imaginative. De ceea ce se 
întâmplă ulterior, când sufletul înaintează în perioada care 
desparte moartea (iniţiatică) de “o nouă naştere”, ar rămâne cu 
totul de neînţeles imaginaţiei, dacă nu i s-ar alătura şi inspiraţia. 
Numai inspiraţia poate ajuta la descoperirea elementelor 
privitoare la existenţa sufletului în lumea spiritelor, după 
purificare. în evoluţia şamanului între moarte şi o nouă naştere 
există o perioadă în decursul căreia sufletul nu este accesibil 
decât intuiţiei. 

Toate aceste trei modalităţi de cunoaştere superioară fac 
posibilă clarviziunea prin iluminare bruscă. M. Eliade (1995, p. 
14-16) arată că acest caracter instantaneu al iluminării spirituale 
a fost comparat în numeroase religii cu fulgerul. Brusca 
manifestare luminoasă a trăsnetului sfaşiind întunericul a fost 
valorizată ca mysterium tremendum (Rudolf Otto) care, 
transfigurând lumea, umple sufletele de o teroare sacră. Se crede 
- în multe religii - că oamenii ucişi de trăsnet au fost răpiţi la 
Cer de zeii furtunilor, iar rămăşiţele lor pământeşti sunt venerate 
asemenea moaştelor. Cel care supravieţuieşte unei astfel de 

experienţe suferă o transformare radicală; el începe o nouă 
existenţă, este un om complet nou. Un yakut scăpat cu viaţă 
după ce fusese lovit de trăsnet a povestit că zeul coborâse din 
cer, îi sfârtecase trupul şi apoi îl înviase - iar ca urmare a morţii 
şi a învierii sale iniţiatice a devenit şaman. “Acum, a spus el, 
văd ce se petrece în jur până la o distanţă de treizeci de verste” 
(C.W. Ksenofontov, 1930, p. 76). Este semnificativ faptul că, în 
acest exemplu de iniţiere instantanee, tema morţii şi a învierii 
este însoţită şi comparată de motivul iluminării bruşte. Lumina 
orbitoare a fulgerului provoacă transmutaţia spirituală prin care 
omul capătă darul viziunii. “A vedea la o distanţă de treizeci de 
verste” este formula tradiţională prin care şamanismul siberian 
desemnează clarviziunea 

Potrivit informaţiilor culese de Knud Rasmussen (1930, 
p. 112) de la şamanii eschimoşi iglulik, acest tip de clarviziune 
este rezultatul unei experienţe mistice numite “fulger” sau 
“iluminare” (quamanek): “o lumină misterioasă pe care 
şamanul o simte brusc în corpul său, în cap, chiar în centrul 
creierului, un far imposibil de explicat, un foc luminos datorită 
căruia poate vedea prin întuneric, la propriu şi la figurat, căci 
acum, chiar cu ochii închişi, reuşeşte să sfredelească tenebrele, 
distingând lucruri şi evenimente viitoare, invizibile pentru alţi 
oameni; în felul acesta el poate cunoaşte viitorul şi tainele 
celorlalţi”. Când şamanul trăieşte experienţa luminii mistice 
nimic nu-i rămâne ascuns, “nu numai că este capabil să vadă la o 
mare distanţă, dar poate chiar descoperi sufletele furate...” 
(ibid , p 113). 

M. Eliade (1995, p. 15-16) rezumă astfel trăsăturile 
esenţiale ale acestei experienţe a iluminării mistice: a) ea este 
rezultatul unei pregătiri îndelungate, dar se produce totdeauna 
brusc, asemenea unui “fulger”; b) este o lumină interioară, 
percepută în tot trupul, dar mai ales în cap; c) când este trăită 

pentru prima dată, este însoţită de o experienţă a zborului în aer; 
d) presupune atât capacitatea de a vedea la distanţă cât şi 

clarviziune. 

Deşi este receptată ca o lumină interioară, percepută ca 
un fenomen luminos, iluminarea îi oferă eschimosului facultăţi 
paragnomice, favorizând dezvoltarea unei cunoaşteri superioare 
de tip mistic care poate avansa până la capacitatea de “a vedea 
spirite”, în vis sau în stare de veghe. E.M. Loeb (1929, p. 60-89) 
arată că la populaţia mentawei, “vederea” spiritelor, dobândită 
fie spontan, fie prin efort de voinţă, acordă instantaneu 
putere magică şamanilor. Vrăjitorii dukun ai populaţiilor 
minangkabau din Sumatra îşi desăvârşesc învăţătura pe un 
munte; acolo ei învaţă cum să devină nevăzuţi şi cum să vadă, 
noaptea, sufletele morţilor, ceea ce vrea să însemne că au 
devenit “spirite”, că ei înşişi sunt morţi. 

Un şaman australian din tribul yaralde descrie spaimele 
iniţiatice care însoţesc vederea spiritelor şi a morţilor: “Când te 
vei aşeza ca să ai aceste viziuni, şi când le vei avea, ceea ce ai să 
vezi va fi oribil, dar să nu te sperii... însă unele din aceste 
viziuni sunt ale unor spirite rele, unele sunt asemeni şerpilor, 
altele asemeni unor cai cu corp omenesc, aidoma unor flăcări 
lacome. Vei vedea arzând colibele tribului tău, vei vedea 
mlaştini de sânge inundând totul împrejur; ploaie, fulgere, 
trăsnete; pământul se va cutremura, dealurile se vor clătina, 
apele vor clocoti şi copacii încă în picioare se vor apleca până la 
pământ în vântul năprasnic. Să nu te temi. Dacă te scoli în 
picioare n-ai să mai \ezi aceste privelişti, dacă te culci la loc, le 
vei vedea iarăşi, în cazul în care spaima ta nu va fi peste măsură 
de mare. Dacă însă te vei speria peste măsură, pânza (sau firul) 
de care atârnă aceste privelişti se va rupe...” (A.P. Elkin, 
Aboriginal Men of High Degree, Sydney, 1946, p. 70-71). 

Tot la populaţia mentawei, “un bărbat şi o femeie pot să 
devină vizionari dacă sunt fizic răpiţi de spirite. Potrivit spuselor 
şamanului Sitakigagailau, tânărul a fost ridicat la cer de 
spiritele cerului şi acolo a primit un trup miraculos aidoma lor. 
S-a întors apoi pe pământ şi a ajuns vizionar; în vindecările sale 
era ajutat de spiritele cerului...” (E.M. Loeb, 1929, p. 67-70). 

Clarviziunea este o putere paranormală care are funcţia 
unei generatrice (a unei matrici generatoare) de alte puteri 
paranormale specific şamanice. Şamanul dobândeşte unele 
puteri paranormale în care crede necondiţionat. Atât şamanii 
siberieni şi arctici cât şi şamanii medecine-men australieni merg 
pe jăratic, dispar şi reapar în mod misterios, au darul 
clarviziunii, pot citi gândurile celorlalţi etc. (A P. Elkin, 1946, 
p. 52-57). 

Şamanul îşi perfecţionează organismul până la 
bisexualitate ca sursă a puterii sacre. în şamanismul siberian, se 
întâmplă ca şamanul să cumuleze în mod simbolic ambele sexe: 
costumul pe care-l poartă este împodobit cu simboluri feminine, 
iar în unele cazuri şamanul se străduieşte să imite 
comportamentul femeilor. M. Eliade relatează exemple de 
şamanism în care bisexualitatea este atestată ritual, deci concret: 
şamanul se poartă ca o femeie, se îmbracă cu haine femeieşti, 
uneori chiar îşi ia un soţ. Această bisexualitate sau asexualitate 
rituală este socotită a fi un semn al spiritualităţii, al legăturilor 
cu Zeii şi spiritele, şi totodată o sursă a puterii sacre. Căci 
şamanul - după explicaţiile lui M. Eliade (1995, p. 109-110) - 
reuneşte în el cele două principii polare; şi întrucât propria lui 
persoană constituie o hierogamie, el reface simbolic unitatea 
dintre Cer şi Pământ, asigurând astfel comunicarea între Zei şi 
oameni. Această bisexualitate este trăită ritual şi extatic; ea este 
asumată ca o condiţie a depăşirii condiţiei omului profan. 

Scopul final şi justificarea teleologică a bisexualităţii rituale este 

transformarea omului. 

La şamanii siberieni şi indonezieni s-a observat o 
inversare a comportamentului sexual spre a trăi, în concreto, 
androginia rituală. Androginizarea rituală de tip şamanic 
trădează un efort 

disperat de a ajunge, prin mijloace fiziologice, la o totalitate 
paradoxală a fiinţei umane. 

Pentru şaman natura este sacră, de aceea el crede că 
arborii şi animalele au puteri sacre ascunse. Mai mult, el crede 
că prin contopire cu natura vie dobândeşte el însuşi puteri şi 
atribute magice şi sacre. Astfel şamanul este un tip special de 
personalitate care tânjeşte după sacralitate şi care are multe din 
trăsăturile lui Homo religiosus (M. Eliade 1992, p. 188-190) 
care crede întotdeauna că există o realitate absolută, sacrul, care 
transcende lumea aceasta, dar care se manifestă în ea şi, prin 
urmare, o sanctifică şi o face reală. Şamanul este şi el un tip de 
Homo religiosus care crede că viaţa omului şi întreaga natură 
are o origine sacră şi că existenţa umană îşi actualizează toate 
potenţialităţile în măsura în care este religioasă, adică în care 
participă la realitate. 

Şamanul crede necondiţionat în fatalitate. Ne amintim 
că, în unele şamanisme, alegerea divină se manifestă printr-un 
vis în care se vede coborând din cer un fir. Firul este un ordin al 
Cerului ca el să devină şaman. Coborârea firului are caracterul 
unei fatalităţi: e ca şi cum destinul individului ar fi dezvăluit 
brusc. într-adevăr, persoana aleasă simte că şi-a pierdut 
libertatea personală: ea se simte prizonieră, “legată” prin voinţa 
Altcuiva, “înlănţuită”. Firul coborât de sus anunţă că vocaţia 
şamanului a fost hotărâtă de Zei. Nesupunerea faţă de decizia 
divină se pedepseşte cu moartea, dar nu moartea iniţiatică, sacră 
care duce la înviere, ci moartea profană. 

Aşadar, şamanul este o persoană care nu militează pentru 
câştigarea libertăţii în sensul existenţialist al termenului; de 
dragul dobândirii puterilor şamanice, magice şi paranormale, el 
acceptă să fie stăpânit şi dominat de către zei. Şamanul se lasă 
posedat de către zei, dar deseori idealul său este de a stăpâni 
spiritele şi mai puţin de a se lăsa “posedat” de ele. 

Elementul esenţial şi specific al spiritualităţii şi 
personalităţii şamanice este extazul: şamanul este un specialist 
al sacrului capabil să-şi abandoneze trupul şi să întreprindă 
călători cosmice în spirit (în transă). “Posesia” de către spirite, 
deşi atestată într-un mare număr de şamanisme nu pare să fi fost 
un element primar şi esenţial. Ea indică - după opinia lui M. 
Eliade (1993, p. 273) - mai curând un fenomen de 
degenerescenţă: scopul suprem al şamanului este să-şi 
abandoneze trupul şi să urce la Cer sau să coboare în Infern, şi 
nu să se lase “posedat” de spirite auxiliare, de demoni sau de 
sufletele morţilor. 

Şamanii sunt persoane care se singularizează în cadrul 
societăţilor în care trăiesc prin trăsăturile menţionate. Ei sunt 
oameni care s-au separat de restul comunităţii prin intensitatea 
propriei lor experienţe mistico-magice. Personalitatea şamanului 
este mai curând mistică decât religioasă. Şamanii formează o 
elită mistică, restrânsă care călăuzeşte viaţa religioasă a 
comunităţii (să nu uităm şi calitatea lor de preoţi) şi veghează la 
“sufletul” ei. Şamanul este marele specialist în materie de suflet 
omenesc; numai şamanul îl poate ‘Vedea”, pentru că el îi 
cunoaşte şi “forma” şi funcţiile. Şamanul îşi începe noua, 
adevărata sa viaţă printr-o “despărţire”, adică, printr-o criza 
spirituală din care nu lipsesc nici frumuseţea, nici măreţia 
tragicului. Să ne reamintim, de pildă, că zborul şamanic este 
atribut al visului şi al iluminării, un act magic. Orice ascensiune 

exprimă dorinţa de putere, iar zborul ca har al şamanilor şi 
simbol arhetipal al ascensiunii mistice se manifestă, 
mai ales, în plan spiritual, întrucât “oniricul şi imaginarul 
participă la magia extazului” (M. Eliade). 

Şamanul este un “privilegiat” 

Scientistul (ecologistul) vizionar Mario Mercier (1993, 
p. 141-142), care a practicat şamanismul din interior, ne arată 
că există o cunoaştere dincolo de cunoaştere, o cunoaştere 
dincolo de ştiinţa convenţională. Prin statutul şi rostul ei ştiinţa 
este o cunoaştere convenţională care se dezvoltă şi se apără 
refuzând şi combătând cunoaşterea neconvenţională, 
neconformistă. Aşa a procedat întotdeauna, în primă fază, până 
când ceea ce era “neconvenţional” şi antiparadigmatic” a devenit 
raţional |i demn de cunoscut. 

“întemniţat într-o dimensiune dată, omul de astăzi nu se 
poate lipsi de garanţii ştiinţifice, deoarece crede că în ele constă 
cheia puterii sale mentale. în plus, sistemul său referenţial de 
gândire şi analiză, rezultat al unei culturi de suprafaţă, pseudo - 
securizată, îl îndepărtează de adevăratul simţ psihic (subl. a.). 
Istoricitatea este drama lui şi nu poate concepe că, dincolo de 
cercul strâmt al ideilor care i-au fost inoculate, există Spaţii şi 
Lumi diferite, populate cu fiinţe care se mişcă după legi total 
opuse. Aceste Lumi nu se pot dezvălui stadiului profan decât cu 
ajutorul Imaginaţiei şi nu pot fi percepute ocult decât prin 
intermediul unui simţ iniţial, astăzi foarte tocit, numit al şaselea 
simţ. Numai cei care, prin natura lor, printr-un efort 
nemaipomenit, au scăpat de uniformizarea sistematică a gândirii 
pot intra în contact cu aceste Lumi înspăimântătoare şi 
miraculoase, paralele sau interferând cu noi. Şamanul face parte 
dintre aceşti privilegiaţi” (M. Mercier, 1993, p. 141-142). 

însă aceste “privilegii” şamanul le-a obţinut cu preţul 
unor căutări continue, întrecându-se mereu pe sine, abolindu-şi 

toate structurile stabilite şi, mai ales, datorită decompartimen- 
tării fenomenelor. Stăpânirea “energiilor trezite”, dominarea 
Puterilor ascunse, reclamă o vigilenţă şi o solidă rezistenţă, atât 
psihică cât şi mentală, din partea celui care caută şi cercetează. 
Este o luptă de fiecare clipă, fără garanţii de izbândă, o luptă 
care îmbogăţeşte şi care aduce un solid echilibru mental. 

“A şti să te fixezi în Axa direcţională a Marii Forţe 
imaginative, iată principalul scop a! omului care vrea să devină 
şaman. Aceste puteri le are cel care ştie să se situeze pe această 
linie de energie, printr-o continuă reînnoire a sa şi prin harul 
specific” (M. Mercier, 1993, p. 146). însă aceste puteri nu-i 
aparţin. Nu-i sunt decât împrumutate şi ele depind, în parte, de 
inima omului care le va folosi. Dacă are o “inimă dublă” 
(Mercier înţelege prin “inimă dublă” semnul duplicităţii şi al 
dorinţei de a înfăptui răul) puterile sunt nefaste, fapt care îl va 
ţine departe de accesul la cunoaştere. Adevă. atui om magic este, 
înainte de orice, un om plin de căldură, un om de omenie. 

Datorită disponibilităţii sale psihice şamanul se pune de 
acord cu Marele Ritm universal îi descifrează în parte 
miraculoasele şi nenumăratele mesaje. Toate Energiile găsesc în 
el un centru de convergenţă sau de consonanţă (cum ar fi spus 
Ştefan Odobleja), energii pe care le va exprima şi transmite în 
radiaţii benefice, puse în slujba comunităţii sale. Omul arhaic, 
cu spiritul său încărcat de arhetipuri, acel Homo 
contemplativus care trăia în armonie cu Natura şi Universul; 
cu Marele Ritm Cosmic, adept al unei cunoaşteri prelogice, de 
tip intuitiv, a devenit, treptat, un spirit pozitiv, refractar la orice 
manifestare a suprasensibilului. 

Scufundarea în transa extatică, după cum consideră 
Mioara Adina Avram (1993, p. 148), iniţierea într-o practică 
magico-religioasă misterioasă prin recursul la anumite Spirite 
superioare, toate acestea ţin de mediumnitate, de acea 

componentă a spiritualităţii originare, de acea forţă energetică 
neperisabilă, purtătoare de influxuri pozitive sau negative 
(magia albă sau magia neagră). Şamanul nu este nici vrăjitor, 
nici preot (de vreme ce şamanismul nu este o religie!), ci un fel 
de mag, un om înzestrat cu capacităţi paranormale, cu o 
conştiinţă intuitivă (intuiţie mistică) remarcabilă. Posedând 
puterea supranaturală a telepatiei, a clarviziunii şi a claraudiţiei, 
. el este un psiholog în cel mai înalt grad, cu o putere psihică şi un 
dinamism sinergetic de invidiat. Şamanul, prin atingerea acestui 
echilibru psihic, prin dominarea parametrilor senzoriali, prin 
depăşirea pragurilor senzoriale până în supra - şi subliminal, 
prin trăirea într-un timp nu istoric ci cosmic, independent de 
voinţa omului, prin deschiderea întru Spirit şi armonia cu 
Energia superioară, se pare că a depăşit limitele umanului 
convenţional. Şamanismul nu este altceva, în opinia lui Mario 
Mercier (1993), decât “ştiinţa naturii şi a sufletului, mai 
evoluată, mai profundă decât psihanaliza”. 

Receptacol senzitiv, “purtător de cuvânt” al Spiritelor 
care-1 străbat, călăuzitor al sufletelor, medic, interpret al viselor, 
poet, muzician, făuritor, actor, şamanul ştie că această viaţă 
terestră nu este decât proiecţia obscură a adevăratei vieţi care se 
găseşte în microcosmos ca şi macrocosmos, a vieţii pe care n-o 
vedem, dar a cărei fulgerătoare prezenţă majoritatea oamenilor 
au presimţit-o, cel puţin o dată de-a lungul existenţei lor. 

CAPITOLUL XVI 

Transa şamanică şi psihologia 
transpersonală 

Multe din tehnicile extazului şamanic, metodele iniţierii 
şi trăiri incluse în transa şamanică ne duc cu gândul la metodele 
psihologiei transpersonale. Şamanii, din unele zone geografice, 
folosesc substanţe halucinogene (din plante, mai ales ciuperci) 
pentru provocarea transei. în anul 1943, chimistul elveţian 
Albert Hoffmann a obţinut prin sinteză diethylamida acidului 
lisergic, pe care l-a numit LSD 25. El a extras acidul lisergic din 
“Claviceps purpurea”, un parazit al secarei (vezi: A. Hoffmann 
“LSD - Mein Sorgenkind”, Stuttgard, 1979). 

Experimentarea ştiinţifică modernă cu LSD are impor¬ 
tante implicaţii în cele mai diverse domenii ale psihologiei: 
psihologia persoanei, psihologia imaginaţiei, psihopatologie, 
psihologia creaţiei artistice, psihologia credinţei religioase, 
psihologia trăirilor mistice etc. Unele şedinţe (experimente) 
îmbrăcau forma profundelor experienţe religioase şi mistice, 
destul de asemănătoare cu cele descrise în textele sacre ale 
marilor religii ale lumii care ne-au fost transmise de-a lungul 
secolelor. Posibilitatea declanşării unor astfel de experienţe prin 
intermediul unui produs chimic au provocat o dezbatere animată 
şi interesantă referitor la “misticismul instantaneu” sau “chimic” 

şi discuţii fără sfârşit privind valoarea şi “onestitatea” acestor 
fenomene. Sunt diferite opinii şi diverse puncte de vedere. 

Unii experimentatori consideră că observaţiile culese în 
şedinţele psihedelice (termenul psihedelic a fost inventat de 
Humphrey Osmond: semnifică spiritul manifest sau revelator 
pentru psyche, adică o eliberare a tensiunilor şi conflictelor din 
psihism), permit să se extragă din contextul lor sacru anumite 
fenomene religioase, care să se reproducă în laborator. Dacă 
misterele religiei îşi găsesc o explicaţie în termeni de 
neurofiziologie şi biochimie cerebrală, sacrul îşi pierde raţiunea 
de a fi. După unii teologi, LSD şi alte substanţe psihedelice au 
fost de natură sacră, şedinţele relevând caracterul lor sacru, din 
moment ce ele puneau individul în contact cu realităţile 
transcendentale. Tendinţa opusă refuză recunoaşterea 
caracterului sacru al fenomenelor religioase în experienţele 
LSD: efectele observate nu pot fi comparate cu cele referitoare 
la “graţia divină”, asceza mistică, abnegaţia religioasă. 
Facilitatea aparentă cu care aceste experienţe au fost produse 
şterge întreaga lor valoare ştiinţifică, în domeniul psihologiei 
sau metafizicii. 

Stanislav Grof (psihiatru ceh emigrat în S.U.A., 
întemeietorul de drept al psihologiei transpersonale) arată că 
LSD este un amplificator nespecific de procese mentale care 
favorizează emergenţa diverselor manifestări şi stări care ţin de 
profunzimile inconştientului (personal sau colectiv), (vezi: 
S. Grof, 1983). 

Fenomenele psihedelice provocate de LSD sunt extrem 
de diversificate şi produc transformări nespecifice şi stranii 
aproape în toate procesele psihice şi neurofiziologice: 

1. în plan neurofiziologie: LSD stimulează sistemul 
nervos autonom. Manifestările neurovegetative pot fi de natură 
simpatică sau parasimpatică. Efecte simpatice pot fi: accelerarea 

pulsului, creşterea tensiunii arteriale, dilatarea pupilelor, tulbu¬ 
rări de vedere şi de concentrare, transpiraţie puternică, răcirea 
extremităţilor etc. Unele efecte parasimpatice: încetinirea 
pulsului, diminuarea presiunii arteriale, salivare excesivă, 
secreţii lacrimale, vomă etc. 

2. Transformările perceptive sunt cele mai frecvente. 
Sunt afectate mai ales percepţiile vizuale. Subiectul descrie 
lumini intermitente, figuri geometrice şi variaţii iluzorii ale 
mediului, viziuni sau chiar clarviziuni de o mare complexitate. 
Se înregistrează hipersensibilitate la sunete, dificultatea de a 
discrimina stimulii auditivi, apar iluzii şi halucinaţii acustice. 
Apar, de asemenea, iluzii olfactive şi gustative, cu caracter 
pseudohalucinatoriu, mai ales în timpul fazei de regresie de 
vârstă. Creşte sau scade sensibilitatea tactilă, se deformează 
percepţia imaginii corporale. 

3. Alterări ale percepţiei timpului şi spaţiului: în 

cazuri extreme, câteva minute durează secole sau invers. Natura 
secvenţială a evenimentelor dispare: trecut - prezent - viitor se 
confundă unul cu altul. Noţiunea de spaţiu cunoaşte aceeaşi 
deformare: distanţele sunt supra - sau subestimate; volumul 
obiectelor este fără legătură cu masa lor reală. Unii subiecţi îşi 
pierd simţul preciziei în evaluarea spaţiului sau au iluzia 
rarefierii sau condensării aerului. 

4. Modificări afective. Apare euforia care se manifestă 
ca o exaltare vie, însoţită de hohote de râs intempestiv, o bucurie 
exuberantă, sentimente de pace interioară şi seninătate, o 
relaxare profundă, un extaz orgiastic, senzaţii de voluptate 
sexuală. Subiecţii depresivi simt o mare tristeţe, melancolie 
profundă, dezesperare împinsă până la tentative de sinucidere. 

5. Transformări ale gândirii, inteligenţei sau memori¬ 
ei. Procesele gândirii (operaţiile, înţelegerea, conceptualizarea, 
rezolvarea de probleme) pot fi accelerate sau încetinite. Deşi 
gândirea logică şi abstractă este, în general, posibilă, prevalează 

gânduri imagistice alogice şi asociaţii de idei^ de natură onirică. 
Apar şi cazuri de inspiraţii şi intuiţii subite. în ceea ce priveşte 
memoria şi inteligenţa, testele psihologice relevă o uşoară 
scădere a performanţelor normale. 

6. Modificări psihomotrice: unii subiecţi râd fără vreun 
motiv, alţii au o tendinţă difuză de agresiune, se comportă foarte 
teatral sau cedează diverselor impulsuri. 

7. Stări modificate ale conştiinţei. Nu se constată decât 
în mod excepţional simptome cantitative care trădează 
somnolenţa, stupoarea sau coma. Conştiinţa suferă o 
transformare esenţială de natură onirică (asemănare izbitoare cu 
visul şamanic!). Conştiinţa poate transcende limitele obişnuite al 
Ego-ului şi poate îngloba fenomene ale Inconştientului profund, 
inaccesibile în circumstanţe normale. St. Grof (1983) se referă la 
expansiunea şi la contracţia conştiinţei. în unele cazuri subiectul 
ajunge să urce până la nivelul supraconştiinţei sau până 
“conştiinţa spiritului universal”. 

8. Sexualitatea este influenţată în diverse moduri. Ea 
este, deseori, ori foarte inhibată ori exacerbată (şedinţe 
psihedelice lungi, sunt dominate de emoţii, sentimente şi 
fantasme sexuale). Uneori experienţele sexuale ajung până la 
manifestări sadice sau tendinţe spre perversiuni. 

9. Experienţa artei: percepţia unică a culorilor şi 
formelor, ca şi impactul submergent al muzicii, favorizează o 
nouă modalitate de trăire şi de creaţie artistică. Unii subiecţi 
conservă pentru totdeauna această “aptitudine provocată”. 
Potenţialul creativ este dinamizat în timpul şi puţin timp după 
şedinţa LSD. 

10. Experienţele religioase şi mistice reprezintă 
categoria cea mai interesantă şi stupefiantă a fenomenelor LSD 
(vezi I. Mânzat, Psihologia credinţei religioase (transconştiin- 
ţa umană), 1997). Incidenţa lor pare direct legată de numărul 

şedinţelor la care subiectul a participat deja şi de doza 
administrată. în timpul şedinţelor LSD, subiecţii trăiesc 
experienţe ale morţii şi renaşterii şi ajung la sentimente de 
uniune cosmică; ei evoluează în lumi în care domină apariţii 
divine sau demonice. Deseori relatările lor corespund, în mod 
surprinzător, cu descrierile din cărţile sacre ale marilor religii 
sau din textele mistice a civilizaţiilor arhaice (dinainte de 
Hristos). 

LSD permite abordarea şi provocarea psihozei 
experimentale. Prin LSD se face terapia psiholitică. Timp de 17 
ani (1957 - 1974) Stanislav Grof a realizat experimente 
spectaculoase şi adesea şocante folosind LSD şi alte substanţe 
psihedelitice. în această perioadă el a condus circa trei mii de 
şedinţe psihedelice şi a studiat însemnările din astfel de şedinţe 
(experimente) a circa două mii de colegi (psihiatri şi psihologi) 
din Europa şi S.U.A. Mai târziu, din cauza legislaţiei restrictive 
cu privire la LSD (în S.U.A.), el a fost nevoit să renunţe la 
terapia psihedelică şi a îmbrăţişat metode terapeutice care 
generează stări asemănătoare, fără substanţe chimice sau 
droguri. Aceleaşi efecte au fost provocate şi prin exerciţii 
de meditaţie (buddhism Zen), hipnoză, autohipnoză şi alte 
metode (posibil şi unele metode ale transei şamanice). Grof nu 
ne oferă detalii precise în legătură cu utilizarea în practică a 
acestor metode, păstrând un secret în jurul metodologiei 
transpersonale. 

Psihologia transpersonală, care se dezvoltă în 
California începând cu anul 1969, este considerată “a patra 
forţă” a psihologiei (primele trei forţe sunt: behaviorismul, 
psihanaliza şi psihologia umanistă) şi, în acelaşi timp, o 
continuare şi o adâncire a psihologiei umaniste. Transpersonal 
înseamnă “dincolo de persoană”, ceea ce reprezintă idealul 
oricărui şaman. Dincolo de propria sa persoană omul ajunge, 
mai ales, prin transă. 

Psihologia transpersonală, după cum vom vedea, are 
multe obiective şi metode asemănătoare cu cele ale transei 
şamanice. Sunt mari diferenţe în ceea ce priveşte interpretarea şi 
descrierea tablourilor simptomatice. Cauzele sunt divergente dar 
efectele sunt surprinzător de convergente (vezi: I. Mânzat, 
Istoria universală a psihologiei (istoria modernă şi 
contemporană, 1860- 1994), 1994, p. 133-135). 

Această nouă orientare a psihologiei omului este “în 
căutarea umanului pierdut” şi ' este marcată de “nostalgia 
originilor” presupus divine ale omului. Ea este nemulţumită de 
“parţialitatea” cercetărilor experimentale ale psihologiei 
contemporane, de faptul că se centrează asupra unor aspecte 
limitate ale psihismului uman, şi nu întotdeauna asupra celor 
esenţiale, că ea nu explorează în totalitate şi în profunzime 
stările psihice deosebite, că este prizoniera metodelor 
tradiţionale şi neconvenţionale. Psihologia transpersonală 
plasează în centrul preocupărilor sale conştiinţa (într-un sens 
foarte larg: toate stările modificate ale conştiinţei, inclusiv 
supraconştiinţa, sau “conştiinţa cosmică”). Conştiinţa este 
concepută a fi “dimensiunea centrală care oferă baza şi contextul 
tuturor experienţelor”, ea este “solul” şi “marea minţii 
universale”. Această nouă modalitate de abordare a psihismului 
uman speră să deschidă noi orizonturi psihologiei şi prin aceasta 
să dezmărginească şi potenţialităţile manifeste sau ascunse ale 
psihismului uman. Ea caută răspuns la o seamă de întrebări 
tulburătoare: cum ar putea fi eliberat omul de cercul prea strâmt 
al condiţionărilor interne?; cum ar putea fi ajutat omul să 
acceadă la trăirea împlinită, integrală a stărilor de conştiinţă?; 
cum ar putea fi puse în disponibilitate toate puterile conştiinţei? 
Psihologia transpersonală încearcă să răspundă: prin eliminarea 
contradicţiilor defensive şi a obstacolelor interne; prin liniştirea 

şi relaxarea minţii; prin reducerea distorsiunilor perceptuale; 
prin controlul voluntar al stărilor interne (psihice şi fiziologice); 
prin autocunoaştere şi transformare spirituală; prin expansiunea 
conştiinţei umane. în esenţă, psihologia transpersonalâ pledează 
pentru împlinirea Self-lui prin transcendere, cosmizare şi 
sinergie. 

în cercetările sale, Stanislav Grof (1975, 1983) 

demonstrează experimental existenţa unui plan transpersonal al 
conştiinţei, adică o extindere a câmpului conştiinţei dincolo de 
limitele convenţionale ale organismului şi ale psihismului 
uman. Aceasta este şi planul inconştientului colectiv, care 
conţine arhetipurile, descoperite de marele psiholog elveţian 
Cari Gustav Jung (1875 - 1961). Este o conştiinţă arhetipală în 
care individul se simte una cu cosmosul ca totalitate; ea poate fi 
echivalată cu conceptul tradiţional al spiritului uman 
transcendent. 

în urma studiilor şi a rezultatelor adunate, S. Grof (1983) 
a reuşit să elaboreze o cartografie a inconştientului, o hartă a 
fenomenelor psihice inconştiente care cuprinde trei câmpuri: 

a) câmpul experienţei psihodinamice, asociat cu 
evenimente din prezentul şi trecutul persoanei; 

b) câmpul experienţei perinatale care se află în 
legătură cu fenomene biologice ale partului; 

c) câmpul experienţei transpersonale care depăşeşte 
limitele persoanei individuale. Câmpul transpersonal se referă, 
în esenţă, la transcendere şi cosmizare. 

Stanislav Grof (1983, p. 50-70) elaborează conceptul 
COEX (experienţă condensată): această experienţă nu apare sub 
forma unor elemente izolate, ci numai într-un proces de trăiri. 
Ulterior, Grof a extins conceptul descoperind că “sistemul 
experienţei condensate” formează un principiu psihologic 
general. Cartografia lui Grof este confirmată de psihologia 
analitică a lui C-.G. Jung, de psihosinteza lui Robert Assagioli, 

de experienţele paroxistice ale lui Abraham Maslow ca şi de 
şcolile religioase şi mistice ale diverselor culturi. 

Robert Assagioli (1888 - 1974) în lucrarea sa 
“Psihosinteza. pentru armonia vieţii” (Mediteranee, Roma, 
1965) realizează o inversiune copernicană: trece de la 
psihanaliză la psihosinteză. Scrierile lui Assagioli au fost, 
repede şi superficial, calificate ca spiritualiste. De fapt, el este 
un explorator al înălţimilor spiritului, contrar forărilor în abisal 
al psihanalizei ffeudiene. El studiază şi trăieşte “aventuri lungi şi 
înflăcărate, precum călătoriile prin spaţiile extraterestre” prin 
care încearcă să descrie dezvoltarea spirituală a omului. Acest 
psihiatru şi psihoterapeut, observă că termenul “transpersonal” a 
fost utilizat aproape de către toţi psihologii “umanişti”, dar mai 
ales de către Abraham Maslow şi de cei a căror şcoală se poate 
numi “spirituală” (în nici un caz, spiritistă!). După cum remarcă 
Laurenţiu Mitrofan (1997, p. 339), din unghiul de vedere strict 
ştiinţific, este un termen adecvat, mult mai precis, exprimând 
clar ceea ce se situează dincolo de abordarea obişnuită a 
personalităţii: “termenul evită confuzia cu multe fenomene care 
acum sunt denumite spirituale, dar care de fapt sunt 
pseudospirituale sau parapsihologice”. în concepţia lui 
Assagioli, folosirea predilectă a termenului “spiritual” nu se 
reduce doar la experienţe religioase specifice, ci include toate 
etapele conştiinţei şi include toate acele funcţii şi activităţi care 
capătă valoare normativă: valori etice, estetice, eroice, umaniste 
şi altruiste. “Dezvoltarea spirituală - afirmă Assagioli - include 
toate experienţele conectate cu trezirea conţinuturilor 
supraconştientului, care poate include sau nu experienţa 
Self-ului”. 

în lucrarea sa “Dezvoltarea transpersonală” (1993) el 
prezintă în prima parte, dintr-o perspectivă cognitivă, tema 
universului supraconştientului, iar în partea a doua, desfăşoară 

etapele incluse în procesul dezvoltării spirituale. A treia parte se 
referă la aplicarea efectelor acesteia în viaţa cotidiană. Pentru 
fiecare proces psihic există două momente inseparabile şi 
distincte: primul - conştientizarea şi înţelegerea şi al doilea - 
aplicarea lor şi aprecierea spirituală a vieţii şi a diferitelor sale 
manifestări. Departe de a fi teoretice şi nepracticabile, ele sunt 
revoluţionare, dinamice şi creative (apud L. Mitrofan, 1997, 
p. 339-340). 

Experienţele transpersonale, constatate şi verificate de 
către Stanislav Grof se referă la: 

a) expansiunea temporală a conştiinţei: experienţe 
embrionare şi foetale, experienţe ancestrale, experienţe colective 
şi rasiale, experienţe filogenetice, încarnări trecute, precogniţie, 
“clairvoyance”, “clairaudience”, călătorii în timp; 

b) expansiunea spaţială a conştiinţei: transcenderea 
Ego-ului în relaţiile interpersonale, experienţa unităţii duale, 
identificarea cu alte persoane sau grupuri, identificare animală 
sau vegetală, conştiinţa materiei organice, conştiinţa planetară şi 
extraplanetară, experienţe în afara corpului, premoniţii, 
telepatie; 

c) contracţia spaţială a conştiinţei: conştiinţă organică, 
tisulară şi celulară, experienţe mediumnice, întâlniri cu spirite 
omeneşti şi supraomeneşti, experienţe din alte universuri şi 
întâlniri cu locuitorii lor, experienţe arhetipale şi mitologice, 
înţelegerea intuitivă a simbolurilor universale; 

d) conştiinţa spiritului universal; 

e) vidul supracosmic şi metacosmic. 

S. Grof pune în relaţie experienţele transpersonale cu 
tanatologia - punând bazele psihotanatologiei - într-o carte pe 
care o scrie în 1982 împreună cu soţia sa (Joan Halifax Grof) 
intitulată “La Rencontre de l'Homme avec la Mort”. 

Tanatologia este o disciplină medicală care se ocupă cu 
descrierea experienţelor trăite de muribunzi, de reanimaţii din 

moartea clinică (Dr. R. Moody - 1975, Dr. Elisabeth Kiibler - 
Ross, Dr. M. Rawlings). Accentul cade pe analiza şi prelucrarea 
relatărilor bolnavilor reanimaţi din “moartea clinică”. Aceste 
relatări reproduc “experienţe” trăite cu mare intensitate de către 
cei în cauză şi prezintă toate trăsăturile fenomenelor 
transpersonale, astfel că deseori se realizează o transformare a 
mentalului. în linii mari, relatările coincid: se fac referiri la 
experienţe “extracorporale”, în cursul cărora se retrăiesc 
momente semnificative din viaţa muribundului. Este ca un film 
autobiografic care se derulează cu mare viteză. De fiecare dată 
apare imaginea unui tunel întunecos şi lung, care-1 absoarbe pe 
individ cu o viteză ameţitoare, la capătul tunelului se află o 
lumină puternică de culoare roz-violacee. în această lumină 
feerică individul trăieşte o stare de beatitudine, de extaz şi 
bucurie imensă. Apoi are loc reanimarea, reîntoarcerea la viaţă, 
moment ce este descris ca fiind dezagreabil comparativ cu 
“apogeul morţii”. Dincolo de relatările subiecţilor tanatologia nu 
poate aduce dovezi peremptorii pentru continuarea vieţii 
conştiente de după moartea clinică. 

Psihoterapia reîncarnării, care s-a dezvoltat în urma 
cercetărilor transpersonale ale lui Grof, lucrează cu pacienţii în 
mai multe planuri. în “planul trei” pacientul în transă trece încă 
odată, experienţial, prin procesul naşterii sale, de la fecundarea 
ovulului până la expulzarea din uter a fătului El este confruntat 
cu moartea şi trăieşte “eliberarea” în naşterea sa din nou. 
Această “renaştere” (vulgo: “reîncarnare”) este fenomenul cel 
mai controversat al psihologiei transpersonale. Pacientul, în 
stare de hipnoză, este condus regresiv, de către terapeut, până 
dincolo de momentul naşterii sale, în existenţa intrauterină, iar 
apoi într-o existenţă anterioară concepţiei. Metoda a fost aplicată 
pe sute de pacienţi care susţin că există o suferinţă psihică cu 
etiologie prenatală şi că această suferinţă poate fi vindecată 

numai prin anamneză, prin regresie de vârstă, prin retrăirea 
explicită sau simbolizată şi prin reintegrarea în conştiinţa actuală 
a evenimentelor dramatice din presupusa viaţă anterioară care a 
lăsat sechelele. La psihopatul vindecat cu metode transpersona- 
le, sechelele experienţei negative, provenind dintr-o viaţă 
anterioară sau din procese perinatale, dispar. Culpabilitatea 
iraţională, angoasa, nu se mai manifestă ca factori patogeni. 
Alergiile, hiperponderabilitatea maladină, epilepsia, alcoolismul 
sunt vindecate. Reinhold Ruthe (1988) arată că în Germania ar 
exista cel puţin 800 de psihoterapeuţi care practică vindecarea 
prin hipnoză, cu incursiuni biografice prenatale, în scopul 
eliberării pacienţilor de traume şi sechele traumatice dobândite 
în “existenţe anterioare”. “Noi conştientizăm. încarnările - 
declară Thorwald Dethlefsen (1988), cel care a introdus «terapia 
reîncarnării» în Germania - nu pentru că am considera ca 
important sau captivant să aflăm ce a fost pacientul în viaţa sa 
anterioară, ci folosim încarnările pentru că, la ora actuală, nu 
cunoaştem un mijloc mai bun- pentru atingerea scopului 
terapiei”. 

în psihologia transpersonală psihoterapia şi religia trec 
una în alta, iar cel vindecat găseşte eliberarea prin 
resemnificarea lumii până atunci absurdă. 

Reprezentanţii psihologiei transpersonale americane, 
Stanislav Grof, (1983), R.N. Walsh, F. Vaughan (1980), R.W. 
Johnston (1982), recomandă şi o serie de metode practice: 
psihoterapia transpersonală, meditaţia care înserează o serie de 
tehnici preluate din psihologia orientală (buddhismul Zen, yoga, 
sufism, taoism etc.), autosugestia şi autohipnoza. Se propune 
chiar şi o tehnologie care presupune parcurgerea a trei stadii: 
a) stadiul identificării, capacitatea de a stăpâni şi controla 
emoţiile, gândurile, de a fi responsabil de sine, permiţând 
“selfactualization” şi autoprofeţia (similar cu individuarea 
descrisă de Jung); b) dezindentificarea (dezindividuarea) - 

eliberarea treptată a conştiinţei de conţinuturile sale, de ego, 
depăşirea concepţiei despre Sine; c) al treilea stadiu este 
autotranscenderea (“selftranscendence”, cf. Viktor Frankl, 
1993) în care omul ajunge la un nou nivel al conştiinţei sale, la 
sănătatea extremă, când toate identităţile limitative sunt 
eliminate, dincolo de orice limite de timp şi spaţiu, până la 
“mintea universală”, aspaţială şi atemporală. 

Nota distinctivă a iniţierilor şamanice este credinţa că 
spiritul protector poate fi câştigat printr-un efort ascetic în 
singurătate. Asceza şamanică urmăreşte anihilarea personalită¬ 
ţii profane a novicelui, cu alte cuvinte, moartea sa iniţiatică; în 
multe cazuri, această moarte este anunţată de extazul, transa sau 
pseudo - inconştienţa în care intră candidatul. Iniţierile vizează 
transformarea spirituală a neofitului şi de aceea sunt exerciţii 
transpersonale. M. Eliade (1995, p. 87) consideră că 
singurătatea novicelui în sălbăticie echivalează cu o descoperire 
personală a sacralităţii cosmosului şi vieţii animale. întreaga 
natură se dezvăluie ca hierofanie. Trecerea de la existenţa 
profană în comunitate la existenţa sanctificată prin întâlnirea cu 
Zeii sau cu spiritele echivalează, după opinia noastră, cu o 
experienţă transpersonală. Se poate interpreta “haosul” psihic 
al viitorului şaman ca pe un semn că omul profan “se dizolvă” şi 
că se pregăteşte naşterea unei noi personalităţi, dincolo de 
condiţia existenţială profană. în timpul aventurilor în lumea 
cealaltă, care urmează transfigurării sale mistice, viitorul şaman 
a întâlnit câteva personaje semidivine, având formă umană sau 
animală, şi fiecare i-a dezvăluit doctrine sau l-a învăţat secretele 
artei vindecării. Când s-a trezit în iurta sa, înconjurat de rude, 
era iniţiat, trecuse printr-o experienţă transpersonală şi putea 
să şamanizeze (M. Eliade, 1995, p. 122). 

Şamanul devine astfel un model exemplar de 
personalitate pentru restul comunităţii pentru că a realizat 

transcenderea şi cosmizarea şi prin aceasta a devenit asemănător 
cu spiritele sau fiinţele supranaturale. 

Relevăm rolul extraordinar al memoriei în procesul 
iniţierii şamanice. Unii şamani pretind chiar că pot să-şi 
amintească existenţele anterioare. P. Radin în “The Road of Life 
and Death” (New York, 1945, p. 8-10) relevă date interesante 
referitoare la memoria existenţei prenatale la şamanii nord - 
americani. Se constată, aşadar, o aprofundare a experienţei 
morţii iniţiatice şi, în acelaşi timp, o întărire a memoriei şi a 
tuturor facultăţilor mentale. Şamanul se singularizează prin 
faptul că a reuşit să integreze în conştiinţă un număr 
considerabil de experienţe (similar cu sistemul COEX al lui 
Stanislav Grof), care pentru lumea profană sunt rezervate 
viselor, nebuniei sau stărilor post-mortem. Şamanii sunt 
consideraţi ca fiinţe sau persoane superioare întrucât puterile lor 
magice şi mistice se traduc prin extinderea capacităţilor lor 
mentale. Şamanul este omul care ştie şi care îşi aminteşte, adică 
cel care înţelege misterele vieţii şi ale morţii; pe scurt, el este 
omul care împărtăşeşte condiţia spiritului. El nu este numai 
un extatic, ci şi un contemplativ, un gânditor care meditează. 
Mircea Eliade (1995, p. 136) este atât de entuziasmat de forţa 
spirituală a şamanului, încât exagerează afirmând: “In 
civilizaţiile ulterioare, «filosoful» va fi recrutat dintre aceste 
fiinţe pasionate de misterele existenţei şi înclinate, prin vocaţie, 
spre cunoaşterea vieţii interioare”. 

Se întâlnesc ritualuri şamanice care atestă capacităţi 
transpersonale şi transconştiente, precum şi realizări 
parapsihologice comparabile cu cele ale fachirilor indo - 
tibetani sau ale “doctorilor” australieni în cele două Americi şi 
în Siberia. Peste tot însuşirea puterilor paranormale apare ca 
rezultat al experienţelor transpersonale de moarte şi înviere 
mistică, al comunicării lor cu zeii, demonii şi sufletele morţilor, 
al tehnicilor de demonizare şi transă (simulată sau reală). 

Louis Pauwels şi Jacques Bergier (1994, p. 303-344) ne 
atrag atenţia că ştiinţa actuală se îndreaptă către o revoluţie în 
psihologia omului, ceea ce cere un “Einstein al psihologiei”. 
Pierre Teilhard de Chardin crede că mutaţia speciei umane a 
început: sufletul cel nou este pe cale de a se naşte. Mutaţia 
aceasta se petrece în regiunile profunde ale conştiinţei şi prin 
“alteraţia renovatoare” apare o viziune totală şi cu totul diferită a 
Universului. Stării de veghe a conştiinţei i se substituie o stare 
superioară, faţă de care cea dinainte era doar somn. A sosit 
vremea adevăratei treziri. Departe de noi gândul reducţionist de 
a considera că pentru o asemenea “trezire” este de ajuns doar 
transa şamanică. Ea este doar una din căile posibile, care pot fi 
multiple. 

L. Pauwels şi J. Bergier (1994, p. 306-307) realizează o 
analogie interesantă şi provocatoare între spectrul luminii şi 
spectrul inteligenţei. Spectrul luminii se prezintă astfel: la 
stânga, bandă largă a undelor hertziene şi infraroşii. La mijloc, 
banda îngustă a luminii vizibile; la dreapta, banda infinită: 
ultravioletele, razele X, razele gama şi necunoscutul. Şi dacă 
spectrul inteligenţei, al luminii umane, ar fi similar? La stânga 
infra - sau sub-conştientul, la mijloc banda îngustă a conştiinţei, 
la dreapta banda infinită a ultraconştiinţei. Cercetările clasice au 
privit conştiinţa, subconştiinţa şi inconştientul. Domeniul vast al 
ultraconştiinţei a fost explorat mai ales de către mistici şi 
magicieni. Un început timid dar promiţător l-au făcut psihologia 
umanistă şi psihologia transpersonală. A început să se studieze o 
a patra stare de conştiinţă. Dacă există o stare dincolo de 
starea de conştiinţă, 

proprietăţile spiritului sunt în acea zonă, probabil, foarte diferite. 
Trebuie găsită o altă metodologie de cercetare: metodele 
pozitive ale psihologiei stărilor inferioare trebuie găsite. Credem 
că noua metodologie trebuie să combine, în mod complementar. 

experimentul pozitiv cu experimentul mintal, tehnicile 
occidentale cu cele de tip oriental. Este momentul să adâncim 
conlucrarea dintre cele două orizonturi tematice şi 
metodologice. 

Clarviziunea poate fi educată dacă omul învaţă să 
combine pe cât de intim posibil starea de veghe şi starea de 
super-veghe. Până acum, starea de trezire a fost evocată în 
termeni religioşi, esoterici sau poetici. Aportul incontestabil al 
taumaturgului Gurdjieff a fost de a fi arătat că poate exista o 
psihologie şi o fiziologie a acestei stări. 

Marele biolog englez J.B.S. Haldane a reclamat, printre 
primii, lărgimea câmpului de prospecţiune al ştiinţei, dreptul la 
observarea fenomenelor neconforme cu spiritul raţional. El a 
insistat, de multă vreme, ca ştiinţa să studieze sistematic 
noţiunea de trezire mistică. încă din 1930, când în psihologie 
domnea behaviorismul şi freudismul, în cărţile sale “Inegalitatea 
omului” şi “Lumile posibile”, în ciuda poziţiei sale de savant 
oficial, declarase că universul era fără îndoială mai straniu decât 
se credea şi că mărturiile poetice sau religioase despre o stare de 
conştiinţă superioară stării de veghe trebuie să facă obiectul 
cercetării ştiinţifice. 

în afară de somn şi veghe există neîndoielnic încă o stare 
de conştiinţă. De pildă, transa şamanică nu este nici somn pur, 
nici veghe pură şi nici vis, ci o combinaţie specifică între toate 
acestea. De la originile omenirii şi până în zilele noastre abundă 
mărturiile cu privire la existenţa unor stări de conştiinţă 
superioară stării de veghe. Haldane a fost, fără îndoială, primul 
savant modem hotărât să examineze ştiinţific noţiunea de 
supraconştiinţă. Noi am botezat această stare cu numele de 
transconştiinţă - conştiinţă a transcenderii şi cosmizării, care 
se dezvoltă ca o sinergizare a conştiinţei, subconştientului şi 
inconştientului (I. Mânzat, 1997). Transconştiinţa aflată 
deasupra conştiinţei comune, fiind generatoarea unor procese şi 

operaţii psihice care depăşesc performanţele cunoscute ale 
conştiinţei: intuiţia, premoniţia, clarviziunea, revelaţia (naturală 
şi mistică) etc. 

Această stare ascensională pe care o numim transcon- 
ştiinţă este greu de descris prin limbajul convenţional. Se ştie că 
poate fi atinsă în mod voluntar. Toate tehnicile orientale şi 
exerciţiile misticilor converg înspre acest scop. Se ştie, de 
asemenea, că este posibil - după cum mărturiseşte Vive 
Kananda - “ca cineva care nu cunoaşte această ştiinţă (ştiinţa 
exerciţiilor mistice) să ajungă din întâmplare la această stare”. 
Literatura poetică din lumea întreagă colcăie de mărturii despre 
această bruscă şi surprinzătoare “iluminare”. Şi oare câţi 
oameni, care nu sunt nici poeţi, nici mistici, nu s-au simţit, 
pentru o fracţiune de secundă, trecând foarte aproape de această 
stare? 

Louis Pauwels şi Jacques Bergier (1994, p. 327) susţin 
că medicii şi psihologii încep să studieze, pentru nevoile 
armatei, comportamentul omului în timpul căderii fără greutate. 
Dincolo de un anumit grad de acceleraţie, greutatea este abolită. 
Pasagerul avionului experimental lansat în picaj pluteşte în aer 
câteva secunde. S-a constatat că pentru unii căderea aceasta este 
însoţită de o senzaţie de extraordinară fericire. Pentru alţii, de o 
angoasă accentuată, de oroare. 

Este posibil ca trecerea - sau schiţarea unei treceri -- de 
la starea de veghe obişnuită la starea de conştiinţă superioară 
(iluminată, magică) să provoace anumite schimbări subtile în 
organism, dezagreabile pentru unii oameni şi agreabile pentru 
alţii. 

Conceptul “stare de trezie” pare la fel de vechi ca însăşi 
omenirea. El este cheia celor mai vechi texte religioase şi poate 
că omul de Cro-Magnon căuta deja să atingă această stare. 
Tratarea cu radiocarbon în scopul datării a permis să se constate 

că indienii din sud-estul Mexicului, acum peste şase mii de ani, 
consumau anumite ciuperci ca să-şi provoace hiperluciditatea. 
Este vorba de a face să se deschidă “cel de-al treilea ochi”, de a 
depăşi starea de conştiinţă obişnuită în care totul este doar iluzie, 
prelungire a viselor din somnul profund. “Trezeşte-te, 
adormitule, trezeşte-te!” De la Evanghelii la basme, mereu 
aceeaşi admonestare. 

Oamenii au căutat această stare de trezire în rituri, 
dansuri, cântece, mortificare, post, chiar fizic, felurite droguri 
etc. Când omul modem va cântări importanţa mizei - ceea ce nu 
va întârzia să se întâmple - alte mijloace vor fi cu siguranţă 
găsite. Cui trebuie oare să atribuim această trezire a “supra- 
conştiinţei” ?. Religioşii ne vorbesc de harul divin. Ocultiştii - 
de iniţiere magică. Dar dacă este vorba de o facultate naturală ? 

CAPITOLUL XVII 

Edgar Cayce (1877 - 1945) - un 
“medicine man” modern 

Relatăm după L. Pauwels şi J. Bergier (1994, p. 335- 
338) istoria unui personaj straniu. Edgar Cayce a murit la 5 ian. 
1945, curmându-se astfel posibilitatea dezlegării unei taine pe 
care nici el n-o pătrunsese vreodată şi care-1 înspăimântase toată 
viaţa. Fundaţia Edgar Cayce din Virginia Beach (S.U.A.), 
unde lucrează medici şi psihologi, continuă analiza dosarelor. 
Din anul 1958 studiile privind clairvoyance dispun în S.U.A. de 
credite importante, ţinându-se seama de serviciile pe care le-ar 
putea aduce în domeniul militar nişte oameni capabili de 
telepatie şi precogniţie. Dintre toate cazurile de clarviziune, 
acela al lui Edgar Cayce este cel mai pur, cel mai evident şi cel 
mai ieşit din comun (cf. Yoseph Miliard, “Copyright Cayce 
Foundation” şi John W. Campbell, “Astounding S.F.”, 1957). 

Când era mic copil, Edgar s-a îmbolnăvit grav. Medicul 
de ţară stătea la căpătâiul lui. Nu era nimic de făcut ca băiatul să 
iasă din comă. Or, brusc, glasul lui Edgar se făcu auzit, clar şi 
liniştit. Şi totuşi el dormea. “Am să vă spun eu ce am. Am fost 
lovit cu o minge de base-ball în coloana vertebrală. Trebuie să- 
mi faceţi o cataplasmă specială şi să mi-o aplicaţi la baza 
gâtului”. Cu acelaşi glas, băiatul a dictat lista plantelor care 
trebuia să fie amestecate şi preparate. “Grăbiţi-vâ, altfel creierul 

poate să fie atins.” 

în lipsă de altceva, i se dădu ascultare. Seara, febra îi 
scăzuse. A doua zi, Edgar se scula proaspăt ca o zi de primăvară. 
Nu-şi mai amintea nimic. Habar n-avea de majoritatea plantelor 
pe care le citase. 

Astfel începe una din cele mai uimitoare istorii din 
medicină. Cayce, un ţăran din Kentucky perfect ignorant, prea 
puţin dispus să se folosească de darul său, mâhnit tot timpul că 
nu era “ca toată lumea”, va îngriji şi va vindeca, în stare de 
somn hipnotic, peste cincisprezece mii de bolnavi, omologaţi şi 
repertoriaţi ca atare unul câte unul (documentele doveditoare 
există şi pot fi consultate şi analizate la Edgar Cayce 
Foundation). 

Muncitor agricol la ferma unui unchi, apoi vânzător 
într-o librărie din Hopkinsville, proprietar, în fine, al unui mic 
atelier fotografic unde îşi trăieşte viaţa în linişte, el a făcut pe 
taumaturgul împotriva vrerii sale. Prietenul lui din copilărie Al 
Layne şi logodnica sa, Gertrude, şi-au irosit toate forţele ca să-l 
constrângă. Nu din ambiţie, ci pentru că ei nu avea dreptul să-şi 
păstreze doar pentru sine puterea magică, refuzând să-i ajute pe 
cei năpăstuiţi. Al Layne este şubred, mereu bolnav. Abia dacă se 
târâie. Cayce acceptă să adoarmă: numai aşa îi poate descrie 
bolile de bază şi îi poate dicta leacurile. Iar când se trezeşte: “Nu 
se poate, eu nu ştiu nici măcar jumătate din cuvintele pe care 
le-ai notat tu. Nu lua doctoriile astea, este periculos! Eu nu 
pricep nimic, asta este magie!” refuză să-l mai vadă pe Al, se 
închide în atelierul lui foto. Opt zile după aceea. Al îi forţează 
uşa: niciodată nu s-a simţit mai bine. Micul orăşel se înfierbântă, 
fiecare cere o consultaţie. “Doar nu fiindcă vorbesc prin somn 
am să mă apuc acum să-ngrijesc de sănătatea oamenilor”. în cele 
din urmă acceptă. Cu condiţia să nu-i vadă pe pacienţi, de teamă 
ca nu cumva, cunoscându-i, judecata să-i fie influenţată. Cu 

condiţia să nu primească nici un ban, nici măcar cel mai mic dar. 

Diagnosticele şi reţetele prescrise, în stare de somn 
hipnotic autoprovocat, sunt de o asemenea precizie şi acurateţă, 
încât medicii sunt convinşi că este vorba de un confrate camuflat 
în vraci. Se limitează la două şedinţe pe zi. Nu se teme de 
oboseală, se trezeşte foarte odihnit. Dar ţine să rămână fotograf. 
Nu încearcă absolut deloc să dobândească cunoştinţe medicale. 
Nu citeşte nimic, rămâne un copil de ţăran, dotat cu un vag 
certificat de studii. 

Un magnat al căilor ferate americane - James Andrews 
vine ca să fie consultat. Cayce îi prescrie , în stare de hipnoză, o 
serie de leacuri, între care apă de salvie. Acest leac este de 
negăsit. Andrews publică anunţuri în revistele medicale fără 
rezultat. In cursul altei şedinţe, Cayce dictează compoziţia apei 
cu pricina, extrem de complexă. Or, Andrews primeşte un 
răspuns de la un tânăr medic parizian: tatăl francezului, şi el 
medic, fusese cel care realizase apa de salvie, însă n-o mai 
folosea de cincizeci de ani. Compoziţia este identică celei 
“visate” de obscurul fotograf. 

Secretarul local al Sindicatelor Medicilor, John 
Blackbum, devine pasionat de cazul Cayce. El reuneşte un 
comitet de trei membri, care asistă la toate şedinţele, cu 
stupefacţie. Sindicatul general al Medicilor Americani 
recunoaşte înzestrarea lui Edgar Cayce şi-l autorizează oficial să 
dea “consultaţii psihice”. 

Cayce s-a însurat. Băiatul său, de opt ani, Hugh Lynn, 
jucându-se cu chibrituri, face să explodeze un stoc de magneziu. 
Specialiştii îi prevăd orbirea totală în viitor şi propun ablaţia 
unui ochi. Cu groază, Cayce într-o şedinţă de somn, cufundat în 
hipnoză, se opune ablaţiei şi preconizează cincisprezece zile de 
aplicare a unor pansamente îmbibate cu acid tanic. Pentru 
specialişti, pare o nebunie. Cayce dă ascultare glasurilor sale şi 

peste cincisprezece zile Hugh Lynn este vindecat. 

în cursul unei şedinţe, prescrie un medicament pe care-1 
numeşte Codiron şi dă adresa laboratorului care-1 fabrică, la 
Chicago. Se telefonează acolo: “Cum se face că aţi auzit de 
Codiron? încă nu l-am pus în vânzare. Abia i-am stabilit 
formula şi i-am găsit numele”. 

Cayce, atins de o boală incurabilă pe care doar el o ştia, 
moare în ziua şi la ora fixate de el. “Pe cinci ianuarie seara, voi 
fi complet vindecat”. Vindecat de a fi “altfel”. 

întrebat în somn despre modul lui de a proceda, 
declarase (neamintindu-şi nimic la trezire, ca de obicei) că era în 
măsură să intre'în contact cu orice minte omenească vie şi să 
folosească informaţiile cunoscute în ea pentru diagnosticarea şi 
tratamentul cazurilor care îi erau înfăţişate. Era poate vorba de o 
inteligenţă unică care se anima atunci în mintea lui Cayce şi care 
folosea şi combina toate cunoştinţele medicale circulând în 
lume, la fel cum este folosită o bibliotecă, dar aproape 
instantaneu sau cel puţin cu viteza luminii. Nimic însă nu ne 
permite să explicăm cazul lui Edgar Cayce în acest fel ori în 
altul. Tot ce se ştie cu siguranţă este că un fotograf dintr-un târg, 
lipsit de curiozitate epistemică şi de cultură, putea după voie, 
întocmai ca un şaman “medecine - man”, să se pună într-o stare 
în care spiritul îi funcţiona ca acela al unui medic de geniu, sau 
mai curând ca toate spiritele medicilor la un loc. Iată o temă de 
Science - fiction. 

Funcţia esenţială şi riguros personală a şamanului 
rămâne vindecarea. Această funcţie nu are întotdeauna doar un 
caracter magic. Şamanul cunoaşte însuşirile medicinale ale 
plantelor şi ale animalelor, foloseşte masajul etc. dat fiind însă 
că marea majoritate a bolilor au, după părerea sa, o cauză de 
ordin spiritual - care implică fie fuga sufletului, fie introduce¬ 
rea, de către spirite sau vrăjitori, a unui obiect magic în trup el 


200 




Edşar Cayce (1877-1945) - un “medicine rnan” modem 


este nevoit să recurgă la vindecarea şamanică. 

Conceperea bolii ca o pierdere a sufletului, rătăcit ori 
răpit de un spirit sau de o nălucă, este foarte răspândită. Această 
credinţă coexistă cu teoria introducerii unui obiect magic în 
trupul bolnavului, care pare a fi şi mai răspândită (M. Eliade, 
1997, p. 303-308). 

Când trebuie găsit sufletul răpit de spirite sau de morţi, 
şamanul îşi părăseşte trupul şi porneşte către Infera ori către 
locul unde se află răpitorul. Astfel la populaţia apinaye, 
şamanul merge în ţinutul morţilor, care sunt cuprinşi de panică 
şi fug, iar şamanul prinde sufletul bolnavului şi i-1 aduce înapoi 
în trup. Un mit taulipang istoriseşte căutarea sufletului unui 
copil, care fusese răpit de Lună şi ascuns sub o oală; şamanul 
urcă pe Lună şi, după multe peripeţii, găseşte oala şi eliberează 
sufletul copilului. Călătoria extatică pe care şamanul o 
întreprinde în vederea unei vindecări îmbracă uneori caracterul 
aberant al unei înălţări la Cer. Călătoria extatică a şamanului 
este cel mai adesea indispensabilă, chiar dacă boala nu se 
datorează răpirii sufletului de către demoni ori de către morţi. 
Transa şamanică face parte din tratament: oricum l-ar 
înţelege şamanul, extazul este singurul mijloc prin care 
descoperă cauza exactă a bolii şi învaţă tratamentul cel mai 
eficient. Uneori, fiind în transă, şamanul este “posedat” de către 
spiritele sale apropiate. Am văzut însă că aceasta înseamnă 
adesea, pentru şaman, luarea în stăpânire a tuturor “organelor 
mistice”, care alcătuiesc, într-un fel, adevărata şi deplina sa 
personalitate spirituală. De cele mai multe ori, şamanului i se 
pun la dispoziţie, când este “posedat”, spiritele ajutătoare, 
devenite o prezenţă activă, manifestată prin toate mijlocele 
oferite de simţuri, iar această prezenţă, invocată de şaman, nu 
are drept rezultat transa, ci dialogul dintre şaman şi spiritele 
sale ajutătoare. Şamanul se poate preface el însuşi în animal şi 

ne putem întreba dacă urletele de fiară din timpul şedinţei 
aparţin spiritelor familiare ori reprezintă etapele propriei 
transformări a şamanului în animal, adică revelaţia manifestă a 
adevăratei sale personalităţi mistice. 

Morfologia curei şamanice sud-americane (M. Eliade, 
1997, p. 305) cuprinde prize de tutun, cântări magice, masaje în 
regiunea bolnavă a trupului, identificarea cauzei bolii cu ajutorul 
spiritelor. în acest ultim caz intervine “transa” şamanului, în 
timpul căreia cei de faţă îi pun uneori întrebări care nu au 
neapărat legătură cu boala. Este, de asemenea, răspândită 
metoda extragerii obiectului patogen prin supţiune. 

Supţiunea şi extragerea obiectului patogen rămân 
operaţii magico - religioase. De cele mai multe ori, obiectul este 
de origine “supranaturală”, fiind aruncat în trup, pe nevăzute, de 
un vrăjitor, un demon sau un mort. “Obiectul” nu este altceva 
decât manifestarea sensibilă a unui “rău” care nu aparţine acestei 
lumi. în cazul araucanilor, şamanul este ajutat în muncă de 
spiritele sale familiare dar şi de confraţii săi morţi şi chiar de 
către Zeu. 

Şamanismul care s-a răspândit în toate continentele este 
mai curând o ideologie mistică decât o religie, este o provocare 
pentru noi cercetări şi studii. El este înconjurat de o multitudine 
de mistere care poate nu vor fi nicicând decriptate în totalitate. 
Să nu uităm însă că şamanul este un om printre oameni şi de 
aceea trebuie cercetat fără prejudecăţi, cu obiectivitate şi 
înţelegere omenească. Şamaivl este figura centrală a unui 
univers spiritual straniu şi fascinant pentru psihologul modem. 

Considerăm că cercetarea ştiinţifică a psihologiei 
şamanului poate deschide noi orizonturi psihologiei 
neconvenţionale, atât în plan metodologic, cât şi în plan teoretic. 
Psihologia transei şamanice este o provocare şi în acelaşi timp o 
şansă pentru ştiinţa actuală. 

CAPITOLUL XVIII 

Iniţierea sau indicarea căii 

Unele din romanele lui Jules Veme - mai ales “Călătorie 
spre centrul pământului”, “Insula misterioasă”, “Castelul din 
Carpaţi” - au fost interpretate ca romane iniţiatice (Leon Cellier, 
1964). De asemenea, biografiile unor scriitori importanţi, 
cuprinzând crizele, suferinţele şi încercările lor, au fost deseori 
interpretate în termenii iniţierii. în “Dichtung und Wahrheit” 
bătrânul J.W. Goethe descrie tumultuoasele sale experienţe din 
perioada “Sturm und Drang” în termeni care amintesc de tipul 
şamanic de iniţiere. Goethe descrie instabilitatea, excentricitatea 
şi iresponsabilitatea acelor ani; trăia o “stare haotică”, se simţea 
ca “dezmembrat şi tăiat în bucăţi”. Or, dezmembrarea şi tăierea 
în bucăţi sunt caracteristice iniţierii şamanice. “Starea de haos”, 
adică de instabilitate şi dezordine mentală apare în fazele de 
iniţiere. în fond, haosul este perceput ca atare din afară, ca o 
condiţie a intrării în transă, dar în interior şamanul ajunge la o 
stabilitate psihică şi la un echilibru destul de robust. Dar 
echilibrul static, nedinamic, rigid fixat nu este o stare 
caracteristică mentalului şamanic, atât de complex şi de 
dinamic. 

Ne-am referit deseori la “boală - iniţiere”, “extaze şi 
viziuni iniţiatice”, “vise iniţiatice”, “sfâşierea iniţiatică”. 

“moartea iniţiatică”, “învierea iniţiatică” Am evidenţiat, de mai 
multe ori, esenţa iniţiatică a “morţii” candidatului urmată de 
“învierea” sa sub varii forme: vis extatic, boală, întâmplări 
neobişnuite sau ritual. Iniţierile tribale au fost adesea comparate 
cu intrările în “societăţi secrete”. în ambele cazuri pot fi 
surprinse cam aceleaşi rituri de iniţiere: 

Scopul acestor ritualuri şi probe iniţiatice este să-l facă 
pe aspirant să uite viaţa de dinainte. De aceea, în multe locuri, 
candidatul reîntors în cătun după iniţiere simulează pierderea 
memoriei. Trebuie să fie din nou învăţat să meargă, să mănânce, 
să se îmbrace. Neofiţii învaţă un nou limbaj şi capătă un nume 
nou. E.M. Loeb consideră că, din punct de vedere morfologic, 
probele iniţiatice ale viitorului şaman sunt similare cu marea 
categorie a riturilor de trecere şi a ceremoniilor de intrare în 
societăţile secrete. 

în sensul adoptat de ştiinţele oculte a fi iniţiat înseamnă 
“a ţi se arăta calea” unui adevăr ocult pe care nu le este dat 
tuturor să-l perceapă. A fi iniţiat înseamnă a putea începe să 
exişti cu adevărat (cf. A. Nataf, 1995, p. 78-87). Se consideră că 
neofitul intră într-o viaţă nouă; dar, în acelaşi timp, nu face 
altceva decât “să devină el însuşi”, după cum spunea J.W. 
Goethe. “Să devii tu însuţi” poruncea şi oracolul grec, dar, 
anulând pe loc orice implicare psihologică, adăuga imediat: 
“pentru a cunoaşte universul şi pe zei”. Aici îşi are sorgintea cel 
dintâi paradox al iniţierii: ne imaginăm că este vorba de a deveni 
noi înşine, adică de a ne realiza posibilităţile virtuale, dar nu 
vedem cum să ne identificăm cu universul şi cu zeii. Iar dacă 
aceştia din urmă mai pot fi consideraţi drept glorificări ale 
tenebrelor intime ale personalităţii, cum rămâne cu universul? 
Cum poţi să tăinuieşti în Sine lucrul din care ai provenit? 
Ocultiştii răspund că nu au în vedere identificarea, ci analogia 
dintre om (microcosmos) şi univers (macrocosmos). Ceremonia 

de iniţiere, inclusiv iniţierea şamanică, are tocmai funcţia de a 
atrage atenţia asupra acestei analogii. 

Prin iniţiere candidatul la şamanism îşi regăseşte 
adevăratul început existenţial, început pe care împrejurări 
nefavorabile i le-au ascuns până acum. Se descoperă pe sine ca 
reînnoit, “renăscut”, dezbărat de întunecimile care l-au 
împiedicat să fie propriul lui creator, “fiul operelor sale”, cum se 
exprimă alchimiştii. El se află atunci pe “calea cea dreaptă”, 
cum spunea Dante Alighieri, adică pe calea proprie, cea a 
unicităţii sale. 

Considerăm că iniţiatul descoperă şi îşi însuşeşte 
misterul care îl investeşte şi îl instituie. Se presupune că el 
sesizează' frumuseţile crunte care îl străbat în timp ce străbat şi 
lumea. 

Fenomenul iniţiatic este pus în relaţie cu originalul, cu 
obârşia. Cari Gustav Jung s-a interesat îndeaproape de iniţiere, 
care este, pentru el, stadiul care precede libertatea interioară. 
El o descrie ca pe o trecere prin regresie (simbolică) spre viaţa 
intrauterină. într-adevăr, neofitul trebuie condus mai întâi spre 
“centrul Pământului”, în “matricea creaţiei”, într-o peşteră sau 
“într-un cabinet de reflecţie” - adică, într-un spaţiu-timp în care 
psihismul este încă nediferenţiat. Tot conform lui Jung, aceasta 
îi îngăduie să reintre în legătură cu inconştientul care conţine 
arhetipurile, cu “mintea strămoşilor noştri cărunţi”. în lumea 
modernă, psihanaliza aminteşte de fenomenul iniţiatic atât în 
obiectivele, cât şi în demersul său. 

Al doilea paradox al iniţierii constă în dubla sa orientare, 
cei doi poli părând a fi contradictorii: se referă în acelaşi timp la 
invizibil şi la vizibil. Iniţierea se articulează la joncţiunea celor 
două dimensiuni, prima fiind percepută cu prilejul unei treceri 
prin mit, a doua fiind chiar realitatea socio-istorică a 
momentului. Trecerea prin mit (sau prin rit) rămâne 

dimensiunea cea mai caracteristică a practicii iniţiatice. Să 
spunem, împreună cu Cari Gustav Jung (1997), că mitul are 
funcţia de a amplifica o realitate subliminală pentru a face să 
iasă la lumină, dar că ea trebuie apoi integrată fără a ceda 
inflaţiei psihologice provocate cu acest prilej. Trecerea prin mit 
poate fi doar o exaltare provizorie sau chiar intrarea în starea de 
transă extatică. 

Ceremonia de iniţiere presupune săvârşirea unui număr 
de operaţii complexe şi misterioase. Una dintre primele este, în 
general, coborârea în Infern sau coborârea în centrul 
Pământului. Este oare corectă asimilarea acestui centru cu 
inconştientul? Raţionaliştii vor spune că acest centru al 
Pământului - o simbolizare a uterului matern, după Jung - 
constituie doar imaginea mai mult sau mai puţin fantasmagorică 
a inconştientului. Raţionaliştii asimilează ceremonia cu un 
ansamblu de proiecţii şi transferuri uluitoare. Ocultiştii susţin că 
această coborâre în centrul Pământului nu trebuie considerată 
doar un simbol al introspecţiei, ci mult mai mult: se presupune 
că neofitul restabileşte legătura cu o întunecime propice 
misterului. 

Simpla coborâre în Sine este purtătoare de infinitate. Ea 
vizează o realitate complexă, pe care secvenţele ceremoniei - pe 
care le trăieşte şamanul - o dezvăluie din ce în ce mai mult. 
Etapa ulterioară “morţii în lume” este o reluare puternic 
îmbogăţită a intrării în Sine. 

Iniţierea are o ambiţie asemănătoare celei a psihanalizei; 
totuşi aceasta nu se rezolvă printr-o conştientizare a morţii 
tatălui sau a eroului, ci prin asumarea morţii myst-ului însuşi. O 
moarte care “dospeşte” în suflet fără ca neofitul să-şi dea seama, 
şi de unde pare să fi luat naştere toată viaţa. Această moarte nu 
înseamnă moartea absolută, ci moartea actuală a neofitului, a 
zonelor lui adormite, pline de inerţie, de alienare. Iniţierea 


206 




Iniţierea sau indicarea căii 


urmăreşte să ucidă această moarte, pentru a se regăsi “adevărata 
viaţă”, refugiată sub credinţe arhetipale. Prin moartea iniţiatică 
candidatul îşi ucide în mod simbolic Eul alienat şi, de aceea, se 
spune că el “se eliberează de omul vechi” şi începe o călătorie 
simbolică în lumea de dincolo. 

Neofitul suportă un proces de transmutaţie. El trece de la 
viaţă la moarte şi apoi înapoi la viaţă. Aceste treceri reprezintă 
un mod de a simula înrădăcinarea lui, asumarea fiinţei, a 
trupului său în toată plenitudinea şi în acelaşi timp în toată 
subtilitatea lui. Trecerile sunt întreţesute cu peripluri 
asemănătoare pelerinajelor şi care simulează chemarea altor 
spaţii (transcendenţa). înrădăcinare - transcendere este cuplul 
fundamental al ţintei iniţiatice. Iniţierea devine asumarea fiinţei 
totale, psihosomatică şi în acelaşi timp cosmică. Elementele 
care compun fiinţa umană, alcătuiesc deopotrivă şi universul, 
aceasta în conformitate cu analogia (echivalenţa) dintre 
microcosmos şi macrocosmos. 

Iniţiatul realizează, în esenţă, o simulare operatorie. 
Iniţierea diferă de ceremoniile religioase (M. Eliade a evitat tot 
timpul să considere şamanismul ca religie) prin nenumărate 
trăsături. Cea mai importantă este aceea că iniţiatul începe prin a 
fi un spectator al dramei care se desfăşoară în faţa ochilor săi - 
dramă ale cărei figuri înseamnă o căutare, o moarte şi o înviere - 
pentru a deveni apoi actor în sensul deplin al termenului. El 
pleacă în căutarea focului, a apei, a pământului sau a aerului, 
apoi intră în contact cu ele, le atinge şi le descoperă, ca şi cum ar 
face parte din el însuşi. Devine ca focul care îl arde, ca apa care 
îl udă etc. Dar, în ele fiind, nu se uită pe sine. Nici unul dintre 
elemente nu îl satisface şi toate îl cheamă spre ceva de dincolo 
de ele. Focul şi apa, realităţi concrete, întruchipează 
(simbolizează) dimensiunile unei realităţi invizibile pe care 
poate că o va atinge îndată. Schimbarea de stare presupusă a fi 

provocată de iniţiere rezidă în faptul că neofitul este mai întâi 
spectator, fiindcă actor devine numai la sfârşit. Ceremonia are 
scopul precis de a trezi o facultate de simulare creatoare. Deşi 
suntem în teatru, aproprierea morţii îl face pe candidat să 
înţeleagă că viaţa însăşi este un vis. El îşi imaginează tenebrele 
intime sub forma morţii - el se preface că moare; teatralizarea îi 
deschide cale spre invizibil, adică spre o speranţă de libertate 
interioară. 

Iniţierea rămâne (A. Nataf, 1995, p. 87) întotdeauna în 
parte virtuală; evoluţia sa nu se încheie niciodată - cu excepţia 
momentului când moartea fictivă se suprapune celei reale. Până 
la urmă, iniţierea se confundă cu întreaga existenţă a individului. 
O formulă adecvată rezumă problema: “obiectul căutării este 
calea însăşi a căutării”. Scopul călătoriei nu îl constituie ţara pe 
care o căutăm (aceasta va rămâne mereu invizibilă), ci călătoria 
care duce într-acolo... Ceremonia iniţiatică nu are sens decât 
atâta timp cât se desfăşoară într-un templu şi se înscrie în viaţa 
unei societăţi iniţiatice a cărei parte integrantă va fi proaspătul 
iniţiat. Ea înseamnă simbolizare a unui demers global care se 
întinde în timp. 

Ce înseamnă, de fapt, a deveni tu însuţi? Aceasta este 
dorinţa primordială a şamanului. Aceasta înseamnă: a te integra 
în comunitatea din care faci parte, a-ţi ocupa locul în cosmos, 
a-ţi descoperi centrul, etc. A fi iniţiat înseamnă a prinde 
rădăcini în lume şi totodată a locui în invizibil. Pe scurt, 
înseamnă a te, situa la obârşia virtualităţilor intime, a fi un 
autentic microcosmos. Adică un tot conform imaginii 
universului (macrocosmosului). 

Şamanii nu au dispărut cu totul, cum ne îndeamnă să 
credem Mario Mercier (1993), cercetătorul care a trăit o 
asemenea experienţă magică. După părerea Mioarei Adina 
Avram (1993, p. 148-149), şamanii din zilele noastre se numesc 


208 





Iniţierea sau indicarea căii 


bioenergeticieni, profeţi, clarvăzători. Toţi aceştia, se înscriu 
într-un circuit energetic subtil, prezent la scara Universului şi în 
structura corpului material, căruia îi exploatează la maximum 
potenţele. Mulţi cred că epoca actuală corespunde nevoii de 
reîntoarcere a omului la misterele lumii suprasensibile. 

